SunOnline: Raheenu kuri kamah buni Swiss embassy ge muvazzafu kafaalaathuge dhashun dhookollaifi\nރަހީނު ކުރި ކަމަށް ބުނި ސްވިސް އެމްބަސީގެ މުވައްޒަފު ކަފާލާތުގެ ދަށުން ދޫކޮށްލައިފި\nރުގިއްޔާ މުހައްމަދު މޫސާ 30 Dec 2019, 14:02\nކޮލަމްބޯގެ މަގެއްމަތިން ރަހީނު ކުރި ކަމަށް ބުނާ މުވައްޒަފު ވަނީ ކަފާލާތުގެ ދަށުން ދޫކޮށްލާފައި -- ފޮޓޯ: އީޕީއޭ\nކޮލަމްބޯ (ޑިސެމްބަރު 30): ސްރީލަންކާގައި ހުންނަ ސުވިޒަލޭންޑުގެ އެމްބަސީގެ މުވައްޒަފަކު ކޮލަމްބޯގެ މަގުމަތިން ރަހީނު ކުރި ކަމަށް އޭނާ ބުނި މައްސަލައިގައި ފުލުހުން އޭނާ ހައްޔަރުކުރުމަށް ފަހު، މިއަދު ކަފާލާތު ދަށުން ދޫކޮށްލައިފި އެވެ.\nސްވިސް އޮފިޝަލުން ބުނި ގޮތުގައި އެގައުމުގެ އެމްބަސީގައި މަސައްކަތް ކުރަމުން ދިޔަ ލަންކާގެ އަންހެނަކު ބަޔަކު ގާތްގަނޑަކަށް ދެ ގަޑި އިރުވަންދެން ރަހީނު ކުރީ މިދިޔަ މަހުގެ 25ގަ އެވެ. އަދި އެމީހުން ވަނީ އެމްބަސީއާ ގުޅުން ހުރި މައުލޫމާތު ހިއްސާ ކުރަން އޭނާއަށް މަޖޫބުރުކޮށްފަ އެވެ.\nނަމަވެސް ލަންކާގެ އޮފިޝަލުން ވަނީ އެހާދިސާ ތަހުގީގު ކުރުމަށް ފަހު، އެމުވައްޒަފު ރަހީނު ކުރި ކަމުގެ އެއްވެސް ހެއްކެއް ފެނިފައި ނުވާ ކަމަށް ބުނެފަ އެވެ. އަދި މި މަހުގެ 16ގައި އޭނާ ހައްޔަރުކޮށްފަ އެވެ.\nނަމަވެސް މިއަދު ކޮލަމްބޯގެ މެޖިސްޓްރޭޓު ކޯޓުން ވަނީ އެ މުވައްޒަފު ކަފާލާތުގެ ދަށުން ދޫކޮށްލާފަ އެވެ.\nނިއު ޔޯކް ޓައިމްސްގައިވާ ގޮތުން އެ އަންހެން މީހާ ގަދަކަމުން ކާރަކަށް އެރުވި މީހުން ވަނީ އޭނާގެ ފޯނު ހުޅުވަން މަޖުބޫރުކޮށްފަ އެވެ. އަދި އެ ފޯނުގައި ސްވިޒަލޭންޑުން ހިމާޔަތް ހޯދި ލަންކާ މީހުންގެ މައުލޫމާތާއި އެމީހުންނަށް އެހީވި މީހުންގެ މައުލޫމާތު ވެސް ހުއްޓެވެ.\nއެހާދިސާ ހިނގީ މިދިޔަ މަހު ރައީސްކަމާ ހަވާލުވެވަޑައިގެންނެވި ކުރީގެ ޑިފެންސް ސެކްރެޓަރީ ގޯޓާބަޔަ ރާޖަޕަކްސައާ ގުޅުން ހުރި މައްސަލަތަކެއް ތަހުގީގު ކުރި ފުލުހަކު، ސްވިޒަލޭންޑުން ހިމާޔަތް ހޯދި ކަމަށް ރިޕޯޓު ކުރި ދުވަހުގެ ފަހުންނެވެ.\nއެ މައްސަލައާ ގުޅިގެން ރައީސް ގޯޓާބަޔަ ވެސް ވަނީ އެއީ މުޅިން ވެސް ހަދަހަދައިގެން ދައްކާ ވާހަކަތަކެއް ކަމަށް ވިދާޅުވެފަ އެވެ.


ދުބާއީގެ މަގުތައް ބަލަހައްޓަން ރޮބޮޓް ޕޮލިހުން – Ungoofaaru\nބަނޑޭރިގަނޑު/އާދަޔާޚިލާފް/ދުބާއީގެ މަގުތައް ބަލަހައްޓަން ރޮބޮޓް ޕޮލިހުން\nދުބާއީގެ މަގުތައް ބަލަހައްޓަން ރޮބޮޓް ޕޮލިހުން\nމުނާޒު މުޙައްމަދު 22 ޖޫން 2017\n0 293 މިނެޓެއް ނުވަނިސް ކިޔާލެވޭ\nދުނިޔޭގެ ގިނަ ޤައުމުތުތަކުގައި ކަރަޕްޝަނޭ މި ކިޔާ ވަބާގެ އެންމެ ބޮޑު އަމާޒަކަށް ވެފައި ވަނީ އެ ޤައުމުތަކުގެ ފުލުހުންގެ މުއައްސަސާއެވެ. ކުއްވެރިންގެ ހާލިތައް ހޯދާ ޤާނޫނުގެ ކުރިމައްޗަށް އެމީހުން ނެރުމުގެ ބުރަ މަސައްކަތް ކުރާ ބަޔަކީ ފުލުހުން ކަމުގައި ވާތީ ކުއްވެރިން އެމީހުންގެ ނުފޫޒުގެ ދަށަށް އެ މުއައްސަސާ ގެނައުމަށް އަބަދުވެސް މަސައްކަތް ކުރެއެވެ. އެތަނަކަށް ކަރަޕްޝަން ވަދެ ނަޒާހަތްތެރިކަން ގެއްލުމުން އިންސާނުންނަށް ވުރެ ފުލުހުންގެ މުއައްސަސާތަކުގައި ބައިތިއްބުމަށް ރޮބޮޓް ފަދަ މެޝިން އެއްޗެއްސަށްވެސް މާ އިތުބާރު ކުރެވޭނެ ނޫން ތޯއެވެ؟\nދުބާއިގައި ވެގެން މިއުޅެނީ އެހެންނެއް ނޫނެވެ. ޓެކްނޮލޮޖީގެ ރޮނގުން ދުނިޔެއަށް އަންނަ ބަދަލުތައް ހުރިހާ ދާއިރާއަކުން ވެސް ފެންނަން ފެށީއެވެ. ދުބާއީގެ މަގުތައް ބަލަހައްޓަން ރޮބެޓް ފުލުހުންތަކެއް ބަހައްޓައިފިއެވެ. ފުލުހުންގެ ސިފަ ހުންނަ ގޮތައް ތައްޔާރުކޮށްފައި ހުންނަ މި ރޮބޮޓް ތަކަކީ ފައިގައި ފުރޮޅުލާފައި ހުންނަ ކަނޑައެޅޭ ވަކި ސަރަހައްދު ތަކެއްގައި ބަހައްޓާފައި ހުންނަ އެއްޗެހި ތަކެކެވެ. 5.4 ފޫޓް ދިގު 220 ޕައުންޑް ބަރު މި ރޮބޯޓް ތަކަކީ އޭގެ ލޮލުގައި ކެމެރާ ހަރުކޮށްފައި ހުންނަ ބޮޑެތި ޝޮޕިންމޯލް ފަދަ ތަންތަން މޮނިޓާރ ކުރަން ބަހައްޓާފައި ހުންނަ ރޮބޮޓް ތަކެވެ. މި ރޮބޮޓް ތަކުގެ މޭގައި ކުއްތައް ރިޕޯޓް ކުރެވޭ ގޮތަށް ތައްޔާރުކޮށްފައިވާ ޓަޗް ސްކްރީނެއްވެސް ހުރެއެވެ.\nދުބާއީން ބުނާ ގޮތުގައި އެ މީހުންގެ އަމާޒަކީ 2030 ވަނަ އަހަރު އެ ސިޓީގެ ފުލުހުންގެ 25 އިންސައްތަ އަކީ ރޮބޮޓުން ކަމުގައި ހެދުމެވެ. މި ރޮބޮޓް ތަކުގެ ލޮލުގައި ހުންނަ ކެމެރާއިން މީހުންގެ މޫނު ދެނެ ގަނެ ޑާޓާބޭސްތަކުގައި ރައްކާކުރެވިފައި ވާ ކުއްވެރިންގެ މޫނާ ކެމެރާތަކުން ދެނެ ގަންނަ މޫނުތަކާ އަޅާކިޔާ ކުއްވެރިން ހޯދައެވެ. އަދި ކެމެރާ ތަކުން ވީޑިއޯ ލައިވް ސްޓްރީމްކޮށް ފުލުހުންގެ ކޮމާންޑް ސެންޓަރުތަކަށް ފޮނުވައެވެ\nއުނގޫފާރު ފުޓްސަލް ދަނޑު: ހިލަވެލި އެޅުމުގެ މަސައްކަތް ނިންމާލައިފި\nއުފާ ރޯދަ ކުއިޒް 1438 - 28 ވަނަ ސުވާލު


ރައީސް ނަޝީދަކީ އިސްލާމީ ގައުމެއްގެ ވެރިޔަކަށް ކުފޫ ހަމަވާ ބޭފުޅެއްނޫން: ޝައިޚް ޒައިދު | Sandhaanu\nރައީސް ނަޝީދަކީ އިސްލާމީ ގައުމެއްގެ ވެރިޔަކަށް ކުފޫ ހަމަވާ ބޭފުޅެއްނޫން ކަމުގައި މަޝްހޫރު ދީނީ ޢިލްމުވެރިޔާ ޝައިޚު ޢަލީ ޒައިދު ވިދާޅުވެއްޖެއެވެ.\nއިސްލާމް ދީނާއި ކީރިތި ރަސޫލާއާ ގުޅޭގޮތުން ރައީސް ނަޝީދު ދައްކަވާފައިވާ ބައެއް ވާހަކަފުޅުތަކާ ގުޅިގެން މީގެ ކުރިން ވެސް ދީނީ ޢިލްމުވެރިން ވަނީ ކުރީގެ ރައީސް ކެރެފާ މުޙައްމަދު ނަޝީދު (އައްނި)އަށް ވަރަށް ބޮޑަށް ފާޑުވިދާޅުވެފައެވެ.\nޝައިޚް ޒައިދު މިއަދު ކުރެއްވި ޓްވިޓެއްގައި ވިދާޅުވެފައި ވަނީ ލާދީނީ ޖަމްއިއްޔާ، އެމްޑީއެންއިން އިސްލާމްދީނަށް ފުރައްސާރަ ކުރުމުން އެބައި މީހުން ދިފާއު ކުރެއްވީ ވެސް ރައީސް ނަޝީދުކަމަށެވެ.\n“މިއީ ވަރަށް ކުޑަ މިސާލެއް.” ޒައިދު ވިދާޅުވެފައިވެއެވެ. “ރައްޔިތުން ހަނދާން އެބަހުރި. ރައީސް ނަޝީދުގެ އައިޑިއޮލޮޖީތައް އަޅުގަނޑުމެންނަށް ވަރަށް ރަނގަޅަށް އެނގޭ. ވީމާ ސޮރީއޭ ދެންނެވޭނީ.”\nޝައިޚް ޒައިދުގެ ޓްވީޓު އާއްމުވެފައި ވަނީ ރައީސް ނަޝީދު ބޮޑުވަޒީރުކަން ބޭނުންފުޅުވެގެން ރައީސުލް ޖުމްހޫރިއްޔާ އިބްރާހީމް މުޙައްމަދު ޞާލިޙަށް މެސެޖުކުރެއްވިކަން ހާމަވުމާ ގުޅިގެންނެވެ.\nރައީސް ނަޝީދު މިހާރު ބޭނުންފުޅުވެގެން އުޅުއްވަނީ ރާއްޖޭގައި ޒަމާނުއްސުރެ ހިނގަމުންދާ ޖުމުހޫރީ ނިޒާމު ބަރުލަމާނީ ނިޒާމަކަށް ބަދަލުކޮށް ބޮޑުވަޒީރެއްގެ ގޮތުގައި ގައުމު ހިންގެވުމަށެވެ.\nރާއްޖޭގައި މި ވަގުތު ތިއްބެވި އެންމެ މޮޅު ދީނީ ޢިލްމުވެރިންގެ ތެރޭގައި ހިމެނިވަޑައިގަންނަވާ ޑޮކްޓަރ މުޙައްމަދު ޢިޔާޟް ޢަބްދުއްލަޠީފް ވިދާޅުވި ގޮތުގައި ރައީސް ނަޝީދާ އެންމެ ގުޅެނީ މަގުމަތީގައި ސަކަރާތް ޖަހައި މުޒާހަރާ ކުރުން ކަމަށެވެ.\nޑރ.އިޔާޒު ކުރެއްވި ޓްވީޓެއްގައި ތިމާ ބޭނުންވާހާ ގޮތެއް އެއީ އެންމެ ރަނގަޅު ގޮތް ކަމުގައި ނުވެދާނެ ކަން ފާހަގަކުރައްވައި ކޮންމެ މީހަކު ވެސް ކުރިމަތިލާން ވާނީ އެމީހަކަށް ކުރެވޭ ވަރުގެ ކަންކަމާކަމަށް ވިދާޅުވެފައި ވެއެވެ.\nރައީސް ނަޝީދު ރާއްޖޭގެ ޖުމުހޫރީ ވެރިކަން ބަރުލަމާނީ ވެރިކަމަކަށް ބަދަލު ކުރައްވައި ބޮޑުވަޒީރުކަން ކުރައްވާ ވާހަކަ ވިދާޅުވުމާ ގުޅިގެން ރާއްޖޭގެ އެތައްހާސް ބަޔަކު ދަނީ ރައީސް ނަޝީދަށް ފާޑުވިދާޅުވަމުންނެވެ.


Tape alhai thaiy kollaafaivaa keyo vakeh, 120,000 dollar ah | Mihaaru\nޓޭޕު އަޅައި ތަތްކޮށްލާފައިވާ ކެޔޮވަކެއް، އަގަކީ 120،000 ޑޮލަރު\n08 ޑިސެމްބަރ 2019 - 07:25 1 comment\nއާޓްވޯކްތައް އެކި މީހުންނަށް މާނަކުރެވޭނީ އެކި ގޮތަށެވެ. ވަރަށް އާދައިގެ އުފެއްދުމަކުން ވެސް ފުން މާނައެއް ނެގިދާނެ އެވެ. އަދި ކުރެހުންތެރިއަކު ދޫކޮށްލާ، އެއްވެސް އެއްޗަކަށް ނުވާ ކަހަލަ އުފެއްދުމަކަށް ގިނަ ބައެއްގެ ސަމާލުކަން ހުއްޓި އޭގެ ވާހަކަ ވަރަށް ގަދައަށް ދެކެވޭ ފަހަރު ވެސް އާދެ އެވެ.\nއެމެރިކާގެ މަޔާމީގައި އާޓް ބެޒެލް އިން އިންތިޒާމުކޮށްގެން ގެލެރީ ޕެރޮޓިންގައި މިހާރު ކުރިއަށް ގެންދާ މައުރަޒުގައި ހާއްސަވެގެން އުޅެނީ އަޅިކުލައިގެ ޑަކްޓް ޓޭޕުގަނޑަކުން ފާރެއްގައި ތަތްކޮށްލާފައި އިން ދޮންކެޔޮވަކެކެވެ. މިއީ ވަރަށް އާދައިގެ އާޓްވޯކެކޭ ހީވިޔަސް "ކޮމީޑިއަން" ގެ ނަން ދީފައިވާ މި އާޓްވޯކްގެ އަގަކީ 120،000 ޑޮލަރެވެ.\nސުވާލަކީ މިއީ އެއްވެސް މީހަކު އެ ވަރުގެ އަގެއް ދީފައި ގަންނާނެ އެއްޗެއްތޯ އެވެ. މި މަހުގެ6އިން މާދަމާގެ ނިޔަލަށް ކުރިއަށް ގެންދާ މައުރަޒު އިމްތިޒާމްކުރާ އާޓް ބެޒެލް އިން ބުނި ގޮތުގައި ޓޭޕް އަޅައި ފާރުގައި ތަތްކުރި ދޮންކެޔޮވަކުގެ ތިން އާޓެއް ދައްކައިލި އިރު އޭގެ ތެރެއިން ދޭތި މިހާރު ވެސް ވަނީ ވިކިފަ އެވެ.\nއާޓް ބެޒެލްގެ ބާނީ އެމެނުއެލް ޕެރޮޓިން ބުނިގޮތުގައި ދޮންކޭލަކީ ވަރަށް ފުޅާކޮށް މާނަކުރެވިދާނެ އެއްޗެކެވެ. އެގޮތުން ދޮންކެޔޮވަކެއް ޕްޒެންޓްކޮށްދޭ ގޮތަކުން އޭގެ ހައިބަތު އުފުލިގެން ހިނގައިދާނެ ކަމަށް ބުންޏެވެ. މައުރަޒުފައި ފެންނަ ދޮންކެޔޮވައް އާޓްވޯކުން ވެސް އެކަން ސާބިތުކޮށްދޭ ކަމަށް އޭނާ ބުންޏެވެ.\n"ދޮންކެޔޮ ސިފަކުރެވިދާނެ ބައިނަލްއަގްވާމީ ވިޔަފާރީގެ ސިމްބަލްއެއްގެ ގޮތުގައި ވެސް. އަދި މިއީ ތަފާތު އެކި ކަހަލަ މަޖާ މާނަތައް ވެސް ނެރެވިދާނެ އެއްޗެއް،" ޕެެރޮޓިން ބުންޏެވެ.\nމި އާޓްވޯކް ތައްޔާރުކުރީ އިޓަލީގެ މަޝްހޫރު އާޓިސްޓް މައުރީޒިއޯ ކެޓެލަން އެވެ. އޭނާ އަކީ މިދިޔަ ސެޕްޓެމްބަރު މަހު އިނގިރޭސިވިލާތުގެ ބްލެންހެއިމް ޕެލެސްގައި ކުރިއަށް ގެންދިޔަ މައުޒަރެއްގައި ތެރޭގައި ބަހައްޓާފައި ވަނިކޮށް ބަޔަކު ވަގަށް ނެގި 18 ކެރަޓް ރަނުގެ ފާހާނާ ތަށި ވެސް ތައްޔާރުކުރި މީހާ އެވެ.\nފާރުގައި ތަތްކުރި ދޮންކެޔޮވަކުގެ އާޓްވޯކް ކެޓެލަން ތައްޔާރުކުރީ މަޔާމީގެ މާރުކޭޓަކުން ދޮންކެޔޮ ގަނެގެންނެވެ.\nއޭނާއާ ހަވާލާދީ ޕެރޮޓިން އިން ބުނީ މިއާ އަހަރު ދުވަހުގެ ހިޔާލުގެ ތެރެއިން ކެޓެލެން ގެނެސްދިން އާޓްވޯކެއް ކަމަށެވެ.\nކުރިން އޭނަ ނިންމީ ދޮންކެޔޮވަކުގެ މޮޑެލްތަކެއް ހަދައި ރަނާއި ރިހި ކުލަ ޖައްސައިގެން މި އާޓްވޯކް ތައްޔާރުކުރަން. އެކަމަކު ފަހުން ނިންމީ އަސްލު ދޮންކެޔޮވައް ބޭނުންކުރަން،" ޕެރޮޓިން ގެލެރީން ބުންޏެވެ.\nއިތުރު ލިޔުންތައް އިޓަލީ އާޓް އެގްޒިބިޝަން އެމެރިކާ


Chair Person Ithikhaabah Sarukaaruge Nufoozu Ebaoi: Inthi ޗެއާޕާސަން ހޮވުމުގެ އިންތިހާބަށް ސަރުކާރުގެ ނުފޫޒު އެބައޮތް: އިންތި – Huvadhoo News Chair Person Ithikhaabah Sarukaaruge Nufoozu Ebaoi: Inthi Huvadhoo News\nޗެއާޕާސަން ހޮވުމުގެ އިންތިހާބަށް ސަރުކާރުގެ ނުފޫޒު އެބައޮތް: އިންތި\nއެމްޑީޕީގެ ޗެއާޕާސަން ހޮވުމުގެ އިންތިހާބަށް ސަރުކާރުގެ ނުފޫޒު އެބައޮތްް ކަމަށް އެ މަގާމަށް ވާދަ ކުރައްވާ މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) ވިދާޅުވެއްޖެއެވެ.\nއިންތި މިހެން ވިދާޅުވީ، ކެމްޕޭން ދަތުރުގައި ހުވަދު އަތޮޅަށް ވަޑައިގެން ތިނަދޫގައި ބޭއްވި ކެމްޕޭން ލޯންޗު ކުރުމުގެ ޖަލްސާގައި ދެއްކެވި ވާހަކަައިގައެވެ.\nއިންތި ވިދާޅުވީ، ސަރުކާރުގެ ބައެއް ވަޒީރުންނާއި، ބައެއް އިސްވެރިން މި އިންތިޚާބަށް ކެމްޕޭން ކުރުމުގައި އިންޒާރު ދޭ ކަމަށާއި، އެހެން ނަމަވެސް މިއީ އެމްޑީޕީ ބިނާކުރަން ބޭނުންވި އުސޫލެއް ނޫން ކަމަށެވެ. އެމްޑީޕީ އަކީ ސަރުކާރުގެ މައި ޕާޓީއަށް ވާއިރު، ލިބިފައި މިވަނީ ސަރުކާރު ދަމަހައްޓަން މުޙިންމު ފުރުސަތެއްކަން އިންތި ފާހަގަކުރެއްވިއެވެ.\n“އެމްޑީޕީގެ ހަގީގީ ރޫހު ދަމަހައްޓައި މި ޕާޓީއާ ދޭތެރޭ އެ އިތުބާރު ދެމެހެއްޓުމަށް ލިބޭނެ އެންމެ ރަނގަޅު ފުރުސަތަކީ އަޅުގަނޑު ދެކޭ ގޮތުގައި މިހާރު ލިބިފައި މި އޮތް ފުރުސަތު. އަޅުގަނޑުމެން އެމްޑީޕީގެ ސަރުކާރެއް މި އޮތީ. އަދި އަޅުގަނޑުމެން އެމްޑީޕީގެ ސުޕަމެޖޯރިޓީއެއް މިވަނީ ލިބިފައި” އިންތި ވިދާޅުވިއެވެ.\nއިންތި އިތުރަށް ވިދާޅުވީ، އެމްޑީޕީގެ ތެރެއިން މިހާރު ފެންނަމުން ދަނީ ޕާޓީ ބިނާވެގެންވާ އަސާސްތަކާއި އުސޫލުތައް އަދި ފަލްސަފާތައް ވަރަށް ދުރަށް ދާތަން ކަމަށެވެ.


ފުވައްމުލައް ހޮސްޕިޓަލްގައި ޓެލެމެޑިސިންގެ ޚިދުމަތް ފަށައިފި ފުވައްމުލައް ހޮސްޕިޓަލްގައި ޓެލެމެޑިސިންގެ ޚިދުމަތް ފަށައިފި\nފުވައްމުލައް ހޮސްޕިޓަލްގައި ޓެލެމެޑިސިންގެ ޚިދުމަތް ފަށައިފި\nފުވައްމުލައް ހޮސްޕިޓަލްގައި ޓެލެމެޑިސިންގެ ޚިދުމަތް މިއަދު ފަށައިފިއެވެ. މިއީ އެހޮސްޕިޓަލްގައި މުޅިން އަލަށްފެށި ޚިދުމަތެކެވެ.\nޓެލެމެޑިސިންގެ ޚިދުމަތަކީ ރަށުގައި ތިބެގެން ރަށުން ބޭރުގައި ޚިދުމަތްދޭ ޑޮކްޓަރުންނާއި ވަރޗުއަލްކޮށް ބައްދަލުކޮށް ޑޮކްޓަރަށް ދެއްކޭނެ އިންތިޒާމް ހަމަޖެއްސައިދޭ ޚިދުމަތެކެވެ.\nފުވައްމުލައް ހޮސްޕިޓަލްގެ މެނޭޖަރ ހެލްތް ސަރިސް އަޙްމަދު ސަޢީދު ވިދާޅުވީ އަލަށް މިޚިދުމަތް މިއަދު ފުވައްމުލަކު ހޮސްޕިޓަލުގައި ފަށާފައިވަނީ އިންޑިއާގެ އަމްރިތާ ހޮސްޕިޓަލްގެ ޑޮކްޓަރަކާއި، ފުވައްމުލަކުން ޑޮކްޓަރަށް ދެއްކި ޕޭޝަންޓް ގުޅުވާދިނުމާއެކުކަމަށެވެ. އަދި މި ސެޝަންގައި ޑޮކްޓަރަށް ދައްކާފައިވަނީ ކެންސަރު ބައްޔަށް ފަރުވާހޯދަމުންދާ ފުވައްމުލަކުގެ ރައްޔިތެކަމަށް އޭނާ ވިދާޅުވިއެވެ. ފުވައްމުލަކު ހޮސްޕިޓަލްގައި ހުރެގެން، އިންޑިއާގެ އަމްރިތާ ހޮސްޕިޓަލްގެ ކެންސަރ ޑިޕަރޓްމަންޓްގެ އޮންކޮލޮޖިސްޓެއްގެ އެހީތެރިކަން އެބަލިމީހާވަނީ ހޯދާފައެވެ.\nޓެސްޓްތައް ނުހެދުނު ނަމަވެސް، ފޮލޯއަޕް ޗެކަޕްތައް ހެދުމާއި، ބޭހާގުޅޭ މުޢާމަލާތްތައް ކުރުމާއި، ބަލިމީހުން އޮޅުންފިލުވަން ބޭނުންވާ ކަންކަން މި ޚިދުމަތުގެތެރެއިން ފަސޭހައިން ކުރިއަށްގެންދެވެއެވެ. އަދި ރާއްޖެއިން ހެދޭ ޓެސްޓެއްނަމަ، އެ ޓެސްޓައް ހެދުމަށްފަހު ވަރޗުއަލްކޮށް ޑޮކްޓަރާ ހިއްސާކޮށް ބަލިޙާލަތާ ގުޅޭގޮތުން މަޢުލޫމާތު ބަދަލުކުރެވެއެވެ.\nއަޙްމަދު ސަޢީދު ވިދާޅުވީ ފުވައްމުލަކު ހޮސްޕިޓަލިގައި ޓެލެމެޑިސިންގެ ޚިދުމަތްފެށީ ހުޅުމާލެ ހޮސްޕިޓަލާ ގުޅިގެންކަމަށެވެ.\nސަޢީދު ވިދާޅުވީ ބޮޑެތި ބަލިތަކަށް ރާއްޖެއިން ބޭރުން ފަރުވަހޯދާ ގިނަ ބަޔަކު ފުވައްމުލަކުގައި އެބަތިބިކަމަށެވެ. މިއަދު ފެށި ޚިދުމަތާއެކު މިފަދަ މީހުން ބޭނުންވާ މިންވަރަށް ޚިދުމަތް ފޯރުކޮށްދިނުމުގެ މަގު ފަހިވެފައިވާކަމަށެވެ.\nމިޚިދުމަތުގެ ތެރެއިން އައިޖީއެމްއެޗާއި އޭޑީކޭއާވެސް ފުވައްމުލަކު ހޮސްޕިޓަލާ ގުޅާލުމުގެ މަސައްކަތް ކުރަމުންދާކަމަށް ސަޢީދު ވިދާޅުވިއެވެ.\nމި ޚިދުމަތްުގެ ސަބަބުން އާއްމު ރައްޔިތުންނަސް ބޮޑެތި ލުއިފަސޭހަތަކެއް ލިބޭނެއެވެ. އެގޮތުން ދަތުރުފަތުރާއި، ޑޮކްޓަރަށް ދެއްކުމަށް ހޭދަވާ ފައިސާއާއި ވަގުތު ވަރަށްބޮޑަށް ސަލާމަތް ކުރެވޭނެއެވެ. މިކަމުން ޢާއްމުނަށް ލިބޭ ތަކުލީފުތައް ވަރަށް ބޮޑަށް ކުޑަވެގެންދާނެއެވެ.\nވުވައްމުލައް ސިޓީއަކީ ބާރަ ހާހެއްހައި މީހުންގެ އާބާދީއެއް އޮންނަ ސިޓީއެކެވެ. ފުވައްމުލައް ހޮސްޕިޓަލުން މިހާރުވެސް ކުޑަކުދިންނާއި އަންހެނުންގެ ޑޮކްޓަރާއި ކަށީގެ ޑޮކްޓަރުންގެ ޚިދުމަތްތައް ލިބެއެވެ. އަދި ދަތުގެ ފަރުވާއާއި ޑައިލަސިސްގެ ޚިދުމަތްވެސް ލިބެއެވެ. އަދި ލެބް ޓެސްޓާ އެކްސްރޭއާއި ސްކޭން ހެއްދުމުގެ ޚިދުމަތްތައްވެސް ލިބެއެވެ.


HRCM ah3memberaku ayyan kuran ruhun dheefi - vNews.mv\nއެޗްއާރްސީއެމްއަށް3މެމްބަރަކު އައްޔަންކުރަން މަޖިލީހުން ރުހުންދީފި\nރިފާޢަތު Male' | 06 September 2020, 16:40\nހިއުމަން ރައިޓްސް ކޮމިޝަން އޮފް ދަ މޯލްޑިވްސް (އެޗްއާރުސީއެމް) އަށް ތިން މެމްބަރަކު އައްޔަންކުރަން މަޖިލީހުން މިއަދު ރުހުންދީފިއެވެ.\nއެޗްއާރުސީއެމްގެ ހުސްވެފައިވާ މެންބަރުކަމުގެ މަގާމަށް އައްޔަންކުރަން ފެންނަކަމަށް ރައްޔިތުންގެ މަޖިލީހުން މިއަދު ރުހުންދީފައިވަނީ އައްޑޫ ސިޓީ ފޭދޫ، ޑޯރެންސީ ވިލާ، އާމިނަތު ޝަފާއަތު އަބްދުއްރައްޒާގާއި މ. ޖިއެނާ މުއުމިނާ ވަހީދުގެ އިތުރަށް މއ. މާވެޔޮގެ ޑރ. އަހްމަދު އަދުހަމް އަބްދުﷲ އަށެވެ.\nމި ތިންބޭފުޅުންނަށް ވަކިވަކިން ވޯޓުދީފައިވާއިރު ޝަފާއަތު އެޗްއާރުސީއެމްއަށް އައްޔަންކުރަން ފެންނަކަމަށް 58 މެމްބަރުން ވޯޓު ދެއްވިއެވެ. މުއުމިނާ ވަހީދަށް 61 ވޯޓު ލިބުނުއިރު ޑރ. އަހުމަދު އަދުހަމް އަބްދުﷲ އަށް 59 މެމްބަރުން ވަނީ ވޯޓު ދެއްވާފައެވެ.\nކޮމިޝަންގެ މެންބަރުކަމަށް3ބޭފުޅުން އައްޔަންކޮށްފައި މިވަނީ އެ ކޮމިޝަނުގެ4މެންބަރެއްގެ މަގާމު ހުސްވެފައިވަނިކޮށެވެ.\nއެޗްއާރުސީއެމަށް އައްޔަން ކުރައްވާފައިވާ މެންބަރުންގެ ތެރެއިން އެކޮމިޝަނުގެ ރައީސް ހިމެނޭހެން3މެންބަރަކު އިސްތިއުފާ ދެއްވާފައިވަނީ އެމެންބަރުންނާ ގުޅޭ މައްސަލަތަކެއް ރައްޔިތުންގެ މަޖިލީހުން ބަލައި ބައެއް މެންބަރުން މަގާމުން ވަކިކުރަން ނިންމާފައި ވަނިކޮށެވެ.\nއެ މެމްބަރުން ވަކިކުރަން ފާސްކުރީ، އެގޮތުން މަޖިލީހުގެ ޖެންޑާ އެންޑް ހިއުމަން ރައިޓްސް ކޮމިޓީއަށް އެޗްއާރްސީއެމާ ގުޅުންހުރި މައްސަލަތަކެއްގައި ދޮގު މައުލޫމާތު ދީފައިވުމާއި އަނިޔާއާ ގުޅުންހުރި މައްސަލަތައް އެކަށީގެންވާ ގޮތެއްގައި ބެލިފައި ނެތުމާ ގުޅިގެންނެވެ.\nއެޗްއާރުސީއެމް ރާއްޖެ ސިޔާސީ


SunOnline: Monaco ge mahchah hoadhi bodu molhaa eku PSG in league yageen koffi\nލީގު ޔަގީން ކުރުމަށް ފަހު ޕީއެސްޖީން އުފާފާޅުކުރަނީ --- ފޮޓޯ/ އޭޕީ\nމޮނާކޯގެ މައްޗަށް ހޯދި ބޮޑު މޮޅާ އެކު ޕީއެސްޖީން ލީގު ޔަގީންކޮށްފި\nފްރާންސް ލީގުގެ ދެވަނާގައި އޮތް އޭއެސް މޮނާކޯގެ މައްޗަށް ހޯދި ބޮޑު މޮޅާއެކު ޕީއެސްޖީން ފްރާންސް ލީގުގެ ޗެމްޕިއަންކަން ޔަގީން ކޮށްފި އެވެ.\nރޭ އަމިއްލަ ދަނޑުގައި ޕީއެސްޖީން މޮނާކޯ ބަލިކުރީ 7-1ގެ ތަފާތު ބޮޑު ނަތީޖާއަކުންނެވެ. މެޗުގައި ޕީއެސްޖީގެ ލޮސެލްސޯ އަދި އެންހޭލް ޑިމަރިއާ ވެސް ކޮންމެ ކުޅުންތެރިއަކު ދެ ގޯލް ޖަހައިފައިވާ އިރު، އެޑިސަން ކަވާނީ އަދި ޖޫލިއަން ޑްރެގްޒްލާ ވެސް ވަނީ ގޯލް ޖަހައިފަ އެވެ. މޮނާކޯގެ ކެޕްޓަން ފަލްކާއޯ އަތުން ބައިކޮޅަށް ވެސް ގޯލެއް ވަދެފައިވެ އެވެ.\nމޮނާކޯއިން ޖެހި ހަމައެކަނި ގޯލް އެޓީމަށް ކާމިޔާބުކޮށްދިނީ ރޮނީ ލޮޕޭޒް އެވެ.\nރޭގެ މެޗުން ހޯދި މޮޅާ އެކު ޕީއެސްޖީން ވަނީ ތާވަލުގެ އެއްވަނާގައި 17 ޕޮއިންޓުގެ ލީޑެއް ނަގައިފަ އެވެ. ލީގުގައި ބާކީ ފަސް މެޗު އޮށްވާ ޕީއެސްޖީން ލީގު ޔަގީން ކޮށްފައިވާ އިރު، މި އަހަރުގެ ފްރެންޗު ކަޕް އުފުލާލީ ވެސް ޕީއެސްޖީންނެވެ.\nބޮޑެތި ޓްރާންސްފާތަކަކާ އެކު ސީޒަނަށް ތައްޔާރުވި ޕީއެސްޖީއަށް ސީޒަންގައި ދެ ތަށި ލިބުނު ނަމަވެސް، ޔޫރަޕްގައި އެންމެ ކާމިޔާބު ސީޒަނަކަށް ނުވި އެވެ. ޗެމްޕިއަންސްް ލީގުގެ ގަދަ 16ގައި ރެއާލް މެޑްރިޑް އަތުން ބަލިވެ ޕީއެސްޖީ ކަޓައިފައިވާ އިރު، އެޓީމަށް މި ސީޒަންގައި އެންމެ އަގުބޮޑުކޮށް ގެނައި ނޭމާ އަށް ސީޒަންގެ ފަހު ކޮޅުގައި ކުޅުނު ހުރިހާ މެޗެއް ވަނީ އަނިޔާގެ ސަބަބުން ގެއްލިފަ އެވެ.\nނޭމާގެ ފައިގެ ކުޑަ ހުޅަށް ލިބުނު އަނިޔާއަކާ ގުޅިގެން ސާޖަރީ ހަދައިފައިވާ އިރު، އޭނާ އަންނަނީ ރިކަވަރީގެ މަސައްކަތް ކުރަމުންނެވެ. ނޭމާގެ ސާޖަރީ ހެދި ބްރެޒިލްގެ ޑޮކްޓަރު ބުނެފައި ވަނީ މި އަހަރު ޖޫން މަހުގައި އޮންނަ ވޯލްޑް ކަޕަށް ނޭމާ ފިޓްވާނެ ކަމަށެވެ.\nދެ ތައްޓާ އެކު ސީޒަން ނިންމާލި ޕީއެސްޖީގެ ކޯޗު، އުނައި އެމްރޭގެ ކޮންޓްރެކްޓް މި ސީޒަންގެ ނިޔަލަށް ހަމަވާ އިރު، ލަފާކުރެވެނީ އަންނަ ސީޒަންގައި އޭނާގެ ބަދަލުގައި ޕީއެސްޖީއަށް އާ ކޯޗެއް ގެންނާނެ ކަމަށެވެ.\nމިދިޔަ ސީޒަންގައި ފްރާންސްގެ ލީގު ޗެމްޕިއަންކަން ހޯދީ މޮނާކޯއެވެ. އޭރު މޮނާކޯގައި އެންމެ ވިދާލި ކިލިއަން އެމްޕާބޭ މި ސީޒަންގައި ކުޅުނީ ޕީއެސްޖީއަށެވެ. އަދި މޮނާކޯއަށް މުހިއްމު ކުޅުމެއް ދެއްކި ޑިފެންޑަރު ބެންޖަމިން މެންޑީއާއި ބަނާޑޯ ސިލްވާ ވަނީ މި ސީޒަންގައި މެންޗެސްޓާ ސިޓީއަށް ބަދަލުވެފަ އެވެ.\nފުޓްބޯޅަ ޕީއެސްޖީ ފްރާންސް ލީގު\nއަނެއްކާވެސް އިންމަ މާޔޫސްކޮށްލީ ކުޅުންތެރިން! 12 ގަޑި4މިނެޓް ކުރިން


Green Tax Ge Gothugai Midhiya Mahu Libunee 35 Million Rufiyaa\nގްރީން ޓެކުހުގެ ގޮތުގައި މިދިޔަ މަހު ލިބުނީ 35 މިލިއަން ރުފިޔާ\nއެޗްޕީއޭ އިން މިދިޔަ މަހުގެ 30ވަނަ ދުވަހު މޮނީޓަރިންގެ ހާލަތަށް ގެނެސްފައިވާ ކ. މާފުށި ---\nމިދިޔަ މަހުގެ ތެރޭގައި ދައުލަތަށް ގްރީން ޓެކުހުގެ ގޮތުގައި ލިބިގެން ދިޔަ އަދަދު މީގެ ކުރީ އަހަރާއި އަޅާ ބަލާއިރު ބޮޑުތަނުން ދަށަށް ހިނގައްޖެއެވެ.\nދައުލަތުގެ ޓެކްސް އިދާރާ މީރާއިން އިއްޔެ އާއްމު ކޮށްފައިވާ ތަފާސް ހިސާބުތައް ދައްކާ ގޮތުގައި މިދިޔަ އަހަރުގެ އޭޕްރީލް މަހު ގްރީން ޓެކުހުގެ ގޮތުގައި ދައުލަތަށް ވަނީ 84 މިލިއަން ރުފިޔާ ލިބިފައެވެ. ނަމަވެސް މިއަހަރުގެ އެ މުއްދަތުގައި [އޭޕްރީލް މަހުގައި] ދައުލަތަށް ގްރީން ޓެކުހުގެ ގޮތުގައި ލިބިފައިވަނީ އެންމެ 35 މިލިއަން ރުފިޔާއެވެ.\nމިއަހަރުގެ ޖެނުއަރީ މަހުން ފެށިގެން އޭޕްރީލް މަހުގެ ނިޔަލަށް އެކު ޖުމްލަ ގްރީން ޓެކުހުގެ ގޮތުގައި ދައުލަތަށް ލިބިފައިވަނީ 271.3 މިލިއަން ރުފިޔާއެވެ. ނަމަވެސް މިދިޔަ އަހަރުގެ މި މުއްދަތުގެ ތެރޭގައި 324.8 މިލިއަން ރުފިޔާ ގްރީން ޓެކުހުގެ ގޮތުގައި ދައުލަތަށް ލިބިފައިވެއެވެ.\nޖީއެސްޓީގެ ގޮތުގައި މިދިޔަ އަހަރުގެ މި މުއްދަތުގައި ދައުލަތަށް ވަނީ 875.6 މިލިއަން ރުފިޔާ ލިބިފައެވެ. އެހެންނަމަވެސް މިދިޔަ މަހުގެ ތެރޭގައި ދައުލަތަށް ޖީއެސްޓީގެ ގޮތުގައި ލިބުނީ 235.7 މިލިއަން ރުފިޔާއެވެ.\nލޭންޑް ސޭލްސް ޓެކްސްގެ ގޮތުގައި މިދިޔަ މަހު ދައުލަތަށް އެއްވެސް އާމްދަނީއެއް ނުލިބެއެވެ. އަދި މިހާތަނަށް ދައުލަތަށް ލިބުނީ 794.75 މިލިއަން ރުފިޔާއެވެ. މިދިޔަ އަހަރުގެ ޖެނުއަރީ އިން ފެށިގެން އޭޕްރީލް މަހުގެ ނިޔަލަށް 7.5 ބިލިއަން ދައުލަތަށް ލޭންޑް ސޭލް ޓެކުހުގެ ގޮތުގައި ވަނީ ލިބިގެން ގޮސްފައެވެ.\nފިނޭންސް މިނިސްޓްރީން ދާދިފަހުން އާއްމުކުރި ތަފާސް ހިސާބުތައް ދައްކާ ގޮތުގައި އާމްދަނީގެ ގޮތުގައި އެކު ޖުމްލަ ދައުލަތަށް މިހާތަނަށް ލިބުނު މިންވަރަކީ 5.4 ބިލިއަން ރުފިޔާއެވެ. ދައުލަތުގެ އާމްދަނީ މިހާތަނުން ދަށަށް ގޮސްފައި މިވަނީ ކޮވިޑް19 ގެ ސަބަބުން ފަތުރުވެރިކަމަށް އަސަރުކޮށް އިގްތިސޯދަށް ލޮޅުން އަރާފައިވުމުގެ ސަބަބުންނެވެ.


BREAKING NEWS: Adeeb India Ge Himaayathah Edhihje - Vaguthu\nއަދީބު އިންޑިއާގެ ހިމާޔަތައް އެދިވަޑައިގެންފި\nޓަގް ބޯޓެއްގައި ފިލައިގެން އިންޑިއާ އަށް އެތެރެވާން އުޅެނިކޮށް މިއަދު އިންޑިއާ އިން ހައްޔަރު ކޮށްފައިވާ ކުރީގެ ނައިބު ރައީސް އަހްމަދު އަދީބު އިންޑިއާގެސިޔާސީ ހިމާޔަތައް އެދިވަޑައިގެންފިއެވެ.\nއަދީބު އިންޑިއާގެ ސިޔާސީ ހިމާޔަތައް އެދިވަޑައިގެންނެވި ކަން ކަށަވަރު ކޮށްދީފައި ވަނީ އަދީބުގެ ބައިނަލްއަޤުވާމީ ޤާނޫނީ ވަކީލުން ނެރުނު ބަޔާނެއްގައެވެ.\nއަދީބުގެ ޤާނޫނީ ވަކީލުން ނެރުނު ބަޔާނުގައި ބުނީ ސިޔާސީ ހިމާޔަތް ހޯދަން އަދީބު އެދިފައި އޮތް އެދުން ދިރާސާ ކުރުމަށް އިންޑިއާ ސަރުކާރުގެ ކިބައިން އެދޭކަމަށެވެ.\n"އަދީބަށް ލިބެން ޖެހޭ އެންމެހާ ޙައްޤުތައް ލިބެމުންދާކަން ކަށަވަރު ކޮށްދިނުމަށް އަޅުގަނޑުމެން އދ.ގެ ހައިކޮމިޝަން ފޯ ހިއުމަން ރައިޓްސްގެ ކިބައިން އެދެމެވެ." ބަޔާނުގައި ބުނެފައި ވެއެވެ.\nދޮގު ތުހުމަތުތަކެއް އަދީބުގެ މައްޗަށް ކުރުމަށް ފަދަ އެކަންކަމަށް އެއްބަސްވެ ލިޔުމެއްގައި ސޮއި ކުރަން ސަލާމަތީ ބާރުތަކުން އަދީބަށް މަޖުބޫރު ކުރަމުންދާ ކަމަށާއި އެކަމުގެ ސަބަބުން އަދީބާއި، އަދީބުގެ އާއިލާ ނުރައްކަލަށް ހުށަހެޅިފައިވާ ކަމަށް ބަޔާނުގައި ބުނެފައި ވެއެވެ.\nސިޔާސީ ނުފޫޒު އޮތް ޝަރުޢީ ދާއިރާގެ ސަބަބުން އަދީބަށް އަނިޔާތަކެއް ލިބިދާނެ ކަމުގެ ކަންބޮޑުވުން އެބައޮތް ކަމަށް ވެސް ބަޔާނުގައި ބުނެފައި ވެއެވެ.\nއިންޑިއާ އިން މިއަދު އަދީބު ހައްޔަރު ކޮށްފައިވާއިރު އަދީބުގެ މައްޗަށް ކުރިން އިއްވި ހުރިހާ ހުކުމްތަކެއް ރާއްޖޭގެ ކޯޓުތަކުން ބާތިލް ކޮށްފައެވެ. އޭގެ ތެރެއިން އެއް މައްސަލަ ދައުލަތުން ސުޕްރީމް ކޯޓުގައި އިސްތިއުނާފް ކޮށްފައި އޮތުމުން އޭނާގެ ޕާސްޕޯޓް ހިފަހައްޓަން ސުޕްރީމް ކޯޓުން ވަނީ އަމުރު ކޮށްފައެވެ.\nއޮގަސްޓް 1, 2019 22:13\nއޮގަސްޓް 1, 2019 22:21\nތިޔައީ ކެނެރީގޭ ގުންޑާގެ ބުއްދި\nއޮގަސްޓް 1, 2019 22:23\nކިހާދެރަކަމެއްތަ އެސޮރަކަށް ނެތެއްނު ރަނގަޅު އެއްގޮތެއްވެސް އެސޮރަށް އެ ދިމާވަނީ ހުޅަތްގަށް ދިމާވާ ގޮތްދޯ އެންޏާފަހެ ވައިގެ މަގުން ދެވޭކަށްނެތް ކަނޑުމަގުން ދެވޭކަށްނެތް އެއްގަމު މަގުން ދެވޭކަށްނެތް\nއޮގަސްޓް 1, 2019 22:33\nތީ ހުސް ރޭވުން.\nއޮގަސްޓް 1, 2019 22:47\nކަލޭމެން ހީކުރަނީ އަހަރެމެންގެ ސިކުނޑީގެ ބަދަލުގަ އިންނަނީ މީދާކޭ އުނބެއްކަމަށްތަ؟ ތީ ހަމަ ރޭވިގެން ނަޝީދުމެން ކުރުވާ ކަމެއް\nއޮގަސްޓް 2, 2019 16:22\nމީދާކޭ އުނބެއް އިންނަނީ.. އެހެންވީމާ ނިގޮތަށް މިވީ..\nއޮގަސްޓް 1, 2019 23:07\nޓެރަރިސްތުންނަށް ވެސް ލިބުނު އަދީބަށް ހިމާޔައް ނުލިބެން ވީކީއްވެ\nއޮގަސްޓް 1, 2019 23:22\nhi hurihaa kamehves kuran t misarukarun\nއޮގަސްޓް 2, 2019 00:27\nމިއީ ހަމަ ބޮޑު ރޭވުމެއްގެ ދަށުން ކުރަމުން އައި ކަމެއްގެ ނިމުން! ފުރަތަމަ ކުރިކަމަކީ ހުރިހާ ޙުކުމެއް ކޯޓުތަކުން ބާޠިލް ކުރުވާ ސާފުކުރީ! ދެން އެކަމާ ގިނަ ރައްޔިތުން ހިތްހަމަ ނުޖެހުން ފާލުކުރަން ފެށީމާ އަދީބުގެ މައްސަލައެއް އިސްތިއުނަފުކުރި! އެއާއެކު ބޭސް ފަރުވާއަށް ބޭރަށް ފޮނުވީ! މާލެ އައިތަނުން މާލެ ބަންދަށް މިނިވަންކަމައެކު ދޫކޮށްލީ! ދޫކޮށްލީ މިރެވުން ރޭވި ބަޔަކު ރާވާ ނިންމުމަށްފަހު! ފުރުމުގެ އެއްދުވަސްކުރިން ދުރާލާ ތަހްގީގަށް ހާޒިރުވާން ޗިޓްވެސް ފޮނުވީ މިކަން ފޮރުވަން ވެގެން! ފިލިކަން ނޭނގޭކަން ދެއްކުމުގެ ބޭނުމުގައި! ހައްޔަރުކުރާނެކަމާއި ހައްޔަރު ކުރުމާއެކު އދގެ އެހީތެރިކަމަށް އެދެން ހުރިހާ ލިއުމެއް ކުރިން ހުރީ ތައްޔާރުކޮށްފަ! ހިމާޔަށްވެސް ދޭނެ! އިންޑިޔާއިން އެހިސާބުން މާލެ ނުފޮނުވާނެ! އދގެ ބާރު ހިނގާނީ އދގެ ހިމާޔަށް ދޭ ހިސާބުން! މިޝަން އެކޮމްޕްލިޝް! އިންތިޚާބަށް މިލިއަނުން އަދީބު ޚަރަދުކުރި ޚަރަދުކުރުމާ މިނިވަންވުމާ ގުޅި ލާމެހިފަ ވަނީ!\nއޮގަސްޓް 2, 2019 10:51\nއަދީބު ފިލުން މީ ވާރައްމޮޅު ފިލުމެއް..މީގެ ބަތުލުން އަދިނޭގޭ..


Baazaarugai mi fayi: mives kaa ehceh?\nބާޒާރުގައި މި ފަތް: މި ވެސް ކާއެއްޗެއް؟\nމާރުކޭޓުގައި ވިއްކަން ބަހައްޓާފައި ހުރި ރޯސްމެރީ ފަތްތަކެއް: މިއީ ބާޒާރުން ކުރިން ނުފެންނަ ބާވަތެއް -- ފޮޓޯ އަވަސް\nމީރުކޮށް ހަދާފައި ހުންނަ ސަޓަނީގެ ވަހާއި ރަހައިން ކުޅު ދިޔާކޮށްލާނެ އެވެ. ނުކައެއް ނުހުރެވެ އެވެ. ކައިފިއްޔާ ބަނޑުވެސް ފިސާރި ބޮޑު ކޮށްލާނެ އެވެ. ފަތު ސަޓަންޏަށް ދިވެހިން އެހާ ވަރެއް ހުންނަނީ އެހެންވެ އެވެ. އެކަމަކު ދިވެހިން އާއްމު ގޮތެއްގައި ސަޓަނި ހަދައިގެން ކައި އުޅެނީ ދެތިން ވައްތަރެކެވެ. ނަމަވެސް މާލެ، ބާޒާރުގައި މިހާރު ވިއްކަން ހުރި ފަތްތަކުގެ ތެރެއިން މިއީ އަދި މުޅިން ތަފާތު ވައްތަރެވެ. އެއީ ރޯސްމޭރީ ފަތެވެ. މި ވެސް ކާފަތެއް ހެއްޔެވެ؟\nއާއްމު ގޮތެއްގައި ޒީނަތްތެރިވުމަށް ބޭނުންކުރާ ބައެއް ލޯޝަނާއި ތެޔޮ ފަދަ ތަކެތި އުފެއްދުމަށް ބޭނުންކުރާ ރޯސްމެރީ ފަތް މާރުކޭޓުގައި ހުރީ ވެސް އެންމެ ތަނެއްގަ އެވެ. އެ ގޮޅި ހިންގާ މީހުން ބުނާ ގޮތުގައި މިއީވެސް މީހުން ފިސާރި ގަންނަ އެއްޗެވެ. މިއީ ދިވެހިން ކެއުމުގައި ބޭނުންކުރާ އެއްޗެއް ހެއްޔެވެ؟ މީގައި ހުންނަނީ ކޮން ރަހައެއް ހެއްޔެވެ؟ ކޮޕީ ފަތާއި ލެޓިއުސް ނޫނީ ކުއްޅަފިލާފަތުގައި ހުންނަ ފަދަ މީރު ރަހައެއް ރޯސްމެރީގައި ހުރޭ ހެއްޔެވެ؟\nރޯސްމެރީ ފަތް ވިއްކާ ގޮޅިއެއްގައި ހުރި މީހަކު ބުނި ގޮތުގައި މި ފަތަކީ ވެސް އަނގަޔަށް ވަރަށް މީރު އެއްޗެކެވެ. ސަޓަނި ހަދައިގެން ހަމަ ވަރަށް މީރުވާނެ އެވެ.\n"ތިވެސް ގޯހެއް ނުވާނެ. މީރު ރަހައެއް ހުންނާނެ. އަޅެ ގެންދެބަލަ،" ގޮޅިއެއްގައި ހުރި މީހަކު ބުންޏެވެ.\nރޯސްމެރީ ފަތް ވިއްކަނީ ބޮނޑިއެއް 30ރ. އަށެވެ. އެހެންވެ ފަތުގެ އަގުތަކަށް ބަލާއިރު މިއީ ވަކިން ދޫކުރާ އެއްޗެއް ނޫނޭ މިހާރުވެސް ބުނެވިދާނެ އެވެ.\nދެން އޮތީ ރޯސްމެރީ ފަތުގެ ފައިދާ އާއި މިއީ ކިހާ މަގުބޫލު އެއްޗެއް ތޯ ބެލުމެވެ. މި ފަތަކީ އާއްމުކޮށް އަވަށްޓެރި ގައުމުތަކުގެ މީހުން ކާން ބޭނުންކުރާ އެއްޗަކަށްވެ އެވެ. ހާއްސަކޮށް ރާއްޖޭގައި މަސައްކަތް ކުރާ ބަންގްލަދޭޝަން ރައްޔިތުން މި ފަތުން ބައެއް ކާތަކެތި އުފައްދާ ކަމަށްވެ އެވެ.


Ronaldo aai Dybala, Juventus gai madukuraane: Report - AO News\nރޮނާލްޑޯ އާއި ޑިބާލާ ޔުވެންޓަސްގައި މަޑުކުރާނެ: ރިޕޯޓް\nޔުވެންޓަސްގެ ޕައޮލޯ ޑިބާލާ (ކ) އާއި ކްރިސްޓިއާނޯ ރޮނާލްޑޯ (ވ) . --ފޮޓޯ: އޭޕީ\nޔުވެންޓަސް އަށް ކުޅެމުން އަންނަ ޕޯޗުގަލްގެ ތަރި ކްރިސްޓިއާނޯ ރޮނާލްޑޯ އާއި އާޖެންޓީނާ ފޯވާޑް ޕައޮލޯ ޑިބާލާ، ކުރިއަށް އޮތް ސީޒަނުގައިވެސް އެ ޓީމުގައި މަޑުކުރާނެކަމަށް އިޓަލީގެ އެންމެ ފަހުގެ މީޑިއާ ރިޕޯޓްތައް ބުނެފިއެވެ.\nއެގޮތުން، ސްޕޯޓް މީޑިއާސެޓްގެ ޖިއާނީ ބަލްޒަރީނީ ބުނީ މިހާތަނަށް ލިބިފައިވާ މައުލޫމާތުތަކަށް ބަލާއިރު، ކުރިއަށް އޮތް ސީޒަނުގައި ޔުވެންޓަސްގެ އެޓޭކްގައި ހިމެނޭ އެންމެ މުހިއްމު ދެ ކުޅުންތެރިން ކަމަށްވާ ރޮނާލްޑޯ އާއި ޑިބާލާ ވެސް އެ ޓީމުގައި މަޑުކުރާނެކަމަށެވެ.\nބަލްޒަރީނީ ބުނީ ދާދިފަހުން ޔުވެންޓަސް އިން ރޮނާލްޑޯ، ބާސެލޯނާ އަށް ވިއްކާލަން އުޅޭކަމަށް އަޑުއަރާފައިވީނަމަވެސް، އެއީ މުޅިން ދޮގެއް ކަމަށެވެ. އަދި އޭނާ އަށް އެންމެ ފަހުން ލިބުނު މައުލޫމާތުތަކުގައިވާގޮތުން، ޔުވެންޓަސް އާއެކު ރޮނާލްޑޯ ހަދާފައިވާ އެއްބަސްވުން ހަމަވަންދެން އެ ކްލަބުގައި މަޑުކުރާނެކަމަށް ވެސް ބަލްޒަރީނީ ބުންޏެވެ.\nމީގެއިތުރުން، އެ ޓީމުގެ އެންމެ މުހިއްމު އެއް ކުޅުންތެރިޔާ ކަމަށްވާ ޑިބާލާ ވެސް އެންމެ ފަހުން ހަދާފައިވާ އެއްބަސްވުން ރޮނާލްޑޯ އެކޭ އެއްފަދައިން 2022ގެ ނިޔަލަށް ހަމަވާއިރު، ޑިބާލާގެ އައު ކޮންޓްރެކްޓްއާ ގުޅޭ މަޝްވަރާތައް ވަރަށް އަވަހަށް ފެށޭނެކަމަށް ވެސް ބަލްޒަރީނީ ބުންޏެވެ.\nދުނިޔޭގެ މޮޅު ކުޅުންތެރިޔާގެ މަގާމު އެތައް ފަހަރެއްގެ މަތިން ހޯދާފައިވާ އުމުރުން 35 އަހަރުގެ ރޮނާލްޑޯ ނިމިދިޔަ ސީޒަނުގައި ޔުވެންޓަސް އަށް ކުޅެދިން 46 މެޗުގައި 37 ގޯލު ޖަހާފައިވާއިރު، އިތުރު ހަތް ލަނޑުޖެހުމަށް ވަނީ އެހީތެރިވެދީފައެވެ. އަދި މިދިޔަ ސީޒަނުގައި ކާމިޔާބުކުރި ލަނޑުތަކާއެކު އޭނާ ވަނީ ޔުވެންޓަސްގެ ތާރީހުގައި އެއް ސީޒަނެއްގެ ތެރޭ އެންމެ ގިނަ ގޯލު ޖެހި ކުޅުންތެރިޔާގެ ޝަރަފުވެސް ހޯދާފައެވެ.\nމީގެކުރީން، ޔުވެންޓަސްގެ ރައީސް އަންދްރޭ އަގްނެއްލީ ވެސް ވަނީ އެންމެފަހުގެ ޗެމްޕިއަންސް ލީގުގައި އެ ޓީމަށް ނާކާމިޔާބީއާ ކުރިމަތިލާންޖެހުނު ނަމަވެސް، އަންނަ ސީޒަނުގައިވެސް ރޮނާލްޑޯ ފެންނާނީ އެ ޓީމުން ކަމަށް ވިދާޅުވެފައެވެ.\nއަދި ޗެމްޕިއަންސް ލީގުގެ ނާކާމިޔާބީއާ ގުޅިގެން ޔުވެންޓަސް އިން ދާދިފަހުން އެ ޓީމުގެ ކޯޗު ކަމުން މައުރީޒިއޯ ސާރީ ވަކިކޮށް އެ މަގާމަށް ކުރީގެ ކުޅުންތެރިޔާ އަންދްރޭ ޕިރްލޯ ހަމަޖައްސާފައިވާއިރު، ޕިރްލޯ އަށް މި މަގާމު ދޭން ނިންމީ ވެސް އަގްނެއްލީއެވެ.\nކުޅިވަރުކްރިސްޓިއާނޯ ރޮނާލްޑޯއަންދްރޭ އަގްނެއްލީއިޓާލިއަން ސެރިއޭދުނިޔެޔުވެންޓަސްޕައޮލޯ ޑިބާލާ


އިންޑިއާ ނަގާ 150 މިލިއަން ޑޮލަރުގެ ލޯނަކީ ވަގުތީ ހައްލެއް: މޫޑީސް\nއަހްމަދު އަޒާން 8 އޭޕްރީލު 2020 13:32\nރައީސް ސޯލިހް އަދި އިންޑިއާގެ ބޮޑުވަޒީރު މޯދީ.\nކޮވިޑު-19 ގެ ސަބަބުން ރާއްޖެއަށް ބޭރު ފައިސާ ލިބުން ދަތިވެފައިވާ މި ދަނޑިވަޅުގައި އިންޑިއާގެ މަރުކަޒީ ބޭންކުގެ ކަރެންސީ ސްވެޕް ފެސިލިޓީއިން އަނބުރާ ދައްކާގޮތަށް ދިވެހި ދައުލަތުން ހޯދުމަށް ނިންމާފައިވާ 150 މިލިއަން ޑޮލަރުން ލިބޭނީ ވަގުތީ ހައްލެއް ކަމަށް މޫޑީސް ކޯޕަރޭޝަނުން ބުނެފިއެވެ.\nއެ ކޯޕަރޭޝަނުން ރާއްޖޭގެ އިޤްތިސާދާ ގުޅޭގޮތުން ނެރެފައިވާ ކަރުދާހެއްގައި ބުނެފައިވަނީ އިންޑިއާ އިން ފޯރުކޮށްދޭ 150 މިލިއަން ޑޮލަރުން ލިބިގެންދާނީ ވަގުތީ ހައްލެއް ކަމަށާއި، އެއީ ގިނަދުވަހަށް ދެމިގެންދާނެ ހައްލެއް ނޫން ކަމަށެވެ. އަދި ބޭރު ފައިސާ ލިބޭ މިންވަރަށް އަންނަ އުނިކަމުގެ އަސަރު އިޤްތިސާދަށް ފޯރާނެކަމަށް އެ ރިޕޯޓުގައިވެއެވެ.\nއިންޑިއާއިން ވަނީ ރާއްޖެއަށް 400 މިލިއަން ޑޮލަރުގެ ކަރެންސީ ސްވެޕް ފެސިލިޓީއެއް ފޯރުކޮށްދީފައެވެ. މީގެ ދަށުން ސަރުކާރުން 150 މިލިއަން ޑޮލަރު ހޯދުމަށް ތައްޔާރުވަމުން އަންނަ އިރު އެ ފައިސާ އަލުން އަނބުރާ ދައްކަން ޖެހޭނީ6މަސް ފަހުންނެވެ. އަދި އެ ފައިސާ ދައްކަން ޖެހޭނީ6އިންސައްތައިގެ އިންޓަރެސް އާއި އެކުގައެވެ.\nކޮވިޑު-19 އާއި ގުޅިގެން ފަތުރުވެރިކަން ހުއްޓިފައިވާތީ، ރާއްޖެއަށް ބޭރު ފައިސާ ވަންނަ މިންވަރު ވަނީ ވަރަށް ބޮޑަށް ދަށްވެފައެވެ. އަދި އެކަމާ ގުޅިގެން ރާއްޖޭގައި ބޭރު ފައިސާގެ އަގު އަރައިގެން ދިޔަ ނުދިނުމަށްޓަކައި މަރުކަޒީ ބޭންކުން ވަނީ ފިޔަވަޅުތަކެއް އަޅާފައެވެ. މިގޮތުން ބޭންކުތަކަށް ޑޮލަރު ވިއްކާ މިންވަރު އިތުރުކޮށް، ބޭންކުތަކުން އެމްއެމްއޭގައި ރިޒާވްގެ ގޮތުގައި ބަހައްޓަން ޖެހޭ މިންވަރުވެސް ބޭނުން ޖެހިއްޖެ ހާލަތެއްގައި މަދު ކުރުމަށް ވަނީ ނިންމާފައެވެ. އަދި އިންޑިއާއިން 150 މިލިއަން ޑޮލަރު ލޯނުގެ ގޮތުގައި ހޯދައި ރިޒާވަށް ލުމަށްވަނީ ނިންމާފައެވެ.\nއިންޑިއާއިން ނަގާ ފައިސާ އަކީ ދިގު މުއްދަތުގެ ހައްލަކަށް ނުވާނެ ކަމަށް މޫޑީސް އިން ބުނެފައިވާ ނަމަވެސް ސަރުކާރުން ވަނީ އެ ފައިސާ ހޯދުމުގެ ސަބަބުން ބޭރު ފައިސާގެ އަގު ރާއްޖޭގައި ހިފެހެއްޓޭންކަމުގެ ޔަޤީންކަން ރައްޔިތުންނަށް އަރުވާފައެވެ.\nއިޤްތިސާދު ރައީސް ސޯލިހް ކޮވިޑު-19 މޫޑީސް މަރުކަޒީ ބޭންކް\nApril 07, 2020 20:12:39\nސަރުކާރުން އަޅަން ނިންމި ފިޔަވަޅުތަކުން އިޤްތިސާދު ހީނަރުވުން ކުޑައެއް ނުކުރެވޭނެ: މޫޑީސް\nApril 07, 2020 20:33:16\nސަރުކާރުގެ އިކޮނޮމިކް ޕެކޭޖުގެ ތަފްސީލު ހާމަކޮށްފި


Fuluhun Gengulhen Jehenee Soatu Laigen, Hangandeh Fadha Boot Akah Aruvaigen - Mohamed Rasheed - Vaguthu\nފުލުހުން ގެންގުޅެން ޖެހެނީ ސޯޓު ލައްވައިގެން، ހަންގަނޑެއް ފަދަ ބޫޓަކަށް އަރުވައިގެން- މުހައްމަދު ރަޝީދު\n1 އަހަރު ކުރިން ( ޖޫން 15, 2020 )\nމައްޗަންގޯޅި އުތުރު ދާއިރާގެ މެމްބަރު މުހައްމަދު ރަޝީދު (ބޯދިގު)\nދިވެހި ފުލުހުން ތިބެން ޖެހޭނީ ސޯޓު ލައިގެން، ދަނޑިބުރި ދީފައި މަގުމައްޗަށް ނެރެފައި ކަމަށް މައްޗަންގޯޅި އުތުރު ދާއިރާގެ މެމްބަރު މުހައްމަދު ރަޝީދު (ބޯދިގު) ވިދާޅުވެއްޖެއެވެ.\n"2008 ވަނަ އަހަރު އަޅުގަނޑުމެންގެ ރައީސް ނަޝީދު ވަޑައިގެން ޖަލުގަ މަރުވެފަ އަދި މަރާފަ ތިބި ބައެއްގެ ކަށިތަކުގެ ވާހަކަ ދެއްކި ދުވަސްވެސް އަޅުގަނޑު ހަނދާން އެބަ ހުރި" މުހައްމަދު ރަޝީދު ވިދާޅުވިއެވެ.\nއޭނާ ވިދާޅުވީ، އެސްއޯ ފުލުހުން އުފައްދައިގެން އުޅެނީ ރައްޔިތުންނަށް އަނިޔާ ކުރުމަށާއި ބިރު ދައްކައި ޖެއްސުން ކުރުމަށް ކަމަށެވެ. އެހެން ކަމުން ޖުޑީޝަރީ އިސްލާހުވުމުގެ ކުރިން ފުލުހުން އިސްލާހު ކުރަން ޖެހޭ ކަމަށް އޭނާ ވިދާޅުވިއެވެ.\nމުޖުތަމައު ތެރޭގައި ހިނގާ ކުޑަކުދިންނަށް ޖިންސީ ގޯނާ ކުރާ މައްސަލަތަކާއި މަސްތުވާތަކެތީގެ މައްސަލަތަކާއި ޖަލުގައި ހިނގާ ކަންކަ ބަލާނެ ފުލުހަކު ނެތް ކަމާއި އެކަމަށް އެއްބާރު ނުދޭކަން ފާހަގަ ކޮށް އޭނާ ވަނީ ފުލުހުން ގެންގުޅެން ޖެހޭނީ މޮޅެތި ބަޑި ނުދީ، ސަރުދާރުންގެ ގޮތުގައި ކުދި ދަނޑިބުރި ދީގެން ކަމަށް ވިދާޅުވެފައެވެ.\nއިތުރު ބާރެއް ފުލުހުންނަށް ދީފިނަމަ މާ ނުބައި ކަންކަން ވެގެން ދާނެ ކަމަށާއި ފުލުހުންގެ މުއައްސަސާ ބަދަލު ކޮށް ލާމަރުކަޒު ކުރަން ޖެހޭ ކަމަށާއި ބަދަލު ކުރާއިރު، އޭރަކު ވެރިކަމަށް އަންނަ ބަޔެއްގެ މަޖިލީހުން އެތަނަށް ބާރު ހިންގެން ޖެހޭނެ ކަމަށް އޭނާ ވިދާޅުވިއެވެ.\nއެމެރިކާގެ ފުލުހުން ގޮތަށް މާ ސްމާޓް އެއްޗެހި ދީގެން ގެންގުޅޭ ވަރަށް ވުރެ ދިވެހި ފުލުހުންގެ އަހުލާގު ދަތް ކަމަށް އޭނާ ވަނީ ވިދާޅުވެފައެވެ.\n"އެބޭފުޅުންގެ ޔުނިފޯމަށްވެސް ބަދަލެއް ގެންނަން. ކާކީ ކުލައިގެ ސޯޓު ބުރިއެއް ލައްވާފައި، ތަންކޮޅެއް ދިގު ސްޓާކީނެއް ލައްވާފައި ހަންގަނޑެއް ކަހަލަ ބޫޓޫ ގަނޑަކަށް އަރުވައިގެން މާލެ ތެރޭގައި ގެންގުޅެންވީ" މުހައްމަދު ރަޝީދު ވިދާޅުވިއެވެ.\nއާމްދަނީ އެންމެ ދަށްކޮށް ލިބުނީ ވިސާމް، މޮސްޓާ، އަދި ދިއްދޫ ވަހީދަށް\nއެމްޑީޕީ މީހުން ދީނަށްވުރެ ޕާޓީދެކެ ލޯބިވޭ: މެންބަރު ނަޝީދު\nޖޫން 15, 2020 17:07\nކާކު މީ. މާ ފެންމައްޗަށް އަރައިގެން މިއުޅެނީ.\nޖޫން 15, 2020 17:09\nބޯދިގު ކަލޭގެ ކޮއްކޮވެސް އެއީ މީހުނަށް އަނިޔާ ކުރާ މީހެއް.. ކޮރަޕްޝަން މައްސަލައިގަ ސިފައިންގެއިން ކަނޑާލީވެސް... ކަލޭގެ ބައްޕަ އަކީ ވެރިކަމަށް ބޫތު ކައިފަ ހުރި މީހެއް.. ކަލެއާއި ކަލޭގެ އާއިލާ އަހަރެމެނަށް ނޭނގޭނެޔޭ ހީނުކުރާތި... މާމޮޅަށް ވާހަކަ ތިދައްކަނީ\nޖޫން 15, 2020 17:25\nޓު ޕްރޮޓެކްޓް އެން ސާރވް ޖަހައިގެން ފުލުހުން މަގުތަކަށް ނިކުންނަން ލަދުގަންނަ ހިސާބަށް މިވެރިކަމަށް އައި އެމްޑީޕީން ކަންތަށް ކުރަމުން މިދަނީ. އެބައެއްގެ ބޭނުން ޖެހޭނީ ހެޔޮވަރު ކަމެއް ލައިގަތީމާ. ކޮންމެ ފަހަރަކު އައިސް ފުލުހުންގެ ގަދަރު ކުޑަކުރުމަކީ މިމީހުންގެ އާދައެއް.\nޖޫން 15, 2020 17:27\nޖޫން 15, 2020 17:38\nމަށަށް ހީވަނީ މީނަހެން ބޭރައް ލާންވީ ސޯޓު ލައްވާފަ ދަނޑިބުރި ދީފަ. ޙެހެހެހެ. ބޯބުރާންތިން ތިބޭ ޖޯކު މަޖިލިސް. ޜައްޔިތުންނައް ފައިދާ ހުރި ކަމެއް ކޮއްބަލަ ބޭކާރު ކޮސް ނުގޮވާ ތިބެ. ބޯ ހަލާކު.\nޖޫން 15, 2020 17:43\nމިގޮލާޔައް މި ކިޔޭ އެއްޗެއް އެބަ އެގޭބާ؟ ޢަލްކަހޯލް ޓެސްޓެއް ކުރުން މުހިންމު\nޖޫން 15, 2020 17:50\nމަގޭ ކައިރިއަށް ހަމަ އަންނަނީ ހިނި. ފުލުހުންނާއި އެމީހުންގެ އާއިލާތައް މި ޖާހިލުންނަށް ވޯޓް ދިނީ. މިގައުމުގައި ތިބި އެންމެ ނިކަމެތިންގެ ވޯޓް މިމީހުނަށް ދިނީ. ބޯކައިލައިގެން މަޖްލިހަށްވަދެ މިދިމާކުރަނީ މިނިކަމތިންތަކުގެ ދުވަސްދުއްވާލަން.\nޖޫން 15, 2020 17:55\nކަލޭ އެއްޗެއް ބޯންވީނު! ކާކު ކަލޭތީ؟ މާދަމާ ކަލޭ ތިތާތެރޭ ނުހުންނާނެ! ތިތަންތަނުން ދަމާ ނެރޭ ދުވަސް ހަމަ އައިސްދާނެ! ކަލޭވެސް ޖެހެނީ ކަލޭ ތިބުނާ އެއްޗެއް ލައްވައިގެން ގަން ހިންގަން!! ދިވެހި ރައްޔިތުންނަށް އަނިޔާވެރިވެ އިހާނެތިގޮތް ހަދަން ގޮވަން އެކަމަށް ހިތްވަރުދޭން ކަލޭތީ ކާކުހޭ!! ކަލޭތީ ނައިފަރު ދާއިރާގެ މެމްބަރަށް އަނިޔާކުރި މީހުންގެތެރެއިން އެކަކު!! އެކަންވެސް ކަލޭ ހަނދާނުގައި ބަހައްޓާތި!!\nޖޫން 15, 2020 18:01\nމަޖިލީހުގެ މެންބަރުން ދެފަރާތުގައި ދެ އަހިފަތް ޖަހައިގެން ލަކުޑި މަރަވަޅިއަކަށް އަރައިގެން މޫނުގައި ދެލިކުރަހައިގެން މަޖިލީހަށް ދާންޖެހޭގޮތަށް ގާނޫނެއް ހަދާލަން މަޖްލީހަށް ދަންނަވާލަން. ޕާސަނަލިޓީއާ އަޚްލާގާ ސިފައާ ވަރަށް ގުޅޭނެ.\nމެމްބަރުން ފުރަތަމަޖެހެނީ ކިޔަވަން\nޖޫން 15, 2020 18:05\nމިއަނިޔާވެރިކަމާ ނޭއްގާނީކަމާ ދެކޮޅަށް މިގައުމުގެ ހުރިހާ ރައްޔިތުން މިހާރުން މިހާރަށް ނިކުންނަންވީ. އަޑު އުފުލަންޖެހޭ. ލަސްނުކުރައްވާތި. މިއީ އެއްގޮތަކަށްވެސް އަޅާނުލާ ތިބެން ހަމަ ހެޔޮވާ ވަރުގެ ކަމެއްނޫން. މިއޮތީ ހަމަ ހަލާކާ ނޭއްގާނީކަން ކުރިއަށްނެރެ ބަލާވެރިކަމެއް ދިމާވެފަ!\nޢަޅެ ކެރެންޗާ ތިކަން ކޮށްބަލަ ކަލޭމެން ކިއާއެއްޗަކަށް މި ޤައުމަކު ލޭ ހިންގާ ދަރިޔެއް ބޯ ނުލަބާނެ. ބޭފުޅާ ތި ގެއަށް ވަދެވުމުން ހިތައް އަރަނީ ރަސްކަމުގެ ތަހުތުގައި ހުރެވުނީ ކަމަށް ތަށް. މާކުރިންވެސް އިންގޭ ތި މޮޔަ ގޮވާނެކަން.\nޖޫން 15, 2020 18:38\nއެމްޑީޕީ އެންމެން ސޯއްޓު ލައްވާފަ ގަންބޫޓައް އަ ރުވާފަ ދަނޑިބު ރިޔާ ވަޅިޔާ ދީފަ ނެ ރިފަ ބައިތިއްބަންވީނު ކަލޭމެން ނުލާހިކު ކު ރާހިތްވާ ކަމެއްުނުއެއީ ބު ރާންތިޔާ\nޖޫން 15, 2020 18:44\nމަޖިލީހުގައި މެމްބަރުން ވަންންއިރު ޗެކްކުރަން ބްރީތް އެނަލައިޒަރ އެއް ބައިންދަން ފާސްކޮއްލަބަލަ، ގުނބޯ ނަަލުވާ.....\nބަލަ ދިވެހި ފުލުހުންނަކީ އަހަރެމެންގެ ދަރީން ، ތިތާގަ ހަމަހޭގަ ކުރެގެނަ ތި ކިޔާ އެއްޗެއް ކިޔަންވީނު..\nޖޫން 15, 2020 19:34\nދަނޑިބު ރި ދީފަ ބަޔަކު ބައިތިއްބަންވީ މަޖިލިސް ތެ ރޭގަައި ތިޔަކަހަަލަ ޖާހިލު ގޮތް ކުޑަ މީހުން ހަންމތަކު ރަން\nޖޫން 15, 2020 19:43\nފުލުހުން މަގުމައްޗަށް ނެރުމުގެ ކުރިން ހަކުރާގޭގައި ހަދާފައި ހުރި ތަނަށް ވަކަރުގޭ ކުދިން މުންޑުބުރިއާއި ކަނޑިކިބުރި އަންދަވާފައި ފޮށާއަޅުވާފައި ހުދުކާފޫރު ލައްވާފައި ކަނޑިން ކަޅިކޮށްފައި ވައްދަންވީ.\nޖޫން 15, 2020 19:46\nމީނަ މަޖިލީހަށް ދާންވީންނު ބޮކްސާ ލައިގެން\nޖޫން 15, 2020 19:49\nކަލޭގެ ސައިޒް އޮޅުނީދޯ؟ ކަލޭސައިޒްވާނީ ތިބުނާ\nސޯޓްބުރިއަންދަވާފާކަން ހަނދާންކުރާށެ. ތީ އެއްވެސް ފެންވަރެއްނެތް ލާޗާރީން ތިތަނަށްވަނީމާ ވާގޮތެ\nޖޫން 15, 2020 20:35\nދެންފަހެ މިހިރަ ފެންނަ ބޯދިގު ރަޝީދޭ ކިޔު ދެއުޅިއެއްނުވާ މުސަޅު ހިފާ ސޯޓުބުރި ލައްވައިގެން ގަންހިންގުވަން އަޅުގަނޑު ޙުކުމް ކޮށްފީމެވެ.\nޖޫން 15, 2020 20:37\nބޯދިގެއް ކަރުދިގެއް ކިޔާނެކަމެއް ނެތް. މީނަގެ ބޮލުގެ ޓެސްޓެއް ހަދަން ފޮނުވާ. މަޖިލީހަށް މިކަހަލަ އެއްޗެހިލީމަ ދުނިޔޭގެ ކުރިމަތީ ރާއްޖެދަނީ ބަދުނާމުވަމުން.\nޖޫން 15, 2020 20:57\nބޯދިގު ވިޔަސް މޮޔަވާހަކަ ދައްކަން ނޫނީ ދައްކަން ނޭގެންޏާ އަގަމަޑުން ލައިގެން ހު ރެވޭތޯ ބަލާލަ. ބޯދިގު މަގުމަތީ ގޮޑުކޮށް އުމު ރު ހުސްކޮށްލިއަސް އެފަދަ ތަންތަނުގައި އެއުޅެނީ އެންމެ ޅަޒުވާން އުމު ރުން ފެށިގެން ގައުމުގެ ހިދުމަތުގައި. ބޯދިގަށް އިގޭބާ މިހާ ރުގެ ކޮމިޝަނަޜު އެއީ އޯލެވެލްއިން ޔޫސެޓް ހިފައިގެން ސިފައިންގެއަށް ވަދެ އެގޮތުގައި 15 އަހަ ރު ހު ރެފައި އެމްޑީއެން މީހުންނާ ގުޅިގެން ދެއަހަ ރަކު ލާދީނީ ކިޔަވައިން އައިސް އުޅޭ މީހެއްކަން.\nޖޫން 15, 2020 21:00\nކަލޭތީ ކާކު ކަލޭސޯޓުބުރި ލައްވަންވީ ކަލޭހީނުކުރާތި މަޖިލިހުގެ މެންބަރެއްވީމަ ތިފާޑައުޅެވިދާނެ ކަމައް\nޖޫން 15, 2020 21:24\nތީކާކު ފުލުހުން ފުލުހުންނޭ ކިޔަން؟ ފުލުހުންގެ ސްޕެލިންވެސްނޭނގޭ މީހަކު! ވައްކަންކޮށްގެން މާރާމާރީހިންގައިގެން ދެންހުރިވެސް ނުބައިކަމެއްކޮށްގެން ގޮސް ޕާޓީއަކަށް ބޯކޮށްޕާލައިގެން ހޮވުނީ ގަމާރުންގިނަ އަވަށަކުން! ފުލުހުންނާ ނުބެހެއްޗޭ! ކުރިންވެސް ވެއްޓުނުހެން ވެއްޓިދާނެ!\nޖޫން 15, 2020 21:56\nޑްރަގް ނެޓްވޯކްތަކާ ގުޅުންތިބި މީހުން ފުލުހުންދެކެ ވަރަށް ބިރުގަންނާނެ\nޖޫން 15, 2020 22:02\nފިރިހެނުންގެ ފަލަމަސްގަނޑު ބަލަންތަ މިއުޅެނީ\nޖޫން 15, 2020 22:16\n"ފުލުހުންގެ މުއައްސަސާ ބަދަލު ކޮށް ލާމަރުކަޒު ކުރަން ޖެހޭ ކަމަށާއި ބަދަލު ކުރާއިރު، އޭރަކު ވެރިކަމަށް އަންނަ ބަޔެއްގެ މަޖިލީހުން އެތަނަށް ބާރު ހިންގެން ޖެހޭނެ ކަމަށް އޭނާ ވިދާޅުވިއެވެ" މިހެން ހެދީމާ ކަލޯމެން ތި ކިޔާ ޑިމޮކްރަސީ އަށް ވާނީ ކިހިނެތް ހަހަހަހަ ވާނުވާ ހަމަހޭގައިތޯ\nޖޫން 15, 2020 22:31\nޕޮލިހުންނޭ މީނަޔައް ކުޅިސަމާދައްކާލަބަލަ...އަހަ ރެމެން އާމުން ޕޮލިހައް ސަޕޯޓްދޭނަން. ހިތުހު ރިހާބީދައިން ވާހަކައެއްނުދެއްކޭނެ.\nޖޫން 15, 2020 22:33\nކަލޯ ސޯޓްބުރި ލައްވަންވީ ކަލޯ.\nޖޫން 15, 2020 22:48\nތިވަރު ދެން ތަންފުކެއް ބޮޑު ނުކިޔަވާ ހުއްޓަސް. ތިޔައްވުރެ ކުޑަ ތަންކޮޅެއް ނަމަވެސް އެބަޖެހޭ ވާނުވާ އެނގޭ ވަރު މައްޗަށް ޖައްސާލަން. ތިތާ ރައީސަކަށް ބައިންދާފަ ތީނަ ބޯބުރާންތީގެ ހާލުވެސް މިނަށްވުރެ ބޮޑުވީމަ ވާނީ ތިހެން ދެން.\nޖޫން 15, 2020 22:50\nމިބޭފުޅާ ހޮވިމީހުންވެސް މިހާރު ތިބީ ލަނދުން\nޖޫން 15, 2020 23:16\nކަލޭމެންތީ އެންމެނުބައިބަގަ، ފުލުހުންވެސް އަދި އެހެން މުއައްސަސާތައްވެސް ގޯސްކޮށް ވައިރަސް ޖައްސަނީ ކަލޭމެން ތީ ކޮވިޑު-19 އައްވުރެންވެސް ނުބައިވައިރަސްއެއް، ތިޔަވައިރަސް ފިލާނެ ވެކުސިންއެއް ނުވެސް ހޯދޭނެ\nފުލުހުންއެއްނޫން ސޯޓުބުރިއެއް ލައްވާފައި ދަނޑިބުރިއެއް ދީފައި މަގުމައްޗަށް ނެރެންވީކީ. ކަލޭމެން ބައިތިއްބަންވީ ދަނޑިފަނުން ތަނެއްހަދާފައި، ފާރޮއްޓާ ކަޅުސައިދީފައި މަހުމުސާރައަށް 12 އަނާދީފައި\nމާސްމާޓް އެއްޗެހި ލައްވާފައި ކަލޭމެން ބައިތިއްބަން ނުޖެހެނީ! ކީއްކުރާބައެއްތީ؟ ގޯނިމުންޑު ރަނގަޅުވާނެ ތިޔަބައިމީހުން ކޯޅެން! ގޮނޑިމޭޒުގެ ބަދަލުގައި ކަށިކެޔޮ ހޮޅުއަށި ބަހައްޓަންވީ ތިތާ!\nފުލުހުންގެ ހުވައަށް އިންސާނީހައްގުގެ ވާހަކަލާންއުޅެނީ ކީއްކުރަންބާ؟ ކުރީގެރައީސް ވަޙީދުއަށް އެއްކަލަ އިންސާނީހައްގު ހުވަޔަށްލާން އުޅޭމީހުން ފާޑުފާޑުގެ ނަންނަމުން ގޮވައި ނަގަނީ ތިޔަމަޖިލިސްގައި1 ދެންކީއްކުރަން ހުވާބަދަލުކުރަނީ؟\nތިމާމެންހިތުން ތިމާމެންވަރެއްނެތް! ތިނޫނީ އަމިއްލަބޮނޑި ތިމާމެން އަމިއްލަޔަށް ބޮޑުކުރާ ބައެއްކޮބާ/ އިއްޒަތްވެސް އަމިއްލަޔަށް! މުސާރަވެސްއަމިއްލަޔަށް! ކާނެވަރުވެސް އަމިއްލަޔަށް! ތިތަނުގަ ތަންފޮޅަންވެސްއުޅޭނެ ތިއައްވުރެން ފެންވަރުރަނގަޅުމީހުން! އަމިއްލަޔަށް ބަރަހަނާވެ ސޯޓުބާލަން އުޅުންބުއްދިވެރިއެއް ނުވާނެކަން ހަނދާންކުރޭ!\nޖޫން 15, 2020 23:25\nކަލޯ ހާދަ ބިރެކޭދޯ ތި ގަންނަނީ ޕޮލިހުންދެކެ، އާންމުކޮށް ކުރިމިނަލް މައިންޑް މީހުނަން ވާގޮތެއްތީ.\nޖޫން 15, 2020 23:31\nމިއީ، ކޮން ބިތާއެއްތޯ؟\nޖޫން 15, 2020 23:32\nޙޫން ތިހެން ފުއްޕަން ހަދައިގެން ކުރިންވެސް ގޮސް ވީ.\nޖޫން 15, 2020 23:46\nމިމީހުންގެ މައި ބުއްޅަ ބުނެގެން ކިޔާހާއެއްޗެހތި މީ....މަޖިލީހުގެ ޗެމްބަރު މިހީހުނާ އެކު ދޮވެލާ....\nޖޫން 16, 2020 00:37\nމީގެ 25 އަހަރު ކުރިންސުރެ ހެންވޭރު ކޮޅު ގަރާޖެއްގައި ސޯޓްބުރި ލައިގެން އުޅެފަ ޓައީއަޅަން ޖެހުނީމަ މާޒީ ހަނދާންވީ ތޯއްޗެއް. ޢަހަރެމެން ސްކޫލަށް ދާއިރު ސޯޓުބުރި ލައިގެން ތުބުން ފުމެންހުރި މީހަކަށް ބިލަކަށް ހިޔާލު ހުށަހަޅަންޖެހުނީމަ ވާނެ އެހެންވެސް. ކީކުރާނީ. ށަރުތެއް ނެތި، ގަރާޖަށް ދިޔަ އެންމެންގެ ވޯޓުން ގޮވިފަތިޔޮތީ\nޖޫން 16, 2020 00:39\nމިފަހަރު މިއޮތީ އަސާސީ ކްލާސް ނަގާދެންޖެހޭ މަޖިލީހެއް\nޖޫން 16, 2020 02:29\nމީހަކު ދިވެހި ފުލުހުން އަތުން ފުޑެން އުޅޭ ވަސް އެބަދުވާ?\nޖޫން 16, 2020 11:57\nކަލޭކިޔާއެއްޗެއް އަޑުއަހާނީ ހަސަން ލަތީފާ އަންގަބޮޑު ކާއީލް އަދި ދޮންބިލެއް ދިވެހި ރައްޔިތުން މިާާހާާރު ކަލޭދައްކާ ވާހަކަ ބަލައެއް ނުގަނޭ\nޖޫން 16, 2020 12:18\nމިޔަދު އަޅުގަނޑު ހޮވާ ލަން އެއްފަހަރާ މުޅިޅިމުއަށްސަސާ ޢިސްތިޢުފާ ދެއްވާށޭ\nތިޔަ ބޭފުޅުންގެ އަގުވަޒަން ނުކުރާ ބަޔަކާ ދޭތެރޭ


Vettunu Boat In Salaamai Kuri Kujjeh Kamah Bune Dhauruvamun Dhany Fake Photo Eh - Vaguthu\nވެއްޓުނު ބޯޓުން ސަލާމަތްކުރި ކުއްޖެއް ކަަމަށް ބުނެ ދައުރުވަމުން ދަނީ ފޭކު ފޮޓޯއެއް\nއިންޑޮނޭޝިއާގެ ޖަކާޓާ އިން ފުރައިގެން ސްމަޓްރާ އަށް ދަތުރު ކުރަމުން ދަނިކޮށް ވެއްޓުނު ލަޔަން އެއާ ފްލައިޓުން ދަތުރުކުރި އެންމެން މަރުވެފައިވާއިރު، އެ ބޯޓުން ސަލާމަތްކުރި ކުއްޖެއްގެ ފޮޓޯއެއް ކަމަށް ބުނެ މީސް މީޑިއާގައި ދައުރުވަމުން ދަނީ ފޭކް ފޮޓޯއެއްކަމަށް ރިޕޯޓްތައް ބުނެއެވެ.\n189 މީހުންނާއެކު ދަތުރު ކުރަމުންދަނިކޮށް ވެއްޓުނު އެ ބޯޓުން އެއްވެސް މީހަކު ސަލާމަތްވެފައެއް ނުވެއެެވެ. އަދި އެ ބޯޓުން ސަލާމަތްކުރި ކުއްޖެއްގެ ފޮޓޯކަމަށް ބުނެ ދައުރުވަމުން ދަނީ މި އަހަރު ޖުލައި މަސް ތެރޭގައި ހިނގި ބޯޓު އެކްސިޑެންޓެއްގައި ސަލާމަތް ކުރި ކުއްޖެއްގެ ފޮޓޯކަމަށް ރިޕޯޓްތައް ބުނެއެވެ.\nމިދިޔަ ހޯމަ ދުވަހުގެ ހެނދުނު އެ ބޯޓު ވެއްޓުނުތާ މާގިނަ އިރުތަކެއް ނުވަނީސް އެ ފޮޓޯ ދައުރުވާން ފެށީ ފޭސްބުކްގައެވެ. ލައިފް ވެސްޓެއް އަޅުވާފައިވާ އެ ކުއްޖާގެ ފޮޓޯ ދައުރުވާން ފެށީ، އެ ބޯޓު ވެެއްޓުނުތާ ކުޑަ ވަގުތުކޮޅެއްގެ ތެރޭގައި އެ ކުއްޖާ ސަލާމަތްކޮށްފައިވާކަމަށް ބުނެއެވެ.\nއެ ޕޯސްޓް ދައުރުވާން ފެށުމާއެކު 5000 އަށްވުރެ ގިނަ މީހުން އެ ޝެއާ ކުރިއެވެ. އެހެން ނަމަވެސް އެކަމުގެ ހަގީގަތް އަނެއްކާވެސް ކިޔާދީފައި ވަނީ، އިންޑޮނޭޝިއާގެ ނޭޝަނަލް ބޯޑް ފޯ ޑިޒާސްޓާ މެނޭޖްމެންޓްގެ ހެޑްއޮފް ޕަބްލިކް ރިލޭޝަން ސުޓޯޕޯ ޕުރްވޯ ނުގޮރޯހޯއެވެ.\nއޭނާ ވަނީ އެ ފޮޓޯއަކީ ޖުލައި ތިނަ ވަނަ ދުވަހު ކަނޑުވި ބޯޓެއްގެ ތެރެެއިން ސަލާމަތްކުރި ކުއްޖެއްކަމަށް ބުނެފައެވެ. އަދި ގޯސް މައުލޫމާތުތައް ނުފެތުރުމަށް އޭނާ ވަނީ ނަސޭހަތްތެރިވެފައެވެ.\nއެ މަތިންދާ ބޯޓު ވެއްޓިފައި ވަނީ ޖަކާޓާ އިން ނައްޓާލިތާ 13 މިނިޓް ފަހުންނެވެ. އެ މަތިންދާ ބޯޓު ވެއްޓުނީ ސްމަޓްރާ ކައިރިން ކަނޑަށެވެ. އެ މަތިންދާ ބޯޓު ވެއްޓުނީ ކީއްވެކަން ދެނެގަތުމުގެ މަސައްކަތްތައް ކަމާ ގުޅުން ހުރި އޮފިޝަލުންތައް ދަނީ ކުރަމުންނެވެ.


Traffic balahattan artificial intelligence!\nޓްރެފިކް ބަލަހައްޓަން އާޓިފިޝަލް އިންޓެލިޖެންސް!\nޓްރެފިކް ބެލެހެއްޓުމަށް ގާއިމްކުރާ އާޓިފިޝަލް އިންޓެލިޖެންސް ނެޓްވޯކް މަސައްކަތް ކުރާ ގޮތް ދައްކުވައިދޭ ފޮޓޯ އެއް\nމިހާރު ކޮންމެ އެއްޗެއް އުފެއްދިޔަސް އެ އެއްޗެއްގައި ދަނީ އާޓިފިޝަލް އިންޓެލިޖެންސް ބޭނުން ކުރަމުންނެވެ. އެއް ސަބަބަކީ އާޓިފިޝަލް އިންޓެލިޖެންސް ފައްކާ ކުރެވިފައިވާ މިންވަރު މޮޅުވުމެވެ. އަނެއް ސަބަބަކީ އާޓިފިޝަލް އިންޓެލިޖެންސް ބޭނުން ކުރުމުން ހިޔުމަން ކެޕިޓަލް މަދުވުމުވެ. ދެގޮތުން ފައިދާ ވަނީ އެއްޗެއް އުފައްދާ ބަޔަކަށް ނުވަތަ ކުންފުންޏަކަށެވެ. ޓްރެފިކުގައި ޖެހުމަކީ ދުނިޔޭގެ ކޮންމެ ހިސާބެއްގައި ވެސް ހިނގާ ކަމެކެވެ. ޓްރެފިކް ކޮންޓްރޯލް ކުރުމަށާ، ގަވައިދާ ހިލާފުވާ މީހުނަށް ފިޔަވަޅު އެޅުމަކީ ފުލުހުން ކޮންމެހެން ވެސް ކުރަން ޖެހިފައި އޮންނަ ކަމެކެވެ.\nޓެކްނޮޖީ ކުރިއަރާ ވަރަކަށް އިންސާނުންނަށް އޭގެ ފަސޭހަތައް ލިބެއެވެ. ޔަގީނުން ވެސް އަބަދާއަބަދު ޓްރެފިކް ބެލެހެއްޓުމަށް ފުލުހުން ،މަގަށް ނުކުންނަން ނުޖެހޭނަމަ އެއީ އެމީހުނަށް ލިބޭނެ ވަރަށް ބޮޑު ލުއި ފަސޭހައެކެވެ.\nރަޝިއާގެ ޗެލިއާބިންސްކުގެ ޔުނިވާސިޓީއެއް ކަމަށްވާ ސައުތް ޔޫރަލް ޔުނިވާސިޓީގެ ސައިންސްވެރިން މިހާރު ވަނީ އާޓިފިޝަލް އިންޓެލިޖެންސުގެ އެހީގައި ޓްރެފިކް ބަލަހައްޓައި ގަވާއިދާ ހިލާފުވާ މީހުން ދެނެގަންނާނެ ގޮތް ހޯދުމުގެ މަސައްކަތް ފަށައިފަ އެވެ. މި މަސައްކަތުގެ ޑްރާފްޓެއް ވެސް ޔުނިވާސިޓީން ވަނީ ހަދާފަ އެވެ.\nއާޓިފިޝަލް އިންޓެލިޖެންސް ބޭނުން ކޮށްގެން ގާއިމްކުރާ ނެޓްވޯކުގެ އެހީގައި ޓްރެފިކް ގަވާއިދާ ހިލާފުވާ މީހުން ދެނެގަންނާނީ އެކަމަށް ހާއްސަކޮށް ތައްޔާރުކުރާ ކެމެރާއަކުންނެވެ. ކެމެރާއިން ދައްކުވައިދޭ މަންޒަރު ބަލަން ފުލުހުން ތިބޭކަށް ނުޖެހޭނެ އެވެ. އެ ނެޓްވޯކަށް ހުންނާނީ ހުރިހާ މީހުންގެ މައުލޫމާތު އަޅާފައި ކަމަށް ވުމުން، ވަގުތުން އެމީހެއްގެ މައުލޫމާތު، އެ މީހާ ކުރި ކުށަކާއެކު އެންމެ ކައިރިން ޕެޓްރޯލް ކުރަމުންދާ ފުލުހުންނަށާއި ފުލުސް އޮފީހަށް އަންގާނެ އެވެ.\nތޮއް ޖެހުން ހުއްޓުވުގެ ގޮތުން ސައިންސްވެރިން ގާއިމްކުރާ އާޓިފިޝަލް ނެޓްވޯކް އިންސްޓޯލް ކޮށްފައި ހުންނާނީ އުޅަނދުތަކަށެވެ. މިކަން ވަރަށް ފަސޭހައިން ކުރެވެން ހުންނާނެ އެވެ.\nމި ނެޓްވޯކަށް ބޭނުންވާ މައުލޫމާތު ސައިންސްވެރިން އެއްކުރީ ފުލުހުންނާއި ގުޅިގެން ފަސް އަހަރު ދުވަހު އެއްކުރި މައުލޫމާތުގެ މައްޗަށް ބިނާ ކޮށްގެންނެވެ. މައުލޫމާތުތަކުގެ ތެރޭގައި ހިމެނެނީ އެންމެ ބޮޑަށް ރަޝިއާގެ ޓްރެފިކް ތޮއް ޖެހޭ ވަގުތާއި، އާންމު ގޮތެއްގައި އުޅަނދު ދުއްވާފައިދާ ސްޕީޑަށް ބަލައިގެންނެވެ. ރަޝިއާގެ ފުލުހުންނާއި ޓްރާންސްޕޯޓުން މިނިސްޓްރީން ބުނާ ގޮތުގައި މި ނެޓްވޯކް ވަރަށް "އެކިއުރޭޓް' ވާނެ އެވެ. އަދި ރަޝިއާގެ ޓްރެފިކް ތޮއް ޖެހުމަށާއި، މަގުމަތީ ހިނގާ ކުށްތަށް ނެޓްވޯކުގެ ސަބަބުން ބޮޑުތަނުން މަދުވެގެން ދާނެ އެވެ.\nޓްރެފިކް ބެލެހެއްޓުމަށް ތައްޔާރުކުރާ ނެޓްވޯކް މަސައްކަތް ކުރާ ގޮތަކީ، އުޅަނދު ދުއްވަން ވީ ސްޕީޑް ލިމިޓު ބުނެދިނުމާއި، ދަތުތުކުރާ ވަގުތު އެންމެ ބާރު ކުޑަ މަގުން ދަތުރު ކުރުމަށް އިރުޝާދު ދިނުމެވެ. މީގެ އިތުރުން އުޅަނދު ދުއްވާފައި ދާއިރު ގޯޅިއަކުން އެހެން އުޅަނދެއް އަންނަށް ކަމަށްވާނަ އެ މައުލޫމާތުދީ ކަންކުރަވީ ގޮތުގެ އިރުޝާދު އުޅަނދުގައި ހަރުކުރާ ފަސް އިންޗީގެ ޑިސްޕްލޭއަކުން ކިޔައިދޭނެ އެވެ.\nރަޝިއާގެ މިލިއަނެއްހާ އާބާދީ އޮންނަ ސަރަހެއްދެގައި މި ނެޓްވޯކް ވަނީ ހަތް މަސް ވަންދެން ޓެސްޓްކޮށްފަ އެވެ. އޭގެ ހިސާބުތަކަށް ބަލާއިރު އާޓިފިޝަލް ޓްރެފިކް ނެޓްވޯކް ފުލުހުން ބަލަހައްޓާ ޓްރެފިކަށްވުރެ މާ ރަނގަޅެވެ. އެ ނެޓްވޯކް ޓެސްޓްކުރި ސަރަހައްދަކީ ޓްރެފިކާއި ގުޅޭ އެތައް މައްސަލައެއް ކޮންމެ ދުވަހަކު ހުށަހަޅާ ސަރަހައްދެކެވެ.\nއެކަމަކު އާޓިފިޝަލް ނެޓްވޯކުން ޓްރެފިކް ބަލަހައްޓަން ފެށުމުން ދުވާލަކު ހުށަހަޅާފައިވަނީ ފަހެއް ނުވަތަ އަށް މައްސަލަ އެވެ. ނެޓްވޯކް މެދުވެރިކޮށް ޓްރެފިކް ބެލެހެއްޓިއިރު ފުލުހުން އެއްވެސް ވަރަކަށް ހަރަކާތްތެރިއެއް ނުވެ އެވެ.\nސައުތް ޔޫރަލް ޔުނިވާސިޓީން މިހާރު މަސައްކަތް ކުރަނީ ވެރިރަށް މޮސްކޯގައި އެމީހުންގެ ނެޓްވޯކުތައް ޓެސްޓު ކުރުމަށެވެ. ރަޝިއާގެ ފުލުހުންނާއި ޓްރާންސްޕޯޓް މިނިސްޓްރީން ޔުނިވާސިޓީގެ މަސައްކަތަށް ދޭ އެއްބާރުލުން ފާހަގަކޮށް އެ ޔުނިވާސިޓީން ބުނީ، ޔުނިވާސިޓީން މަސައްކަތް ކުރަނީ ކޮންމެ ދުވަހަކު ފުލުހުން އުފުލަން ޖެހިފައިވާ ތަކުލީފަކުން ސަލާމަތް ކޮށްދިނުމަށް ކަމަށެވެ.\nރަޝިއާއިން ޖަސޫސީ ސެޓަލައިޓެއް ޖައްވަށް ފޮނުވައިފި\nޖައްވީ ޖާސޫސު "ސްކައިބޮޓް" ފަޒާއަށް!


China FTA Akee Igthisoadhah Faidhaa Kuraane Ehbbasvumeh Noon: Fayyaz | Hathaavees\nޗައިނާ އެފްޓީއޭ އަކީ އިގްތިސޯދަށް ފައިދާ ކުރާނެ އެއްބަސްވުމެއް ނޫން: ފައްޔާޒު\nކުރީގެ ރައީސް އަބްދުﷲ ޔާމީންގެ ސަރުކާރުން ޗައިނާއާ އެކު އެކުލަވާލި މިނިވަން ވިޔަފާރި އެއްބަސްވުމަކީ ރާއްޖޭގެ އިގްތިސޯދަށް ފައިދާ ކުރާނެ އެއްބަސްވުމެއް ނޫން ކަމަށާއި އެ އެއްބަސްވުން މިހާރު އޮތް ގޮތަށް އަމަލު ނުކުރައްވާނެ ކަމަށް އިކޮނޮމިކް މިނިސްޓަރު ފައްޔާޒު އިސްމާއީލް ވިދާޅުވެއްޖެއެވެ.\nދިވެހިރާއްޖޭގެ އަޑުން ގެނެސްދޭ "އަހާށޭ ބުނާނަން" ޕްރޮގްރާމްގައި ރޭ ވާހަކަދައްކަވަމުން ފައްޔާޒު ވިދާޅުވީ ރާއްޖެ އިން ވެފައިވާ މިނިވަން ވިޔަފާރީގެ އެއްބަސްވުމުން ރާއްޖޭގެ އިގުތިސާދަށް ވަރަށް ބޮޑެތި ނޭދެވޭ އަސަރުކުރާނެ ކަމަށެވެ. ސަރުކާރުގެ ވިސްނުމަކީ މިނިވަން ވިޔަފާރީގެ އެއްބަސްވުން އަލުން ރިވިއު ކުރުން ކަމަށް މިނިސްޓަރު ފައްޔާޒު ވިދާޅުވިއެވެ.\nއެ އެއްބަސްވުމުގައި ހުރި ބައެއް ކަންކަން ރަނގަޅު ކަމަށްވެސް މިނިސްޓަރު ވިދާޅުވިއެވެ. ނަމަވެސް ޖުމްލަ ގޮތެއްގައި އެ އެއްބަސްވުމަކީ އިގްތިސޯދަށް ފައިދާ ކުރާނެ އެއްބަސްވުމެއް ނޫން ކަމަށް މިނިސްޓަރު ވިދާޅުވިއެވެ.\n"ކުރިން ފަށާފައި ހުރި ވިޔަފާރިތައް އަލުން ފައްޓާނެ ޖާގައެއް އޭރަކުން ނޯންނާނެ. އެހެންވެ އޭގައި އޮތް ގޮތަށް މިހާރު ކުރިއަށް ގެންދިއުން އެއީ އަޅުގަނޑު އިގުތިސާދީ މިނިސްޓަރަކަށް ހުރެ ކުރިއަށް ގެންދާނެ ކަމެއް ނޫން،" ފައްޔާޒު ވިދާޅުވިއެވެ.\nފައްޔާޒު ވިދާޅުވީ އެ އެއްބަސްވުމަކީ ސޮއިކުރަން ހެޔޮވާވަރުގެ އެއްޗެއް ނޫން ކަމަށާއި އެ އެއްބަސްވުމުގައި ރާއްޖޭގެ އިގްތިސާދަށް ގެއްލުން ކުރާނެ ކަންކަން އެބަހުރި ކަމަށެވެ. އަދި މަޖިލީހުން އެ އެއްބަސްވުމަށް ރުހުން ދިންއިރު އެ އެއްބަސްވުން ބަލާލަން ވެސް ލިބުނީ ގަޑިއެއްހާއިރު ކަމަށް މިނިސްޓަރު ވިދާޅުވިއެވެ.\n"އެ ފްރީ ޓްރޭޑް އެގްރީމަންޓަކީ އެއްގޮތަކަށްވެސް ސޮއިކުރަން ހެޔޮވާވަރުގެ އެއްބަސްވުމެއް ނޫން. އޭގަ ރަނގަޅު ކަންތައްތަކެއްވެސް އެބަހުރި އިނގޭތޯ. ކޮންމެ ކަމެއްގަވެސް ހުންނާނެ ރަނގަޅާއި ގޯހާއި" ފައްޔާޒު ވިދާޅުވިއެވެ.\nPrevious މާދަމާގެ މަޖިލިސް ޖަލްސާގައި މިނިސްޓަރު ޒަހާއާ ސުވާލުކުރުން އޮންނާނެ\nNext ރާއްޖެއިން ކޮވިޑް ޖެހިގެން އިތުރު މީހަކު މަރުވެއްޖެ


Mi Aharuge Hajju Ge Alhukamugai Baiveriveveynee 10,000 Meehunnah – adduLIVE\nLast Updated: July 3, 20:16\nމިއަހަރުގެ ހައްޖުގެ އަޅުކަމުގައި ބައިވެރިވެވޭނީ 10،000 މީހުންނަށް\nJun 24, 2020, 08:46 ހަސަން ރަޝީދު\nމިއަހަރުގެ ހައްޖުގެ އަޅުކަމުގައި ބައިވެރިވެވޭނީ ގާތްގަނޑަކަށް 10،000 މީހުންނަށް ކަމަށް ސައުދީ އަރަބިއްޔާގެ ހައްޖު އެންޑް އުމްރާ މިނިސްޓަރު ޑރ.މުހައްމަދު ސަލާހު ވިދާޅުވެއްޖެއެވެ.\nހައްޖުގެ އަޅުކަމުގައި މިފަހަރު ބައިވެރިވެވޭނީ ސައުދީ އަރަބިއްޔާގައި އުޅޭ މީހުންނަށް އެކަނި ކަމަށް އެގައުމުގެ ހައްޖު އެންޑް އުމްރާ މިނިސްޓްރީން ވަނީ ނިންމާފައެވެ. އެގޮތުން އެ މިނިސްޓްރީން ނެރުނު ބަޔާނެއްގައި ބުނީ މިފަހަރުގެ ހައްޖުގެ އަޅުކަން ކުރިއަށް ގެންދިޔުމަށް ނިންމާފައިވަނީ ސައުދީގައި ތިބި އެކި ގައުމުތަކަށް ނިސްބަތްވާ ވަކި އަދަދެއްގެ މީހުންނާއި އެކީގައި ކަމަށެވެ.\nއިއްޔެ ބޭއްވި ނޫސްވެރިންގެ ބައްދަލުވުމެއްގައި ސައުދީގެ ހައްޖު އެންޑް އުމްރާ މިނިސްޓަރު ވިދާޅުވީ ހައްޖުގެ އަޅުކަމުގައި މިއަހަރު ބައިވެރި ކުރާނެ މީހުންގެ އަދަދު އަދި މުޅިން ފައިނަލް ނުވާ ކަމަށާއި ނަމަވެސް އެ އަދަދު 10،000 އަށް ވުރެ މަތި ނުވާނެ ކަމަށެވެ.\nނަމަވެސް ހައްޖުގެ އަޅުކަމުގައި ބައިވެރި ކުރާނެ މީހުން ކަނޑައެޅުމުގެ ކަންކަން ކުރިއަށްދާނެ ގޮތެއް އޭނާ ހާމަކޮށްފައެއް ނުވެއެވެ.\nމި ނޫސްވެރިންގެ ބައްދަލުވުމުގައި ސައުދީގެ ހެލްތު މިނިސްޓަރު ޑރ.ތައުފީގު އަލް ރާބިޔާ ވިދާޅުވީ ހައްޖުގެ އަޅުކަމުގައި އުމުރުން 65 އަހަރުގެ މީހުންނަށާއި ބޮޑެތި ބަލިތަކަށް ބޭސްކުރަމުންދާ މީހުންނަށް ބައިވެރިވުމުގެ ފުރުސަތު ނުލިބޭނެ ކަމަށެވެ.\nއަދި ހައްޖުގެ އަޅުކަން ފެށުމުގެ ކުރިން ކޮވިޑް-19 އަށް ހައްޖާޖީން ޓެސްޓު ކުރާނެ ކަމަށާއި، އަދި ކޮންމެ ދުވަހަކުވެސް ހައްޖާޖީންގެ ސިއްހީ ހާލަތު މޮނީޓާ ކުރާނެ ކަމަށް ރާބިޔާ ވިދާޅުވިއެވެ. ހައްޖުގެ އަޅުކަން ކުރިއަށްދާނީ ގައިދުރުކަމަށް އިސްކަންދީގެން ކަމަށްވާއިރު ހައްޖުގެ ތެރޭގައި ދިމާވާ އެމެޖެންސީތަކަށް ފަރުވާ ދިނުމަށް ހާއްސަ ހޮސްޕިޓަލެއް ތައްޔާރު ކުރެވިފައިވާ ކަމަށްވެސް އޭނާ ވިދާޅުވިއެވެ.\nމީގެއިތުރުން ހައްޖުގެ އަޅުކަމަށްފަހު އެންމެން ވެސް ގޭގައި ކަރަންޓީނު ވާން ޖެހޭނެ ކަމަށްވެސް މިނިސްޓަރު ވިދާޅުވިއެވެ.\nވަކި އަދަދަކަށް މީހުން ހިމަނައިގެން ހައްޖުގެ އަޅުކަން މިފަހަރު ކުރިއަށް ގެންދާއިރު، ހައްޖުގެ އަޅުކަމުގައި މީގެކުރިން ކޮންމެ އަހަރަކު 2.5 މިލިއަން ބައިވެރިވެއެވެ.


Rape case: Gadha baarun, dhamaa ufulaalaigen gendhaa video | Mihaaru\nރޭޕް ކޭސް: ގަދަ ބާރުން ދަމާ، އުފުލާލައިގެން ގެންދާ ވީޑިއޯއެއް\nްއަންހެން ކުއްޖާ ގަދަކަމުން ގެންދާ ވީޑިއޯ އިން ކެޕްޗާ ކޮށްފައިވާ ސްކްރީން ޝޮޓެއް\n22 އެޕްރީލް 2021 - 13:38\nމިދިޔަ ހުކުރު ދުވަހުގެ ރޭ މާލޭގައި އަންހެނަކު ރޭޕް ކުރި މައްސަލައެއް ފުލުހުން ތަހުގީގު ކުރަމުން އަންނައިރު، އެ އަންހެން މީހާ މަގުމަތިން ދަމާފައި ގޯޅިގަނޑެއްގެ ތެރެއަށް ވައްދަން އުޅޭ މަންޒަރު ފެންނަ ވީޑިއޯއެއް "މިހާރު" އަށް ލިބިއްޖެ އެވެ.\nމި ހާދިސާ ހިނގާފައި ވަނީ މާފަންނު ލެމަން ގްރާސް ރެސްޓޯރަންޓް ހުންނަ މަގުގައި އެ ރޭ 8:20 ހާއިރެވެ. މިހާރަށް ލިބިފައިވާ ވީޑިއޯ އިން ފެންނަ ގޮތުގައި އެ ހާދިސާ ހިނގި ވަގުތު ލެމަން ގްރާސްއާ ޖެހިގެން ހުންނަ އީދު މިސްކިތުން ބޭރުގައި ގިނަ ބަޔަކު ސަފުތައް ހަދައިގެން ނަމާދަށް ތިއްބެވެ.\nދެން ފެންނަނީ ފިރިހެނަކު އެއް އަތުން ސިނގިރޭޓެއް ބޮމުން، އަނެއް އަތުން އަންހެން މީހާގެ އަތް ކޮނޑަށް އަރުވާ ލައިގެން ގަދަ ބާރުން ދަމާ ހަދާފައި ގެންދާ މަންޒަރެވެ. އަންހެން މީހާ ސަލާމަތް ވާން އަތް ދަމައިގަންނަން ވަރަށް މަސައްކަތް ކުރެ އެވެ. ނަމަވެސް ފިރިހެން މީހާ އިތުރަށް ދަމަމުން ގަދަ ބާރުން ކުރިޔަށް ހިނގަ އެވެ. އޭނާއާ އެކު އަންހެން މީހާގެ ފަހަތުގައި އިތުރު ފިރިހެނަކު ވެސް ހުއްޓެވެ.\nގޯޅިގަނޑާ އަރާ ހަމަވިތަނާ އަންހެން މީހާ ސަލާމަތް ވާން އަތް ފޮޅާލައި، ދަމައިގަތުމާ އެކު އޭނާ ބިންމައްޗަށް ވެއްޓެ އެވެ. އަންހެން މީހާ ވެއްޓުނީ ސައިކަލެއް ކައިރީ ހުއްޓިލައިގެން ވާހަކައިގައި ތިބި އެހެން ދެ ފިރިހެނެއްގެ ފައި ބުޑަށެވެ. ނަމަވެސް އެ ދެ މީހުން އެއްވެސް ކަމެއް ނުކޮށް ބަލަހައްޓައިގެން ތިއްބެވެ.\nMale magumathin anhenaku gadhakamun gengos, ufulaalaigen goalhi gandakah vedhhi manzaru. Follow @Mihaarunews for details pic.twitter.com/dGIbm036Yk\n— Moosa (@MoosaRasheed_) April 22, 2021\nދެން ފެންނަނީ ރޭޕް ކުރަން އުޅުނު ކަމަށް ތުހުމަތު ކުރެވޭ ދެ މީހުން، އަންހެން މީހާގެ ކޮނޑާއި ދެ ފައިގައި ހިފާ ބިން މަތިން އުފުލާލައިގެން ގޯޅިގަނޑަށް ވައްދާ މަންޒަރެވެ.\nމި ހާދިސާ ހިނގި މަންޒަރު ދުށް މީހަކު "މިހާރު" އަށް ކިޔައިދިން ގޮތުގައި އަންހެން ކުއްޖާ ގޯޅިގަނޑަށް ވެއްދުމުން އޭނާ ސަލާމަތް ކުރަން އަވަސްވެ ގަތީ އެ ވަގުތު ނަމާދުން ފޭބި މީހުންނެވެ. މުސައްލަތައް ހިފައިގެން އެ މީހުން ގޯޅިގަނޑަށް ވަދެގަނެ، ވާނުވާ ބަލަން ފެށުމުން ދެތިން މިނެޓު ތެރޭގައި ދެ ފިރިހެނުންނާއި އަންހެން މީހާ ވެސް އެތަނުން ނިކުތެވެ.\nމަގުމަތީ ގިނަ ބަޔަކު ތިއްބާ ގަދަކަމުން ގޯޅިގަނޑަކަށް ވައްދަން ދެ މީހަކު މަސައްކަތް ކުރިއިރު އަންހެން މީހާ ވަރަށް ބާރަށް ހަޅޭއްލަވަމުން ދިޔަ ކަމަށް މަންޒަރު ދުށް މީހާ ބުންޏެވެ.\n"އެ ކުއްޖާ ވަރަށް ބާރަށް ހަޅޭއްލެވި. އެ ގެ އަށް ވެއްދި އިރު ވެސް ހަޅޭކުގެ އަޑު ނުކެނޑޭ،" އޭނާ ބުންޏެވެ.\nރޭޕްގެ ތުހުމަތުގައި ފުލުހުން ވަނީ އެ ސަރަހައްދުން އުމުރުން 18 އަހަރާއި 23 އަހަރުގެ ދިވެހި ދެ ފިރިހެނުން ހައްޔަރު ކޮށްފަ އެވެ. ބެލެވޭ ގޮތުގައި އެއީ މި ވީޑިއޯ އިން ފެންނަ ދެ މީހުންނެވެ.\n57 ކޮމެންޓް, 143 ރިއެކްޝަންސް\nޤައުމުގެ ޙާލަތު މިހާހިސާބަށް ދިޔައިމަ މިކަންކަން ބޮޑުކަމަކަށް ނުވޭބާ ؟ ކުއްލިއަކަށް މަޖިލީސް އެއްވާކަށް ނުޖެހޭބާ ؟ ޕޮލިސް އެމްއެންޑީއެފް ވެސް މިފަދަ ޙާލަތްތަކުގައި އެކްޓިވޭޓްވާންޖެހޭނެދޯ . ވަގުތުން ސީޕީއާއި ހޯމް މިނިސްޓަރާ ޖެންޑަރ މިނިސްޓަރާ ޗީފް އޮފް ޑިފެންސް ފޯސް އާ ޤައުމާ މުޚާތަބްކުރަން ޖެހޭނެ .މިފަދަ ކަންކަން ތިންބާރު އެއްވެގެންވެސް ހުއްޓުވާނެ ކަމަށް ފުރުސަތު ނުދޭނެކަމުގެ ޔަޤީންކަން ރައޔިތުންނަށް ދޭންވާނެ . މީ ދެކެން ބޭނުންވާ ބޮޑުމަންޒަރަކީ\nކުޅި ބަލަން ތިއްބަކަސް ނުވާނެ. ސައިކަލް ކައިރިއަށް ވެއްޓުމުން ބަލަން ނުތިބެ އެ އަންހެން ކުއްޖާ ސަލާމަތް ކުރިނަމަ ގޯޅިއަށް ނުވެއްދުނީސް.\nތިޔަކަން ކުރި ބަޔަކު ޖެހޭނީ މުޅި އުމުރު އެއްކޮށް ޖަލުގަ ބައިތިއްބަން. އެއީ އެހެން މީހުންގެ ރައްކަލައްޓަކައި، ބަޔަކު އެއްވެފަ އޮތް ތަނެއްގަ ތިވަރުކަމެއް ކުރަން ކެރޭނީ އިންސާނިއްޔަތުގެ އެއްވެސް ކަންފުޅެއް ނެތް މީހަކަށް.\nفلا تحسبن الله غافلا عما يعمل الظالمون!!!!\nފުލުހުންގެ ދޯހަޅި ކަމުންނޯ!؟! ބަލަ އެއީވެސް ހަމަ ދިވެހިންނޭ! މުޅި ގައުމުގަ ވައްކަންކުރުމާ، ޒިންމާ އަދާ ނުކުރުމާ، ޓެކުމާ، ފިތުނަ ފަސާދަ އުފައްދާ ކަންކަން އިންތިހާއައް! ފުލުހުންނަކީވެސް ހަމަ މިގައުމުގެ ދިވެހިން. ގައުމުގަ އޮތް އެއްޗެއް، އަށަގަންފަ ހުރި ނުރަނގަޅު ހުރިހާ ސިފައެއް ހުންނާނެ! މިއީ މިގައުމުގެ ފެންވަރު! ދިވެހިންގެ ދެ މީހަކު އެއްކޮން ސިންގަޕޫރައް ދިއައީއާ އެތަންވެސް ހަފުސް ކޮއްލާނެކަން ޔަގީން!\nނުބައި މީހަކާ ނުޖެހިގެން އެ އުޅެނީ.\nރޭޕް މައްސަލަތަކުގައި ދޭންޖެހޭ ހައްގު އަދަބު ދޭނަމަ މިކަހަލަ މައްސަލަތަކެއް ދިމަލެއް ނުވާނެ\nދެން ހަމަ ބައިބަޔަށް ކުޅިބަލަން އެތާތިބެފައި ފޮޓޯނަގައިގެން ސޯޝަލް މީޑިއާގައި މިވާހަކަ ދެއްކީމާ އެ ފަރުދީޒިންމާ އަދާކުރެވުނީދޯ؟ އިންސާނީ ޒިންމާވެސް ފުރިހަމަ ކުރެވުނީ؟\nއަބަދުވެސް ކުށައް އަރައިގަންނަމީހާ ސަލާމެތް ކުރެވޭތޯ ބަލާސަރުކާރެއް މަޖިލިސް އިން ނިކަން މިކަންކުރާމީހުން ސައިޒްކޮއްލަބަލަ ، އޭރުން ދޯ ބަރުލަމާނީ ރަގަޅުކަން ނުވަތަ ގޯސްކަންވެސް އިގޭނީ\nއިންސާފް ޤާއިމް ނުކުރެވުމަކީ ވެރިކަން ހިންގާ ނިޒާމާއި ގުޅިފައިވާކަމެއްނޫން. އެއީ އެއިރެއްގެ ވެރިކަމުގައި ތިބި ބައެއްގެ އިހްލާސްތެރިކަމާ ގުޅިގައިވާ ކަމެއް.\nފުލުހުން އެބަޖެހޭ ތިތާގައި ބަލަން ތިބިމީހުން އުފުރާލަން . ދަޢުވާކުރުން ނުކުރުން އެއީ އެހެން ކަމެއް


galehiri: ފުޓްބޯޅައަށް ވުރެ ކުރިން ކުޅުނު ލޮންޑާ\nފުޓްބޯޅައަށް ވުރެ ކުރިން ކުޅުނު ލޮންޑާ\nލޮންޑާ އަކީ، އީދުގައި ކުޅޭ ކުޅިވަރުތަކުގެ ތެރެއިން އެންމެ ފޯރި ގަދަ އެއް ކުޅިވަރެވެ. މިހާރު ފުޓްބޯޅައަށް ދެވިފައިވާ މަޤާމު، އޭރު ލޮންޑާއަށް ދެވިފައިވި އެވެ. ނަމަވެސް ފުޓްބޯޅައިގެ މަޤުބޫލުކަން އިތުރުވިވަރަކަށް ލޮންޑާގެ މަޤުބޫލުކަން ދިޔައީ ކުޑަވަމުންނެވެ.މީގެ ތިރީހަކަށް އަހަރުކުރިން ލޮންޑާއަކީ ހުވަދުއަތޮޅު މާމެންދޫގައި ކުޅުނު ފޯރިގަދަ ކުޅިވަރެކެވެ. މި މަޒުމޫނުގައި ބަލައިލާނީ މާމެންދޫ ގައި މިކުޅުވަރު ކުޅުނު ގޮތުގެ މައްޗަށެވެ.\nއަސްލުގައި ލޮންޑާއަކީ، ލޮންޑާކުޅޭއިރު ވާޞިލުވާން ޖެހޭ ތަނަށް ކިޔާނަމެވެ. މި ކުޅިވަރަށް އެތަނުގެ ނަމުން ނަންދެވިފައިވަނީ، އެތަނުގެ މުހިންމު ކަމަށްޓަކައި ކަމަށް ބެލެވެ އެވެ. އެތަނަކީ، ފުޓް ބޯޅައިގެ ގޯލް ފަދަ ތަނެކެވެ. ނަމަވެސް ފުޓް ބޯޅައާ ޚިލާފަށް، ލޮންޑާ ކުޅޭއިރު، ލޮންޑާ އަށް ވަންނަން ޖެހެނީ ކުޅުންތެރިޔާ އެވެ.\nލޮންޑާގެ ދެ ވައްތަރެއް ވެ އެވެ. އެއް ވައްތަރަކީ، ކުރު ލޮންޑާ އެވެ. އަނެއް ވައްތަރަކީ ދިގު ލޮންޑާ އެވެ. މި ދެ ވައްތަރުގެ ދެމެދުގައި ހުރި އެންމެ ބޮޑު ތަފާތަކީ، ކުޅުންތެރިން ދުވަން ޖެހޭ ރާސްތާގެ ދުރުމިނެވެ.\nކުރު ލޮންޑާގައި ދުވަން ޖެހޭނީ ތިރީސް ނުވަތަ ފަންސާހަކަށް ފޫޓަށެވެ. މިވައްތަރު ލޮންޑާ ކުޅޭނީ ޓީން-އޭޖުގެ ފިރިހެން ކުދިންނާއި އަންހެނުންނެވެ. ދިގު ލޮންޑާގައި ސަތޭ ފޫޓަށްވުރެ ދުރަށް ދުވަން ޖެހިދާނެ އެވެ. މިވައްތަރު ލޮންޑާ ކުޅޭނީ ޒުވާނުންނާއި ބޮޑެތި މީހުންނެވެ. މިވައްތަރު ޚާއްޞަކުރެވިފައިވަނީ ފިރިހެނުންނަށެވެ.\nލޮންޑާގައި ހިމެނޭ އުންސުރުތަކަކީ:\n1. ދެޓީމު: ކޮންމެ ޓީމެއްގައި މަދުވެގެން ދެ ކުޅުންތެރިން ތިބެންވާނެ އެވެ. ހެޔޮވަރު ވަރަކީ، ބާރަވަރަކަށް ކުޅުންތެރިންނެވެ. ކުރު ލޮންޑާ ކުޅޭއިރު، ޓީމެއްގައި ދެ ޖިންސުގެ ކުޅުންތެރިންނަށް ބައިވެރިވެވިދާނެ އެވެ.\n2. ބޯޅަ: އެންމެ ރަނގަޅީ ޓެނިސް ބޯޅައެކެވެ. ނުވަތަ އެފަދަ، އެ ސައިޒުގެ ބޯޅައެކެވެ.\n3. މަގާމު: މިއީ، ކުޅުންތެރިޔާ ސައްޕުޖަހާއިރު ހުންނަ ތަނެވެ. މިތަން ފާހަގަކޮށްފައިވާނީ ދިގުހުރަހުގައި ދެފޫޓް ނުވަތަ ތިންފޫޓް ހުންނަވަރުގެ އަނަކުންނެވެ. (އަނަކީ ވަށްރޮނގެވެ.) މަގާމު ވާނީ މަގުމެދުގަ އެވެ. މަގާމާއި ރޮނގާ ދެމެދުގައި ވާނީ، ހައެއްކަ ފޫޓެވެ. ސައްޕުޖަހާނީ އަތުންނެވެ.\n4. ސައްޕުޖެހުން: ކުޅުންތެރިޔަކު ލޮންޑާއަށް ދާ ކޮންމެ ފަހަރަކު ވެސް ބޯޅަ ދުރަށް ފޮނުވާލާނީ ސައްޕެއްޖަހާފަ އެވެ. މި ސައްޕުޖަހާ އިރު، ބިންމަތީގައި ބޯޅައިން ޖަހާނެ އެވެ. ދެން ފޫޅާހަމައަށް ބޯޅަ މައްޗަށް އެރުމުން އަތުން ޖަހައި ދުރަށް ފޮނުވާލާނެ އެވެ.\n5. ރޮނގު: މިއީ، ކުޅޭ ޓީމާ، ހޮވާ ޓީމާ ދެމެދު ވަކިކުރާ އިމެވެ. ކުޅޭ ޓީމުން ރޮނގާ އެންމެ ކައިރީގައި ހުރެވޭނީ އޭރަކު ކުޅޭ ކުޅުންތެރިޔަކަށެވެ. އޭނާއަށް ހުރެވޭނީ މަގާމުގަ އެވެ. އެހެން ކުޅުންތެރިން ތިބޭނީ، ރޮނގާ އެއަށްވުރެ ދުރުގަ އެވެ. ރޮނގުގެ އަނެއްފަރާތުގައި، ތިބޭ ހޮވާ ޓީމުގެ ކުޅުންތެރިންނާ ރޮނގާ ދެމެދުގައި ހުންނަން ޖެހޭ ވަކި ދުރުމިނެއް ނެތެވެ. އެކަމަކު އެ ޓީމުގެ ކުޅުންތެރިން ތިބޭނީ ފަސޭހަކަމާއެކު ބޯޅަ ހިފޭނެހެން އެކި ހިސާބުގައި ތަރުތީބަކުން އެތުރިލައިގެންނެވެ.\n6. ރާސްތާ: މިއީ މަގާމާއި ލޮންޑާއާ ދެމެދުގައި އޮންނަ ދުވާތަނެވެ. ރާސްތާގެ ދިގުމިން ކަނޑައަޅާނީ ދެޓީމުގެ ކުޅުންތެރިންނެވެ. ކުޅުންތެރިން އެކަން ކަނޑައަޅާނީ ކުޅުންތެރިންގެ ޙާލަތަށް ބަލައިގެންނެވެ.\n7. ލޮންޑާ: މިއީ މަގާމުގައި ހުރެ ސައްޕުޖެހުމަށްފަހު، ދުވެފައި ގޮސް ކުޅުންތެރިޔާ ވަންނަން ޖެހޭ ތަނެވެ. މިތަން ފާހަގަކޮށްފައިވާނީ، ފާރުކައިރީގައި އަޅާފައިވާ ވަށް ރޮނގަކުންނެވެ. އެ ރޮނގަކީ ގާތްގަނޑަކަށް ވަށް ބޮޅެއްގެ ދެބައިކުޅަ އެއްބަޔެވެ .\nޢާއްމުގޮތެއްގައި ލޮންޑާ ކުޅޭނީ މައިމަގެއްގަ އެވެ. ހަނި ގޯޅިއެއްގައި މި ކުޅިވަރު ކުޅެން ވަރަށް އުނދަގޫވާނެ އެވެ. (މިޒަމާނުގައި މިކުޅިވަރު ކުޅޭނަމަ ކުޅެންވާނީ، މަގުމަތި ނޫން ތަނެއްގަ އެވެ.)\nކުޅޭ ޓީމުން ފަހަރަކު ނެރޭނީ ކުޅުންތެރިއެކެވެ. އޭނާ މަރުވަންދެން ކުޅޭނެ އެވެ. ސައްޕުޖެހައި ބޯޅަ ދުރަށް ފޮނުވާލުމަށްފަހު، ދުވެފައި ގޮސް އޭނާ ލޮންޑާއަށް އަރާނެ އެވެ. އޭނާއަށް އެނބުރި ނާދެވިއްޖެނަމަ، އެހެން ކުޅުންތެރިޔަކު ކުޅޭނެ އެވެ. މި ކުޅުންތެރިޔާ ލޮންޑާއަށް ދާންފެށުމުން، ލޮންޑާގައި ހުރި ކުޅުންތެރިޔާ އެނބުރި އަންނާނެ އެވެ. މިކަމުގެ ބޭނުމަކީ މަރުން ސަލާމަތްވުމުގެ ފުރުޞަތު ތަނަވަސްކުރުމެވެ. އެހެނީ، ހޮވާ ޓީމުން ބޯޅަ ގެންގުޅޭ ކުޅުންތެރިޔާ އަށް، އެ ދެ ކުޅުންތެރިންކުރެ، ފަސޭހައިން މަރާލެވޭނީ ކާކުކަން ދެނެގަތުން އުނދަގޫވާނެ އެވެ. ނަމަވެސް ހޮވާ ޓީމުގެ މޮޅު ކުޅުންތެރިން، އެއްފަހަރާ ދެ ކުޅުންތެރިން މަރާލަ އެވެ. އަދި ކުޅޭ ޓީމުގެ މޮޅު ކުޅުންތެރިން ލޮންޑާއަށް ގޮސްފައި މަރުނުވެ އެނބުރި މަގާމަށް އާދެ އެވެ.\nކުޅުންތެރިޔަކު މަރުވާނީ، ސައްޕުޖަހައި އޭނާ ފޮނުވާލާ ބޯޅަ، އިދިކޮޅު ޓީމުގެ ކުޅުންތެރިޔަކު ހިފުމަށްފަހު، އެ ބޯޅައިން އޭނާގެ ގައިގައި ޖެހީމަ އެވެ. ބޯޅައިން ޖަހާނީ ޖިސްމާނީ ގޮތުން ގެއްލުމެއް ނުލިބޭނެ ތަނެއްގަ އެވެ. މިއީ ރަމްޒީ ކަމެކެވެ. މިކަމުގެ ބޭނުމަކީ އަނިޔާކުރުމެއް ނޫނެވެ. ކުޅޭ ޓީމުގެ ހުރިހާ ކުޅުންތެރިން މަރުވީމާ، އެޓީމުގެ ކުޅުންތެރިން ފައިބާނީ ރޮނގުގެ ފަހަތަށެވެ. ދެން އަނެއް ޓީމުގެ ކުޅުންތެރިން ކުޅޭ ފަރާތަށް އަރައި ކުޅޭނެ އެވެ.\nމަރުވުމުން، އެކަމާމެދު މަރުވާ ކުޅުންތެރިޔާ އިންކާރުކޮށްފިނަމަ، ފުރަތަމަ ފަހަރު، އޭނާ މަރުނުވާކަމަށް ބެލެވޭނެ އެވެ. ނަމަވެސް ދެވަނަފަހަރު އޭނާ މަރާލާއިރު، ތަންކޮޅެއް ބާރަށް އޭނާގެ ގައިގައި ބޯޅައިން ޖަހާނެ އެވެ. އޭނާއަށް އޮތީ، ރުހުމުގައި މިކަން ޤަބޫލުކުރުމެވެ. ނުވަތަ ފުރަތަމަ ފަހަރު މަޑުން ޖަހައި މަރާލި މަރާލުން ޤަބޫލުކޮށް، ކުޅުން ހުއްޓާލުމެވެ.\nމި ކުޅިވަރަކީ، މޮޅު ޓީމެއް ހޮވުމަށްވުރެ ބޮޑަށް، މުނިފޫހި ފިލުވުމުގެ ގޮތުން ކުޅޭ ކަސްރަތުގެ ކުޅިވަރެކެވެ. ކުޅޭ ކޮންމެ ފަހަރަކު މޮޅުވާ ޓީމެއް ނުހޮވިޔަސް، މޮޅު ކުޅުންތެރިޔަކު ފާހަގަކުރެވެ އެވެ. އޭނާއަކީ، މަރުނުވެ އެންމެ ގިނައިން ކުޅޭ ކުޅުންތެރިޔާ އެވެ. ދޫތަކުން އޭނާއަށް ކުރެވޭ ތާރީފު ނޫން އެހެން އިނާމެއް އޭނާއަކަށް ނުލިބެ އެވެ.\nޢާއްމު ގޮތެއްގައި ކުޅޭނީ، ކުޅުންތެރިން ހުއްޓާލަން ބޭނުންވަންދެންނެވެ. ނަމަވެސް ވާދަޔަށް ކުޅޭއިރު، މަރުގެ ޢަދަދު ކަނޑައަޅާނެ އެވެ. މަރުވެގެން ރޮނގުގެ ފަހަތަށް ފޭބި ޓީމުގެ ކުޅުންތެރިން ދިރޭނީ، ކުޅޭ ޓީމުގެ ހުރިހާ ކުޅުންތެރިން މަރުވީމަ އެވެ. ދެމަރަށް ކުޅޭ އިރު، ކޮންމެ ޓީމެއް ދެ ފަހަރު ކުޅެ، ދެފަހަރު މަރުވާނެ އެވެ. ތިންމަރަށް ކުޅޭއިރު، ކޮންމެ ޓީމެއް ތިންފަހަރު ކުޅެ، ތިންފަހަރު މަރުވާނެ އެވެ.\nލޮންޑާ ކުޅުމުގައި ތަބާވާން ޖެހޭ ހަމަތަކެއް ވެ އެވެ. ހަމަތަކާ ޚިލާފުވެއްޖެ ކުޅުންތެރިޔަކު ވަގުތުން މަރުވާނެ އެވެ. އޭނާ ކުރާ ކުށުގެ މިންވަރަށް ބަލައި އިތުރު އަދަބު ވެސް ދެވިދާނެ އެވެ. އެގޮތުން ދެވޭ އެންމެ ބޮޑު އަދަބަކީ ލޮންޑާ ކުޅުމުން މުޅިން އެކަހެރިކުރުމެވެ. މިއަދަބު ދެނީ ކުޅުންތެރިއަކަށް ޖިސްމާނީ ގޮތުން ބޮޑު ގެއްލުމެއް ދީފިނަމަ އެވެ. ތިރީގައި މިވަނީ ލޮންޑާ ކުޅޭއިރު ތަބާވާންޖެހޭ ބައެއް ހަމަތަކެވެ.\n1. ލޮންޑާއަށް ދިއުމާއި އައުމުގައި ނޫން ގޮތަކަށް ރޮނގު ފަހަނަޅައި ގޮސްގެން ނުވާނެ އެވެ.\n2. ސައްޕުޖަހާއިރު މަގާމުން ބޭރުވެގެން ނުވާނެ އެވެ.\n3. ސައްޕު ޖެހުމަށްފަހު، ބާރަށް ދުވެފައި ލޮންޑާއަށް ދާންވާނެ އެވެ. އަދި ލޮންޑާގައި ހުރި ކުޅުންތެރިޔާ ބާރަށް ދުވެފައި އެނބުރި އަންނަންވާނެ އެވެ.\n4. ލޮންޑާގައި ކުޅުންތެރިޔަކަށް މަޑުކުރެވޭނީ، އިތުރު ދެ ކުޅުންތެރިން ލޮންޑާއަށް އަރަންދެންނެވެ. ތިންވަނަ ކުޅުންތެރިޔާ ދާން ފެށުމުން އެނބުރި އަންނަން ވާނެ އެވެ.\n5. ކުޅުންތެރިޔާ ބޭނުންނަމަ، ލޮންޑާއަށް ވަނުމަށްފަހު، މަގާމަށް އެނބުރި އާދެވިދާނެ އެވެ. ނަމަވެސް ދާއިރު ނުވަތަ އެނބުރި އަންނައިރު، އޭނާގެ ގައިގައި އަނެއްޓީމުގެ ކުޅުންތެރިޔަކު ބޯޅައިން ޖަހައިފިނަމަ، އެހިސާބުން އޭނާ މަރުވާނެ އެވެ.\n6. އެއްޓީމުގެ ކުޅުންތެރިޔަކު، އަނެއް ޓީމުގެ ކުޅުންތެރިޔެއްގެ ގައިގައި އެއްވެސް ގޮތަކަށް (ނޭނގި ނުވަތަ ގަސްތަކާ ނުލައި ނަމަވެސް) އަތްލުމަކީ މުޅިން މަނާކަމެކެވެ. މީގެ މާނައަކީ، ހޮވާ ޓީމުގެ ކުޅުންތެރިޔަކު، ކުޅޭ ޓީމުގެ ކުޅުންތެރިއެއްގެ ގައިގައި ބޯޅައިން ޖަހާ ޖެހުން ފިޔަވައި އެހެން އެއްވެސް އެއްޗަކުން، އެހެން އެއްވެސް ގޮތަކަށް ނުޖެހޭނެ އެވެ.\n7. މަރާލުމަށްޓަކައި އަނެއް ޓީމުގެ ކުޅުންތެރިޔެއްގެ ގައިގައި ޖަހަންވާނީ ޖިސްމާނީ ގޮތުން ބޮޑު އަނިޔާއެއް ނުލިބޭނެ ތަނެއްގަ އެވެ. ބޮލާއި މެޔާއި އެނޫނަސް އެއްވެސް ނާޒުކު ގުނަވަނެއްގައި ޖަހައިގެން ނުވާނެ އެވެ.\n8. ބޯޅައިގައި ފައި ޖެއްސުމަކީ މަނާކަމެކެވެ. ބޯޅަ ގެންގުޅެންވާނީ އަބަދުވެސް އަތުންނެވެ.\n9. ކުޅުންތެރިންގެ މެދުގައި ދެބަސްވުމެއް އުފެދިއްޖެނަމަ، އެކަން ޙައްލުކުރާނީ ދެޓީމުގެ ދެ ކައްޕިތާނުން އެއްބަސްވާ ގޮތަކަށެވެ.\n10. ލޮންޑާ ކުޅެން ތިއްބާ، ކުޅުންތެރިން ނޫން މީހަކު މަގުހުރަސްކުރާނަމަ، އޭނާ މަގުހުރަސްކުރަން ތަންދޭންވާނެ އެވެ. މުސްކުޅިއަކު ނުވަތަ ކުޑަކުއްޖަކު މަގުހުރަސްކުރާނަމަ، ކުޅުން ހުއްޓާލަންވާނެ އެވެ.\nލިޔެވިދިޔައީ، ގއ. މާމެންދޫގައި މީގެ ތިރީހަކަށް އަހަރު ކުރިން ލޮންޑާ ކުޅެ އުޅުނު ގޮތުގެ ޚުލާޞާއެކެވެ. މި ޚުލާޞާގެ މަޞްދަރަކީ، އަޅުގަނޑުގެ ހަނދާނެވެ. އެހެންކަމުން، ކަމެއް ހަނދާން ނެތިފައިވުން އެކަށީގެންވެ އެވެ. ނަމަވެސް ލޮންޑާ ދިރުވަން އެދޭ މާމެންދޫގެ މިޖީލުގެ ދަރިއަކަށް މިވަރު ފުދޭނެކަމަށް ހީކުރަމެވެ. އަދި މިއީ، މިކުޅިވަރާމެދު ޝައުޤުވެރިވާ ކޮންމެ ފަރާތަކަށް އަލިކަމެއް ފޯރުކޮށްދޭނެ ހުޅުކޮޅެއް ކަމުގައި ވާނެ ކަމަށް ވެސް އުންމީދުކުރަމެވެ.\nމި ލިއުމާ ގުޅުންހުރި ބައެއް ލަފުޒުތަކުގެ މާނަ:\n(1) ދަނޑުވަށައިގެން ހިނގޭނޭހެން އަލިކޮށްފައި އޮންނަ މަގުއެތެރޭ ދާރަފަށް.\n(2) ދަނޑާއިވަލާ ދެމެދު ހުސްކޮށްފައި އޮންނަ ހިސާބު. މިހެން ހަދަނީ ދަނޑުގައި ހުޅުޖެހީމާ ވަލަށް ހުޅުވަދެދާނެތީއެވެ.\n(3) އިން ދެތަނެއް ނުވަތަ ދެހިސާބުގަނޑެއް ވަކިކުރުމުގެ ތަރަހައްދު.\n(1) ކާށި ކިބައިގެ އެތެރެ ދާރަފަށް.\n(2) ހަތް އައްތަވާޅިން ގާނެގުމުގެ ކުޅިވަރުގައި ގައު އަޅައިފައި ހުންނަ މުގޯލި.\nހަތް އަތްތަވާޅީން ގާނެގުން\nރިޔަނު ދެކޮޅުން މުގޯއްޔެއް އަޅަމުން ގޮސް ހަތްމުގޯލި އަޅައި ކޮންމެ މުގޯއްޔެއްގައި ހަތްގައުކޮޅު ބާއްވައިގެން ކުޅޭ ކުޅިވަރެއް. މިކުޅިވަރުގައި އެއް މުގޯލި ދޮށުގައި އުޑަފައިން އިށީނދެ ގައުކޮޅެއް ހިފައިގެން ތެދުވެ ހިންދަމާލައި ދެން ޖެހިގެން ހުރި މުގޯލި ކައިރީގައި އުޑަފައިން އިށީދެ ބާއްވަނީއެވެ. މިގޮތް މަތީން އެއް މުގޯއްޔަށް ފަހު އަނެއް މުގޯލި ހުސްކުރަމުން ގޮސް ހަތް މުގޯލި ހުސްކުރަނީއެވެ.\nފައިގެ ފުންނާބު ބިންމަތީގައި ޖައްސައިގެންހުރެ، ފުންނާބު މެދަށްލައި ބޮޑުވައި އިނގިލިން ނުވަތަ ފައިތިލައިން ވައްރޮނގެއް އެޅުމުން ފާހަގަކުރެވޭތަން. މުގޯލި ބޭނުންކުރަނީ، ތިންމުގޯލި ރަމަންރަމަން ފޯލި އަދި ހަތްއައްތަވާޅީން ގާނެގުން ފަދަ ކުޅިވަރުތަކުގައެވެ.\n(1) މުގޯއްޔަކަށް ވާހެން ފައިތިލައިން ރިނގުއެޅުން.\n(2) މަޖާޒު: އެއްހިސާބުގަނޑެއްގައި ގިނައިރުވަންދެން ބުރު ޖަހަޖަހާ ހުރުން.\nވަކިދުރުމިނެއްގައި ތިންމުގޯލި އަޅައިގެން ފިލާގަނޑަކާއި ޓެނިސް ބޯޅައަކުން ކުޅޭ ކުޅިވަރެއް. މިކުޅިވަރު ކުޅޭއިރު ބައެއްގައިތިބޭ މީހުންގެ ވަކިޢަދަދެއް ކަނޑައެޅިފައެއްނޯވެއެވެ. ކުޅޭގޮތަކީ ބޯޅައެއްލީމާ ފިލާގަނޑުންޖަހައި ބޯޅަދުއްވައިލުމާއެކު އަރާ މުގޯއްޔަށް ނުވަތަ ކޮޅުމުގޯއްޔަށް ދުވެއަންނަނީއެވެ. މިގޮތަށް ދުވަނިކޮށް މުގޯއްޔަށް ނޭރެނީސް ކުޅުންތެރިޔާ ގައިގައި ނުވަތަ އަރަންދާ މުގޯލިތެރޭގައި ބޯޅައިން ޖަހައިފިނަމަ ކުޅުންތެރިޔާ ނުބައިވީއެވެ. ކުޅުންތެރިޔާ ޖަހާބޯޅަ ހިފައިފިނަމަ، މުޅިބައި ނުބައިވީއެވެ.\n(ގ.) ކުޅޭ ކުޅިވަރަކަށް ކިޔާ ނަމެއް. (ހުވަދުއަތޮޅުގައި ކުޅޭ ކުޅިވަރަކަށް ކިޔާ ނަމެއް)


Assange America Aai Havaalu Kuran Court In Amuru Kofi\nއާސަންޖް އާއި މޮރިސް\n21 އޭޕްރީލް 2022 - 15:16:57\nއެމެރިކާ ސަރުކާރުގެ ސިއްރު ލިޔުންތަކެއް ލީކް ކޮށްލި ކަމަށް ތުހުމަތުކޮށް ހައްޔަރުކޮށްފައިވާ ވިކިލީކްސްގެ ފައުންޑަ ޖޫލިއަން ޕައުލް އަސާންޖޭ އެމެރިކާ ސަރުކާރާ ހަވާލުކުރުމަށް އިނގިރޭސި ކޯޓުން އަމުރުކޮށްފި އެވެ.\nއޮސްޓްރޭލިއާ އަށް އުފަން އަސާންޖަކީ 2006 ވަނަ އަހަރު އުފެދުނު ވިކިލީކްސްގެ ފައުންޑަރުގެ އިތުރުން ނޫސްވެރިއެެއް އަދި އެކްޓިވިސްޓެކެވެ. ވިކިލީކްސް ދުނިޔޭގެ ސަމާލުކަމަށް އައީ ޔޫއެސްގެ އާމީ އިންޓެލިޖެންސް އެނަލިސްޓަކު ފޯރުކޮށްދިން އެ ގައުމު ޑިފެންސާއި ގުޅޭ ސިއްރު ލިޔެކިޔުންތަކެއް 2010 ވަނަ އަހަރު ލީކްކޮށްލުމާއި ގުޅިގެންނެވެ.\nއަފްގާނިސްތާނާއި، އިރާގްގެ ހަނގުރާމަ އާއި ގުޅޭ ލައްކައެއް ހާ ޑޮކިއުމެންޓްސް އެ ފަހަރު ވަނީ ލީކުކޮށްލައިފަ އެވެ. އޭގެތެރޭގައި އިރާގްގެ ރައްޔިތުންތަކެއްގެ ގަޔަށް ބަނޑިޖަހާ، މަރާ މަންޒަރު ދައްކުވައިދޭ ފުޓޭޖްތަކެއް ވެސް ހިމެނެ އެވެ.\nއަސާންޖް މިވަގުތު ހުރީ އިނގިރޭސިވިލާތުގެ ޖަލެއްގަ އެވެ. އޭނާ ބަންދުގައި ބަހައްޓާފައި ހުރީ އެމެރިކާގެ ސަރުކާރާއި އޭނާ ހަވާލު ކުރުމާއިމެދު ކޯޓުން ގޮތެއް ނިންމަންދެނެވެ.\nއަސާންޖޭގެ ސިކުޑީގެ ބަލިކަމެެއް ހުރުމުން އެމެރިކާއާ ހަވާލުކުރެވެން ނެތް ކަމަށް މިދިޔަ އަހަރު މެޖިސްޓްރޭޓް ކޯޓުން ނިންމި ނަމަވެސް، އޭނާގެ ސިއްހަތަށް ރިއާޔަތް ކުރާނެ ކަމުގެ ޔަގީންކަން އެމެރިކާއިން ދިނުމުން، އަސާންޖޭ އެމެރިކާއާ ހަވާލުކުރެވިދާނެ ކަމަށް ހައި ކޯޓުން ވަނީ ނިންމާފަ އެވެ.\nއިއްޔެ އިނގިރޭސި ކޯޓުން ވަނީ އަސާންޖޭ އެމެރިކާގެ ސަރުކާރާއި ހަވާލުކުރުމަށް އަމުރު ނެރެފައެވެ. އެމައްސަލަ އިސްތިއުނާފް ކުރުމަށް އަސާންޖޭ އަށް 14 ދުވަހުގެ މުއްދަތެއް ލިބޭނެއެވެ.\nމި އަޑުއެހުން ކުރިއަށްދިޔަ ވަގުތު ގިނަ އަދަދެއްގެ ބަޔަކު ވަނީ އަސާންޖޭގެ ބޯޑުތައް ހިފައިގެން ނިކުމެ އޭނާގެ ދިފާއުގައި އަޑުއުފުލާފައެވެ. އަޑުއުފުލި ބައެއް މީހުން ބުނިގޮތުގައި އޭނާ ހާމަކޮށްދިނީ އަފްގާނިސްތާން އާއި އިރާގުގެ ހަނގުރާމާގައި ހިންގި ލާއިންސާނީ އަމަލުތަކުގެ ހަގީގަތެވެ. އަދި އެއީ އެކަމަށްޓަކައި އޭނާއަށް އަދަބު ލިބެންވީ ކަމެއް ނޫންކަމަށާއި، އެއީ އެކަމުގެ ސަބަބުން އޭނާއަށް ޝުކުރުވެރިވާންވީ ކަމެއް ކަމަށް ބުނެ އަޑުއުފުލާފައިވެއެވެ.


Chelsea Aai United Evvaru, City Molhu Vejje – adduLIVE\nޗެލްސީ އާއި ޔުނައިޓެޑް އެއްވަރު، ސިޓީ މޮޅުވެއްޖެ\nNov 28, 2021, 23:43 ހަސަން ރަޝީދު\nއިނގިރޭސި ޕްރިމިއާ ލީގުގައި މިރޭ ޗެލްސީ ދަނޑުގައި މެންޗެސްޓާ ޔުނައިޓެޑް 1-1 އިން އެއްވަރުވިއިރު، ވެސްޓްހަމް ޔުނައިޓެޑްގެ މައްޗަށް 2-1 އިން މެންޗެސްޓަރ ސިޓީން ކުރި ހޯދައިފި އެވެ.\nމި ނަތީޖާތަކާއެކު ލީގުގެ އެއްވަނައިގައި ޗެލްސީ މިހާރު އޮތީ 30 ޕޮއިންޓާ އެކު އެވެ. ދެވަނައިގައި 29 ޕޮއިންޓާ އެކު މެންޗެސްޓަރ ސިޓީ އޮތްއިރު ތިންވަނައިގައި 28 ޕޮއިންޓާ އެކު އޮތީ ލިވަޕޫލް އެވެ. ޔުނައިޓެޑް އޮތީ 18 ޕޮއިންޓާ އެކު ލީގުގެ އަށްވަނައިގަ އެވެ.\nޗެލްސީގެ ދަނޑުގައި ކުޅުނު މި މެޗުގެ ފުރަތަމަ ހާފްގައި ގޯލެއް ފެނިގެން ގޮސްފައި ނުވި ނަމަވެސް މި ހާފުގައި ޗެލްސީން ވަނީ ގޯލްޖަހާނެ ރަނގަޅު ފުރުސަތުތަކެއް ތަނަވަސްކޮށްފަ އެވެ. އެގޮތުން ޗެލްސީގެ ކަލުމް ހަޑްސަން-އޮޑޯއި ފޮނުވާލި ހަމަލާއެއް ޔުނައިޓެޑްގެ ކީޕަރު ޑޭވިޑް ޑެހެޔާ ދިފާއުކުރިއިރު އެޓީމުގެ ޑިފެންޑަރު އެންޓޯނިއޯ ރުޑިގާ ދުރުން ފޮނުވާލި ހަމަލާ އަމާޒުވީ ގޯލުގެ ދަނޑި އަށެވެ.\nދެ ޓީމުވެސް އެއްވަރެއްގައި އޮވެ ފުރަތަމަ ހާފް ނިމުނުއިރު ދެވަނަ ހާފްގެ ކުރީކޮޅު ޖޯޖީނިއޯ އަށް ހެދުނު ގޯހެއްގެ ފައިދާ ނަގައި ޖޭޑަން ސަންޗޯ ވަނީ ޔުނައިޓެޑަށް ލީޑު ނަގާދީފަ އެވެ. މި ގޯލާއެކު ޗެލްސީން ދިޔައީ ޔުނައިޓެޑްގެ ފަހަތަށް ބާރުބޮޑު ކުރަމުންނެވެ. ނަތީޖާއެއްގެ ގޮތުން މެޗުގެ 69 ވަނަ މިނެޓްގައި ލިބުނު ޕެނަލްޓީ އަކުން ޖޯޖިނިއޯ ވަނީ ޗެލްސީ އަށް ނަތީޖާ އެއްވަރުކޮށްދީފަ އެވެ. މި ޕެނަލްޓީ ޗެލްސީ އަށް ލިބުނީ ޔުނައިޓެޑްގެ ވެންބިސާކާ ޗެލްސީގެ ތިއާގޯ ސިލްވާ އަށް ކުރި ފައުލަކާ ގުޅިގެންނެވެ.\nމި ގޯލަށްފަހު ލީޑު ނަގަން ޗެލްސީން މަސައްކަތްތަކެއް ކުރިއިރު މެޗުގެ ފަހު ސިކުންތުކޮޅުތެރޭ ރުޑިގާ އަށް ވަނީ މުޅިން ހުސް ފުރުސަތެއް ލިބި ބޭކާރުވެފަ އެވެ.\nހަތަރުވަނައިގައި އޮތް ވެސްޓްހަމް ޔުނައިޓެޑް އަތުން އަމިއްލަ ދަނޑުގައި ސިޓީ މިރޭ މޮޅުވިއިރު މި މެޗުގައި ސިޓީގެ ދެ ގޯލު ކާމިޔާބުކޮށްދިނީ ރިޔާދް މަހްރޭޒް އާއި ފާނަންޑީނިއޯ އެވެ. ވެސްޓްހަމްގެ ހަމައެކަނި ގޯލު ކާމިޔާބުކޮށްދިނީ ލަންޒީނީ އެވެ.


Halima alun modelling ah | Mihaaru\nހަލީމާ އަލުން މޮޑެލިން އަށް\n06 ޖޫން 2021 - 06:42\nބުރުގާ އެޅި މުސްލިމު މޮޑެލްއަކަށްވާތީ ކުރިއަށްދާން ހުރި ހުރަސްތަކާ ހެދި، މޮޑެލް ކުރުން ހުއްޓައިލިކަން މިދިޔަ އަހަރު އިއުލާނުކުރި ހަލީމާ އޭޑެން އަލުން މޮޑެލްކުރަން ނުކުމެއްޖެ އެވެ.\nކެންޔާ އަށް އުފަން އެކަމަކު އެމެރިކާގައި ދިރިއުޅޭ 23 އަހަރުގެ ހަލީމާ އަލުން އަލުން ފެޝަންގެ ދުނިޔެ އަށް ނުކުތް ވާހަކަ އިއުލާންކުރީ މަޝްހޫރު ފެޝަން ޑިނައިނަރު ޓޮމީ ހިލްފިގާއާ އެކު ނަގާފައިވާ ފޮޓޯއެއް މިދިޔަ މަހުގެ 24 ގައި އިންސްޓަގްރާމްގައި ޕޯސްޓްކޮށެވެ. އޭގައި އޭނާ ބުނީ އެންމެ ފެވަރިޓް ޑިޒައިނަރާ އެކު ވަަރަށް ހާއްސަ ޝޫޓަކަށް ތައްޔާރު ކަމަށެވެ.\nބުރުގާ އެޅި ފުރަތަމަ ސުޕަމޮޑެލްގެ ޝަރަފު ހޯދި ހަލީމާ މިދިޔަ އަހަރުގެ ނޮވެމްބަރު މަހުގެ ތެރޭގައި މޮޑެލްކުރުން ހުއްޓައިލަން ނިންމިކަން އިއުލާންކުރުމާ އެކު ވަރަށް ގިނަ ބަޔަކު އެ ނިންމުމަށް ތާއީދުކޮށް، ހިތްވަރު ވެސް ދީފައިވެ އެވެ. އޭގެ ތެރޭގައި މަޝްހޫރު މޮޑެލުން ކަމަށްވާ ބެލާ ހަޑީޑް އާއި ދައްތަ ޖިޖީ ހަޑީޑްގެ އިތުރުން މަޝްހޫރު ލަވަކިޔުންތެރިޔާ ރިއާނާ ހިމެނެ އެވެ.\nއަލުން ފެޝަނުގެ ދުނިޔޭގައި މޮޑެލްކުރަން ނުކުތް ނަމަވެސް ކެރިއަރު ދެން ބައްޓަންކުރާނެ ގޮތަކާއި ވިސްނުން ހުރި ގޮތުގެ އިތުރު އެއްވެސް ވާހަކައެއް ހަލީމާ އަދި ކިޔައިދީފައެއް ނުވެ އެވެ.\nނަމަވެސް މިކަން ވާނީ އެ ދާއިރާ އިން ކުރިއަށް ދާން ބޭނުންވާ މުސްލިމު ޒުވާން އަންހެނުންނަށް ލިބޭނެ ހިތްވަރަކަށެވެ. ހަލީމާ ބުނެފައިވާ ގޮތުގައި އޭނާ އަބަދު ވެސް އެދެނީ މުސްލިމަކަށްވީތީ ނުވަތަ ބުރުގާ އެޅި މޮޑެލްއަކަށްވާތީ ތަފާތު ކުރުން ނުގެންގުޅެ، އޭނާގެ ގޮތުގައި ބަލައިގަނެ ކުރިއަށް ދާން ފެޝަން އިންސްޑަސްޓްރީގެ ތެރެއިން ފުރުސަތުތައް ފަހިކޮށް ދިނުމެވެ.\nހަލީމާ ކިޔައި ދީފައިވާ ގޮތުގައި އެންމެ އުނދަގޫވާ ކަމަކީ އޭނާގެ ބުރުގާ އަކީ މައްސަލައެއްގެ ގޮތުގައި ނަގާތީ އެވެ. އެހެންވެ ދުނިޔޭގެ އެންމެ ބޮޑު އެއް މޮޑެލިން ކުންފުނި އައިއެމްޖީގެ ކޮންޓްރެކްޓްގައި 2017 ގައި ސޮއިކުރި އިރު ވެސް މައިގަނޑު އެއް ޝަރުތަކީ އޭނާގެ އެއްވެސް ހަރަކާތެއްގައި ބުރުގާ ބޭލުމާ މެދު ވާހަކަ ނުދެއްކުމެވެ.\nކޮވިޑް-19 އާ ވެސް ހެދި މިދިޔަ އަހަރު އެއްކޮށްހެން މޮޑެލިންއާ ވަރަށް ދުރުގައި އުޅެން ޖެހުމާއި އެ ދާއިރާ ދޫކޮށްލަން ނިންމުންވެގެން ދިޔައީ ހަލީމާ އަށް އާއިލާ އާއި މުޖުތަމައުގެ އެހެން ކަންކަމާ ދޭތެރޭ ވެސް ވިސްނައިލަން ލިބުނު ކަމަކަށެވެ.\nއެހެންވެ މިދިޔަ އަހަރު އޭނާ ކުރި އެންމެ ހާއްސަ އެއް މަސައްކަތަކީ ކޮވިޑް ބަލިމަޑުކަމާ ދެކޮޅަށް އިސް ސަފުގައި މަސައްކަތްކުރާ ބުރުގާ އެޅި މުސްލިމުންނަށް ހާއްސަކޮށްގެން މާކްސް އުފެއްދުމެވެ. އޭގެ ވާހަކަ އޭނާ އިންސްޓަގްރާމްގައި ވެސް ކިޔައި ދީފައިވެ އެވެ.\nBurugaa elhi furathama super model Haleema, fashion industry dhookohlee keevve?\nކެންޔާ އަންހެނުން ބިއުޓީ މުސްލިމުން ފެޝަން އެމެރިކާ\nހަލީމާ މުސްލިމް އަންހެނުން ކުރިއަރުވަން އުޅޭވަރަށް މި ޝޭހުންވެސް އުޅޭނަމަ..!\nޝެއިހުންނާއި ޝެއިޙާއިން ތިޔައްވުރެ ގަދަޔަށް މަސައްކައިކުރޭ. ކުރިއަރާނީ ހެޔޮއެއްޗެހި އަޑުއަހާ އެޔަށް އަމަލު ކުރި ބަޔަކަށް ކުރިއެރުން ލިބޭނީ.\nތީ ދިވެހި އަންހެން ކުދިންގެވެސް ހާލު. ވަރައް ވަރުދައްކާފަ ހައްގުތައް ހޯދަން ޓުވީޓާގަޔާ މަގުމަތީ އުޅޭނެ. އަނެއްދުވަހު އިންނާނެ ހައްގުތައް އަތުލި މީހާ ގާތު އިއްތާލައިގެން.\nޥަށަފަރު މީހުން ނޫނަސް އުބަށްޖަހާކަން މިއޮތީ އެގޭކަށްނު މިފަހަރު މިއޮތީ ކެންޔާ ހަލީމާ އުބައްޖަހާފަ


Ammu sihhathaa medhu baeh minister inn ge kan'boduvun | Mihaaru\nރިޕޯޓް / ޕަބްލިކް ހެލްތު\nއާއްމު ސިއްހަަތާ މެދު ބައެއް މިނިސްޓަރުންގެ ކަންބޮޑުވުންތައް\nއާއްމު ސިއްހަތާ ބެހޭ މަހާސިންތާގައި ހިމެނޭ ޕެނަލް ޑިސްކަޝަނެއްގައި ބައެއް މިނިސްޓަރުން ބައިވެރިވެވަޑައިގަންނަވަނީ. ފޮޓޯ: ހެލްތު މިނިސްޓްރީ\n04 ނޮވެމްބަރ 2019 - 18:45\nރާއްޖޭގެ އާއްމު ސިއްހަތުގެ ނިޒާމު ވަރުގަދަ ކުރުމަށްޓަކައި ހުރިހާ ދާއިރާތަކަކުން އިސް ފަރާތްތައް ބައިވެރިވެގެން މިއަދު ފެށި "އާއްމު ސިއްހަތުގެ ބޮޑު މަހާސިންތާ" ގައި ސިއްހީ ދާއިރާގެ ބޭފުޅުންގެ އިތުރުން އާއްމު ސިއްހަަތަށް އަސަަރު ކުރުވާނެ އެހެން ދާއިރާތައް ވެސް ތަމްސީލު ކުރެ އެވެ. މަހާސިންތާގެ ފުރަތަމަ ސެޝަންގައި މަދަނީ ޖަމިއްޔާތަކުގެ އިތުރުން ހަތަރު މިނިސްޓަރަކު ވެސް ބައިވެރިވަޑައިގެންނެވި އެވެ.\nއެކި ދާއިރާތަކުން 200 އަށް ވުރެ ގިނަ މަންދޫބުން ބައިވެރިވާ މަހާސިންތާގެ ފުރަތަމަ ސެޝަންގައި ބައިވެެރިވެވަޑައިގެންނެވީ ޕްލޭނިން މިނިސްޓަރު މުހައްމަދު އަސްލަމް، އެޑިއުކޭޝަން މިނިސްޓަރު ޑރ. އައިޝަތު އަލީ، އެންވަޔަރްމެންޓް މިިނިސްޓަރު ޑރ. ހުސައިން ރަޝީދު ހަސަން އަދި ޖެންޑާ އެންޑް ފެމިލީ މިނިސްޓަރު ޝިދާތާ ޝަރީފެވެ. ޕެނަލް ޑިސްކަޝަނެއްގެ ގޮތުގައި ބޭއްވި އެ ސެޝަނުގައި ހަތަރު މިނިސްޓަރުންނަށް ވެސް ސުވާލުގެ ގޮތުގައި އަމާޒުވީ ކަންބޮޑުވުންތަކެވެ.\nތިމާވެށީގެ މައްސަލަތަކުގެ ކަންބޮޑުވުން\nތިމާވެއްޓާ ބެހޭ މިނިސްޓަރު ޑރ. ހުސައިން އަށް އަމާޒުވި އެއް ސުވާލަކީ ތޮއްޖެހިފައިވާ މާލޭގައި ބޭނުންކުރާ ގިނަ އަދަދެއްގެ ކެމިކަލްގެ ސަބަބުން ކުރިމަތިވާ މައްސަލަތައް ހައްލު ކުރުމާ ބެހޭ ގޮތުންނެވެ. އަނެއް ސުވާލަކީ މަދިރި ނައްތައިލުމަށް ބޭނުންކުރާ ކެމިކަލް ތަކުގެ ސަބަބުން ލިބޭ ގެއްލުންތައް ކުޑަކުރާނެ ގޮތުގެ ހައްލެވެ. މާލެ ތޮއްޖެހުމުގެ ސަބަބުން އުފެދިފައިވާ ގިނަ އެހެން މައްސަލަތައް ހައްލުކުރަން ކުރަނީ ކޮން މަސަައްކަތެއްތޯ ވެސް ސުވާލު ކުރި އެވެ.\nއެ ސުވާލުތަކަށް ޖަވާބު ދެއްވަމުން ހުސައިން ވިދާޅުވީ، ގިނަ މައްސަލަތަކުގެ އަސްލަކީ މާލެ ތޮއްޖެހިފައި އޮތް އޮތުން ކަމަށާއި އެއީ އެންވަޔަރްމެންޓް މިނިސްޓްރީ އަށް ހައްލުކުރެވޭނެ ކަމެއް ނޫން ކަމަށެވެ. ނަމަވެސް ތޮއްޖެހުމަށް ހައްލެއް ލިބިއްޖެ ނަމަ ސިއްހީ ގިނަ މައްސަލަތަކާ ކުރިމަތިލެވޭނެ ކަމަށް އޭނާ ވިދާޅުވި އެވެ.\n"މިހާރު މި އޮތީ ތޮއް ޖެހިފައި. ގާތްގަނޑަކަށް އެއް ލައްކަ އަށް ވުރެ ގިނަ މީހުން [މާލޭގައި] އެބައުޅޭ. މިހާ ކުޑަކުޑަ ސިޓީއެއްގައި މިހާ ގިނަ މީހުން އުޅުނީމާ ނުކުންނަަން ޖެހޭ އާއްމު ސިއްހަތާ ގުޅޭ މައްސަލަތައް ވެސް އެބަހުރި ބައިވަރު. ހަމަ އެއާ އެއްކޮށް އެއާ ގުޅިގެން ނުކުތް އިޖުތިމާއީ މައްސަލަތައް އެބަހުރި،" އެންވަޔަރުމެންޓް މިނިސްޓަރު ވިދާޅުވި އެވެ.\nތައުލީމީ ދާއިރާއާ މެދު ތަފާތު ކަންބޮޑުވުމެއް\nތައުލީމީ ދާއިރާގައި ދަރިވަރުންގެ ރައްކާތެރިކަމަށް ޓަކައި ނުކުރެވި ހުރި ކަންތައްތަކާ ބެހޭ ގޮތުން ޕްލޭނިން މިނިސްޓަރު އަސްލަމް ފާޅުކުރެއްވީ ތަފާތު ކަންބޮޑުވުމެކެވެ. އޭނާ ވިދާޅުވީ ދަރިވަރުންނާ މިހާރު ނުދެއްކޭ ބައެއް ވާހަކަތައް ދެއްކޭނެ ގޮތެއް ހޯދަން ޖެހޭ ކަމަށެވެެ. އެގޮތުުން، ޖިންސީ ކަންކަމުގެ ސަބަބުން ކުރިމަތިވާ ބައެއް މައްސަލަތަކުން ދަރިވަރުން ރައްކާތެރިވުމަށްޓަކައި އެ ވާހަކަތައް ވެސް ދައްކަން ޖެހޭ ކަމަށް އޭނާ ވިދާޅުވި އެވެ.\nFrom the High Level Multi-Sectoral panel discussion held today at the #PublicHealthConference2019#RevitalisingPublicHealth #PH2020 #HealthyRaajje@MoHmv pic.twitter.com/JGmXm5B7bf\n— Healthy Raajje (@healthyraajje) November 4, 2019\n"ކުރީގައި އަޅުގަނޑުމެން ގޭގެ މާހައުލުގައި އަޅުގަނޑުމެން މައިންބަފައިން ކިޔައިން ދިން ބައެއް އެއްޗހި އެބަަޖެހޭ ސްކޫލް މާހައުލުގައި ކިޔައިދޭން. ހާއްްސަ ގޮތެއްގައި އަޅުގަނޑު ދައްކަން މި އުޅޭ ވާހަކަަ އަކީ ހެދިބޮޑުވަމުން އަންނަ ކުދިންނަށް އެ މީހުންގެ ރައްްކާތެރިކަމުގެ ވާހަކަ އަސްލުގައި. ކިހިނެއް ކަން ބަހައްޓަންވީ، ކޮން ކަހަލަ ކަންތައްތަކެއްގެ ތެރެއަށް ތޯ ނުވަންނަންވީ، ވަނީމާ ވާނީ ކިހިނެއް ކަން، ސޭފްކޮށް އުޅެން އެބަ ދަސްކޮށްދޭން ޖެހޭ،" އަސްލަމް ވިދާޅުވި އެވެ.\nއޭނާ ވިދާޅުވި ގޮތުގައި، "ސެކްޝުއަލީ އެޑިއުކޭޝަން" ސްކޫލް މާހައުލަށް ތައާރަފު ކުރަން ޖެހެ އެވެ. އަދި، ލަދުވެތި ނޫން ގޮތަކަށް އެ ވާހަކަ ދެއްކޭނެ ގޮތެއް އޮންނާނެ ކަމަށް އަސްލަމް ވިދާޅުވި އެވެ.\nވަކި ޖިންސަކަށް ވީތީ ކުރާ އަނިޔާ އޮތީ ސިއްސައިގެންދާ މިންވަރަށް\nޕެނަލް ޑިސްކަޝަންގައި، ޖެންޑާ މިނިސްޓަރު ޝިދާތާ ޝަރީފް ވިދާޅުވީ ވަކި ޖިންސަކަށް ވީތީ ކުރާ އަނިޔާގެ މައްސަލަ ރާއްޖޭގައި އޮތީ ސިއްސައިގެންދާ ފަދަ މިންވަރަކަށް ކަމަށެވެ. އެގޮތުން، އަނިޔާގެ ޝިކާރަ އަކަށް ވާ އަންހެނުންގެ އަދަދު ވަރަށް ބޮޑުތަނުން އިތުރު ކަމަށާއި އަންހެނުންގެ ސިއްހަތަށް ކުރާ އަސަރަކީ އާއިލާގެ ކޮންމެ ކުއްޖަކަށް ކުރާ އަަސަރެއް ކަމަށް އޭނާ ވިދާޅުވި އެވެ.\n"އަޅުގަނޑުމެންގެ ދަރިވަރުންގެ ސިއްހަަަތަށާއި އަޅުގަނޑުމެންގެ ނަފްސާނީ ދުޅަހެޔޮކަމާއި މި ކަންކަން ރަނގަޅަށް ބެހެއްޓީމާ، އަަޅުގަނޑުމެންގެ ކޮންމެ އާއިލާ އަކަށް އުފަންވާ ކޮންމެ ކުއްޖަކަށް އޭގެ އަސަރު ކުރޭ. އަންހެނުންގެ ސިއްހަަތަށް އިންވެސްޓް ކުރުމަކީ އެއްގޮތަކަށް ވެސް އަންހެނަކަށް ވީތީ ކުރަނީކީއެއް ނޫން. އޭގެ ސަބަބުން މުޅި އިންސާނިއްޔަތަށް ހެޔޮ އަސަރުކުރާނެ،" އޭނާ ވިދާޅުވި އެވެ.\nޕަބްލިކް ހެލްތު ފޯރަމްގެ ފުރަތަމަ ސެޝަން ގައި ޖެންޑާ މިނިސްޓަރު ޝިދާތާ މިއަދު ވާހަކަ ދައްކަވަނީ.---ފޮޓޯ: ހެލްތު މިނިސްޓްރީ\nޝިދާތާ ވިދާޅުވި ގޮތުގައި، އަންހެނުންގެ ދުޅަހެޔޮކަމާ މެދު ވިސްނާ ގޮތް ބަދަލުކުރުމަކީ އެންމެ ފުރަތަމަ ފިޔަވަޅެވެ. ކުދިން ރަނގަޅު ގޮތުގައި ބޮޑުކުރުމަށްޓަކައި ސްކޫލް މާހައުލާއި ތައުލީމީ ދާއިރާ ވެސް ރަނގަޅު ގޮތުގައި ކުރިއަށް ގެންދެވޭނީ ރަނގަޅު ޕަބްލިކް ހެލްތު ސިޔާސަތެއް އޮވެގެން ކަމަށް ވެސް އޭނާ ވިދާޅުވި އެވެ.\n"ނޭޝަނަލް ކޮންފަރެންސް އޮން ރީވިޓަލައިޒިން ޕަބްލިކް ހެލްތު: ވާކިން ޓު ގެދާ ފޯ އަ ހެލްތިއާ ނޭޝަން" ގެ ނަމުގައި ތިން ދުވަހުގެ މުއްދަތަށް ބާއްްވާ މަހާސިންތާގައި، ސިއްހީ ދާއިރާއާއި އާއްމު ސިއްހަތާ ގުޅޭ އެހެން ގިނަ ދާއިރާތަކަކުން ގިނަ ބަޔަކު ބައިވެރިވެ އެވެ. މި މަހާސިންތާގައި، ޕަބްލިކް ހެލްތު ކުރިއެރުވުމުގައި ހުރި ގޮންކެހުންތަކަށް ހައްލު ހޯދުމަށް މަޝްވަރާ ކުރާނެ އެވެ. އަދި ޕަބްލިކް ހެލްތު ކުރިއެރުވުމަށްޓަކައި ކަންކަން ތަންފީޒު ކުރާނެ ގޮތުގެ މަގު ޗާޓެއް އެކުލަވައިލާނެ އެވެ. އަދި ސިއްހީ ދާއިރާގެ ނަތީޖާތައް ހާސިލް ކުރުމަށް ތަފާތު ދާއިރާތައް ގުޅިގެން އެކުގައި މަސައްކަތް ކުރުމުގެ ފުރުސަތު ތަނަވަސް ކުރުމަށްޓަކައި ޕަބްލިކް ހެލްތް ޗާޓާއެއްގައި ވެސް ސޮއިކުރާނެ އެވެ.\nސިއްހަތު ތިމާވެށި މުހައްމަދު އަސްލަމް، ނޭޝަނަލް ޕްލޭނިން މިނިސްޓަރު ސިއްހީ ޚިދުމަތް ޕަބްލިކް ހެލްތު ހެލްތު މިނިސްޓްރީ މިނިސްޓަރު ޑރ. ހުސެއިން ރަޝީދު ހަސަން ޑރ. އާއިޝަތު އަލީ، އެޑިއުކޭޝަން މިނިސްޓަރު\n7 ކޮމެންޓް,4ރިއެކްޝަންސް\nކަމަކީ އަނގަތެޅުން ދޯް\nމުޖުތަމައުގައި ވަރި ގިނަވަންޏާ ކިތައްމެވަރަކަށް ނަފްސާނީ ދުޅަހެޔޮކަމޭ ކިޔަސް މުޖުތަމައު ނަފްސާނީ ބަލިތަކުން ސަލާމަތެއް ނުކުރެވޭނެ! ހޮލީވުޑް ފިޔަވައި ދުނިޔޭގެ އެންމެ ވަރި ގިނަ ތަނަކީ ދިވެހިރާއްޖެކަމަށް ވަނީ! ހުރިހާ ވަޒީރުން އެކުވެގެން މިތަނުން ވަރިކައިވެނި މަދުކުރާ މަހާސިންތާއެއް ބާއްވަން އެބަޖެހޭ!\nސިނގިރޭޓް ، އެނާޖީ ޑްރިންކް ، ޖަންކް ފުޑް އަދި އަޖުނަމޮޓޯ މަނާ ކޮށް ބަލާށެވެ.\nތި މިނިސްޓަރުންގެ ޕެނެލްގަ ޕަބްލިކް ހެލްތް ކިޔަވާފަ ހުރި ހަމަ އެކަކުވެސް އެބަހުރިތަ؟ އެކަމަކު ތި އޯޑިއަންސްގަ ގިނަ ވާނީ އެ ކިޔަވާފަ އެކަމާ އުޅޭ މީހުން. ކަން ކަން ލީޑް ކުރަން މިތިބެނީ ދާއިރާގެ ތަޖުރިބާ ކާރުންނެއް ނޫން. ސިޔާސީ އަގަތަޅާ މީހުން.\nހަމަ އެކަނި ޕަބްލިކް ހެލްތު ކިޔަވައިގެން ތިބި މީހުންނެއް ނޫން، ދިރިއުޅުމުގެ ވައްޓަފާޅިއާ ގުޅިފައިވާ ރިސްކްތައް ކުޑަކުރުމަށް ޓަކައި ހޭލުންތެރި ކުރުވުުމުގެ މަސަައްކަތް ކުރަންޖެހޭ އެންމެންވެސް. ސިއްހަތު ވަޒީރު ވިދާޅުވިހެން މައިންބަފައިންނާއި މުއްދައްރިސުންނާއި ކޯޗުންނާއި ގާނޫނު ހަދާ މީހުންނާއި ގާނޫނު ތަންފީޒު ކުރާ މީހުންނާއި ކެއުމުގެ ހިދުމަތް ވިއްކާ މީހުންނާއި ތަކެތި އެތެރެކޮށް ވިއްކާ މީހުންނާއި މަދަނީ ޖަމްއިއްޔާތަކުގެ ދައުރު ކޮބައިތޯ؟ ވިސްނާ\nތިޔަ ބުނާ ހެލްތު ދާއިރާއިން ކިޔަވައިގެން ތިބި،ޑޮކްޓަރު ކަށިގަނޑު ހިފައިގެން އުޅޭ މީހުން ސިއްހަތު ވަޒީރުގެ ގޮނޑި ހޫނުކުރަން ތިބެގެންވެސް ވީ ކަމެއް ނެތް؛މުޅި ނިޒާމު ފުނޑާލާ ސިއްހީ ދާއިރާ އަނދަވަޅަކަށް ވެއްޓީ. މިހާރު ކިހާ ސަޅި،މިފަދަ ފޯރަމްތަކުގެ ވިޝަންގެ ބާނީއަކީ މިހާރުގެ ސިއްހަތު ވަޒީރު. އެހެންވީމަތާ އިނގިރޭސިވިލާތުގައިވެސް ސިއްހަތު ވަޒީރަކަށް ހުންނަނީ އިކޮނޮމިކްސް އަދި ޕޮލިޓިކްސް އިން ޑިގްރީ ހަދާ،އިކޮނޮމިކްސްއިން މާސްޓާސް ހަދާފައި ހުންނަ މީހެއް.\nވެމްކޯއިން ބަރާބަރަށް ކުނިއުކަން ނައުމަކީވެސް އަހަރެން އިންތިހާއަށް ކަންބޮޑުވާކަމެއް. ބަލިތަކަށް ދިވެހި އިންސާނާ ހުށައެޅޭކަމެއް.


Jahvee idhaaraagai rangalhu narudhamaaeh gaaimukuran sainsverinnakah neyngunu\nޖައްވީ އިދާރާގައި ރަނގަޅު ނަރުދަމާއެއް ގާއިމުކުރަން ސައިންސްވެރިންނަކަށް ނޭނގުނު\nދުނިޔޭގެ ވައިގެ ސަތަހައިން ބޭރަށް އުޅަނދު ފަހަރު ފޮނުވުމަކީ ސައިންސްވެރިން ހޯދާފައިވާ ކުރިއެރުންތަކުގެ ތެރެއިން އެއްކަމެކެވެ. އުޅަނދުތަކުގެ އިތުރުން އިންސާނުން ވެސް ދުނިޔެއިން ބޭރަށް ފުރުވާލުމަކީ ސައިންސްވެރިންނަށް “ފެންމެޓާ” ކަހަލަ ކަމަކަށް މިއަދު ވަނީ ވެފައެވެ. މިއަދުގެ ސައިންސް ވަނީ އެހައިވެސް ކުރިއަރާފައެވެ.\nނަމަވެސް ސައިންސްވެރިން ކިތަންމެ މޮޅެތި އީޖާދުތަކެއް ކޮށްފައި ވީނަމަވެސް އަދިވެސް ޖައްވީ އުޅަނދުތަކުގައި ރަނގަޅު ނަރުދަމާ ނިޒާމެއް ވަނީ ގާއިމު ކުރަން ނުކުޅެދިފަ އެވެ.\nދަމާ ބާރު ނުވަތަ ގްރެވިޓީ ނެތްތަނެތްގައި ހާޖަތަކަށް ދިއުމަކީ ސައިންސްވެރިން ވަރަށް ބޮޑަށް ބޮލުގައި ރިއްސަން ޖެހޭ ކަމެކެވެ. ރަނގަޅު ނަރުދަމާ ނިޒާމެއް ގާއިމު ކުރެވިފައި ނެތުމަކީ އެސްޓްރޮނޯޓުންނަށް ޖައްވުގައި ދިމާވާ އެންމެބޮޑު އެއް ގޮންޖެހުމެވެ.\nއެހެންކަމުން އެމެރިކާގެ ސްޕޭސް އޭޖެންސީއިން ދަނީ އެފަދަ ތަނެއްގައި ބޭނުންކުރެވިދާނެ ނަރުދަމާ ނިޒާމެއް ޑިޒައިންކޮށް ހުށަހަޅާ ކޮންމެ މީހަކަށް ތިރީސް ހާސް ޑޮލަރު ދެމުންނެވެ.\nސްޕޭސް ސްޓޭޝަންގައި މިހާރު ބޭނުންކުރާ ސިސްޓަމްގައި ހާއްސަ އާލާތެއްގެ އެހީގައި ބޮޑުކަމުދާތަކެއްޗާއި ކުޑަކަމުދާތަކެތި ޕްރެޝަރުގައި އެސްޓްރޮނޯޓުންގެ ގަޔާދުރަށް އެއްޗެއްގެ ތެރެއަށް ދަމާލައެވެ. އަދި ޕެކެޓެއްގައި ވެކިއުމްކޮށް ނައްތާލައެވެ. ފާހާނާ ހުންނަނީ ހާމައަށް ފެންނާށެވެ. އެހެންކަމުން ސަކްޝަން ހޮޅީގައި މައްސަލައެއް ޖެހިއްޖެނަމަ ނުވަތަ “ބޭރަށް ދެވިއްޖެ” ނަމަ ވާނެ ގޮތް ވިސްނާލާށެވެ. ނޫނީ ސްޕޭސް ސޫޓްލައިގެން ސްޓޭޝަނުން ބޭރަށް ނުކުމެ އުޅެނިކޮށް “ދާން” ޖެހިއްޖެނަމަ ދެން ވާނީ ކިހިނެތް ބާއެވެ.\nސައިންސްވެރިން ބޭނުންވަނީ ސްޕޭސް ސޫޓް ލައިގެން ތިބޭއިރު ފާހާނާ ކުރެވޭނެ މޮޅު ނަރުދަމާ ނިޒާމެކެވެ. އެހެން ގޮތަކަށް ބުނާނަމަ، ސުޕަރ ހައިޓެކް ޑައިޕަރ އެކެވެ.


2nd Division final ge furathama jaaga Super United ah\nދެ ޓީމުގެ ކެޕްޓަނުންނާ މެޗު އޮފިޝަލުން\nދެވަނަ ޑިވިޝަން ފައިނަލްގެ ފުރަތަމަ ޖާގަ ސުޕަރ ޔުނައިޓެޑަށް\n14 ފެބްރުއަރީ 2020 - 22:44:29\nދެވަނަ ޑިވިޝަން ފުޓްބޯޅަ މުބާރާތުގެ ސެމީ ފައިނަލް ފުރަތަމަ މެޗު ކާމިޔާބުކޮށް، ފައިނަލްގެ ފުރަތަމަ ޖާގަ ސުޕަރ ޔުނައިޓެޑް ސްޕޯޓްސް ކްލަބުން ކަށަވަރުކޮށްފިއެވެ. މުބާރާތުގެ އެއްވެސް މެޗަކުން ބަލިނުވެ، ސުޕަރ ޔުނައިޓެޑް ފައިނަލް ދިޔައީ މިއަދު ހަވީރު ދެ ލަނޑު އެއް ލަނޑުން ޕީކޭ ބަލިކޮށްގެނެވެ.\nމިއަދު ހަވީރު ކުޅުނު ސެމީ ފައިނަލް މެޗުގެ ހުރިހާ ގޯލެއްވެސް ފެނިގެން ގޮސްފައިވަނީ މެޗުގެ ފުރަތަމަ ހާފުގައެވެ. ސުޕަރ ޔުނައިޓޭޑުން މެޗުގެ ކުރީ ކޮޅު ދެ ލަނޑުގެ ލީޑެއް ނަގާފައިވަނިކޮށް، ޕީކޭއިންވަނީ ލިބުނު ޕެނަލްޓީއެއްގައި ސުން ކަނޑުވާލާފައެވެ.\nދެވަނަ ޑިވިޝަންގެ ފައިނަލްގެ ފަހު ޖާގަ ހޯދުމަށް، މިރޭ ވެލެންސިޔާ ނުކުންނާނީ ޖޭޖޭ ސްޕޯޓްސްއާ ދެކޮޅަށެވެ. ފައިނަލުން އެއްކޮޅުން ޖާގަ ހޯދާފައިވާ ސުޕަރ ޔުނައިޓެޑަކީ ގްރޫޕް ސްޓޭޖުގައި ފަސް ޓީމު ހިމެނުނު ގްރޫޕުގެ އެއްވަނަ ޓީމުގެ ގޮތުގައި ސެމީން ޖާގަ ހޯދި ޓީމެވެ. މި ގްރޫޕުން ދެވަނަ ހޯދި ޖޭޖޭއާ ދެކޮޅަށް ސުޕަރ ޔުނައިޓެޑުން ގްރޫޕް ސްޓޭޖުގައި ކުޅުނު މެޗު ދެ ލަނޑު އެއް ލަނޑުން ކާމިޔާބުކޮށްފައިވަނީ ސުޕަރ ޔުނައިޓެޑެވެ.\nނުވަ ޓީމު ދެ ގްރޫޕަކަށް ބަހާލައިގެން ކޮންމެ ގްރޫޕަކުން އެންމެ މޮޅު ދެ ޓީމު ސެމީ ފައިނަލް ކުޅޭ މި މުބާރާތުގެ ފައިނަލުން މޮޅުވާ ޓީމަކަށް އަންނަ ސީޒަންގައި އެއްވަނަ ޑިވިޝަނުން ފުރުސަތު ލިބޭނެއެވެ. ފައިނަލުން ބަލިވާ ޓީމެއް ޖެހޭނީ ދިވެހި ލީގުން ފުލަށްދާ ޓީމަކާއި އެކު ޕްލޭ އޮފް ދެ މެޗު ކުޅޭށެވެ. މި ދެ ލެގުގެ އެގްރިގޭޓުން މޮޅުވާ ޓީމުވެސް އަންނަ ސީޒަންގައި ކުޅޭނީ އެއްވަނަ ޑިވިޝަންގައެވެ.\nދިވެހި ލީގުގެ ފަހު ބުރު، މުބާރާތުގެ ގަވާއިދުގައި އޮތް ގޮތާއި ޚިލާފަށް އެފްއޭއެމުން ބަދަލުކޮށްފައިވާތީ ދިވެހި ލީގުގެ ފުލަށް ދިޔަ ޓީމުގެ ގޮތުގައި ޕްލޭ އޮފް ކުޅޭނީ ކޮން ބައެއްކަމެއް ސާފެއް ނޫނެވެ.


PHOTO GALLERY: Science veringe conference aai tech fair feshun. | Mihaaru\nސައިންސްވެރިންގެ ކޮންފަރެންސާއި ޓެކްފެއާ ފެށުން\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތު: މި ކޮންފަރެންސްގައި އިލްމީ ގޮތުން މަތީ ފަންތީގައި ހިމެނޭ 75 ބޭފުޅަކު ބައިވެރިވެ ވަޑައިގަންނެވި. އޭގެ ތެރޭގައި އެކި ގައުމުތަކުގެ 48 ސައިންސްވެރިންނާއި ޓެކްނިކަލް މީހުން ހިމެނޭ. އަދި ޓެކް ފެއާގައި 26 ފަރާތަކުން ސްޓޯލްތައް ހަދާފައި ވާއިރު އޭގެ ތެރޭގައި އުރީދޫ އާއި ވެމްކޯގެ އިތުރުން އެހެން ބައެއް ކުންފުނިތަކާއި ދައުލަތުގެ ވުޒާރާތައް ހިމެނޭ\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތަށް ކޮންވެންޝަން ސެންޓަރު ތައްޔާރުކޮށްފައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަތުމަށް ސަރުކާރުގެ ބައެއް އިސްވެރިންނާއި ބޭރުގެ ބައެއް ފަރާތްތަކުން އުކުޅަހުގައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަތުމަށް ޕްރޮފެސަރު ހަސަން އުގައިލް އުކުޅަހުގައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަތުމަށް ޕްރޮފެސަރު ހަސަން އުގައިލް އާއި ބޭރުގެ ބައެއް ފަރާތްތަކުން އުކުޅަހުގައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަން ބޭރުގެ ބައެއް ފަރާތްތަކާއެކު ފުލުހުންތަކެއް ފޮޓޯއަކަށް ހުއްޓިގެން.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި އުކުޅަހުގައި ހެދި ކޮންވެންޝަން ސެންޓަރު، ފޮރިން މިނިސްޓަރު އަބްދުﷲ ޝާހިދު ހުޅުވައި ދެއްވަނީ.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ކޮމިއުނިކޭޝަން މިނިސްޓަރު މަލީހު ޖަމާލް ވާހަކަ ދައްކަވަނީ.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަތުމަށް ފޮރިން މިނިސްޓަރު އަބްދުﷲ ޝާހިދު އުކުޅަހުގައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަތުމަށް ބައެއް ވަޒީރުންނާއި ސަރުކާރުގެ އިސް ބޭފުޅުން އުކުޅަހުގައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ބައިވެރިވެ ވަޑައިގަތުމަށް ބޭރުގެ ބައެއް ފަރާތަކުން އުކުޅަހުގައި.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ޕްރޮފެސަރު ހަސަން އުގައިލް ވާހަކަ ދައްކަވަނީ.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގެ ތެރެއިން.-- ފޮޓޯ: ހުސެން ވަހީދު /މިހާރު\nއއ. އުކުޅަސް: އޮގަސްޓްް 26، 2019: އިނގިރޭސިވިލާތުގެ ބްރެޑްފޯޑް ޔުނިވާސިޓީން އިންތިޒާމްކޮށްގެން އއ. އުކުޅަހުގައި ބާއްވާ ސައިންސްވެރިންގެ ބައިނަލްއަގުވާމީ ކޮންފަރެންސާއި އުގައިލް ފައުންޑޭޝަނުން ބާއްވާ ޓެކްފެއާ ހުޅުވުމަށް ބޭއްވި ރަސްމިއްޔާތުގައި ޔޫތު މިނިސްޓަރު އަހުމަދު މަހުލޫފު(ވ-2) ބައިވެރިވެ ވަޑައިގަންނަވަނީ.-- ފޮޓޯ: ހުސެން ވަހީދު /މިހާރު


Boduvanee 30 aharu furumun? | Mihaaru\nއިންސާނެއްގެ ސިކުނޑި ފުރިހަމަވުމުގެ މަރުހަލާ ވަރަށް އޮޅުންބޮޅުން ބޮޑު ކަމަށް ސައިންސްވެރިން ބުނޭ\n"ބޮޑު"ވަނީ 30 އަހަރު ފުރުމުން؟\n24 މާޗް 2019 - 07:289comments\nބޮޑު މީހެއް ކަމަށް، ގިނަ ގައުމުތަކުގައި ބަލަނީ އުމުރުން 18 އަހަރު ވުމުންނެވެ. އެކަމަކު ސިކުނޑީގެ ހާއްސަ ސައިންސްވެރިން މިހާރު ބުނަނީ އުމުރުން 30 އަހަރު ވުމުން ނޫނީ މީހަކު ފުރާ ފުރިހަމަ ނުވާ ކަމަށެވެ. ނުވަތަ "އެޑަލްޓް" އަކަށް ނުވާ ކަމަށެވެ.\nއެކަމަކު ސިކުނޑީގެ ސައިންސްވެރިން އެއްބަސްވެ ވަޑައިގަންނަވާ ކަމެއް އެބަ އޮތެވެ. އެއީ، ބޮޑު މީހެއް ކަމަށް ބުނާ ވަރަށް ސިކުނޑި ތަރައްގީވަނީ އެކި މީހުން އެކި އުމުރުގައި ކަމެވެ. ދިރާސާކުރައްވާ ތަޖުރިބާކާރުން އެއްބަސްވެ ވަޑައިގަންނަވާ ގޮތުގައި އުމުރުން 18 ފުރުމަށް ފަހު ވެސް ސިކުނޑި އަށް އެކި ބަދަލުތައް އަންނަމުންދެ އެވެ. އަދި އުޅުމަށް ވެސް ބަދަލު އާދެ އެވެ. އެހެންވެ މި މަރުހަލާގެ ތެރޭގައި ނަފްސާނީ އެކި މައްސަލަތައް ދިމާވުމުގެ ފުރުސަތު އޮންނަ ކަމަށް އެ ބޭފުޅުން އެއްބަސްވެ ވަޑައިގަންނަވަ އެވެ.\n"އަޅުގަނޑުމެން އަސްލު މި ބުނާ ވާހަކަ އަކީ މީހަކު، ކުޑަކުއްޖެއްގެ މަރުހަލާއިން ބޮޑު މީހަކަށް ބަދަލުވުން ކަނޑައެޅިގެން ބަޔާންކޮށްދިނުމަކީ ވަރަށް އެހެން ކަހަލަ ކަމަކަށޭ ވަނީ،" ކޭމްބްރިޖް ޔުނިވަސިޓީގެ ޕްރޮފެސަރު ޕީޓާ ޖޯންސް ވިދާޅުވި އެވެ.\n"މިއީ ތިރީސް އަހަރު ތެރޭ ފުރިހަމަވެ ނިމޭ ތަފާތު މަރުހަލާތަކެއް."\nޕްރޮފެސަރު ވިދާޅުވީ ތައުލީމީ ނިޒާމާއި ސިއްހީ ދާއިރާ އަދި ގާނޫނީ ދާއިރާގައި، ބޮޑު މީހަކަށްވުން ފަސޭހައިން މާނަކުރެވޭނެ ގޮތެއް އޮތުން ރަނގަޅު ކަމަށެވެ. އެކަމަކު އޭނާ ވިދާޅުވީ ކުށެއްގެ ތުހުމަތުކުރެވޭ 19 އަހަރުގެ މީހަކާއި އުމުރުން 30ގެ އަހަރުތައް ގުނަމުން އަންނަ ބޮޑު ކުށްވެރިއެއްގެ ތަފާތު، ތަޖުރިބާކާރު ފަނޑިޔާރަކަށް ވަރަށް ފަސޭހައިން ދެނެގަނެވޭނެ ކަމަށެވެ.\nއޮކްސްފޯޑްގެ އެކަޑަމީ އޮފް މެޑިކަލް ސައިންސަސް އިން ބާއްވާ ނިއުރޯސައިންސް ބައްދަލުވުމުގައި ބައިވެރިވެ ވަޑައިގެންނެވި ޕްރޮފެސަރު ޖޯންސް ވަނީ ކުޑަކުއްޖަކުން ބޮޑު މީހަކަށް ވުމުގެ މަރުހަލާ އެކި މީހުންނަށް ތަފާތުވާ ގޮތުގެ އެކި މިސާލުތައް ދައްކަވައިފަ އެވެ. -- ބީބީސީ\nއިތުރު ލިޔުންތައް ކުޑަކުދިން ސައިންޓިސްޓުން ސައިންޓިފިކް ރިސާޗް


Bus ehcchehggai jehi accident veekan Driver adhi Conductor akahvves neynge: MTCC - One Online\nހުޅުމާލެއިން ހައިވޭއަށް އަރާ ސަރަހައްދުގައި ރޭ ހިނގި އެކްސިޑެންޓުގައި ސައިކަލެއްގެ ފަހަތުގައި އިން 13 އަހަރުގެ ކުއްޖަކު ވެއްޓި މަރުވެފައިވާ އިރު، އެއްވެސް އެއްޗެއްގައި ބަސް ޖެހުނުކަން ބަސް ދުއްވަން އިން ޑްރައިވަރަށް ވެސް އަދި ކޮންޑަކްޓަރަށް ވެސް އެނގިފައި ނުވާ ކަމަށް އެމްޓީސީސީން ބުނެފި އެވެ.\nމަންޒަރު ދުށް ބައެއް މީހުންނާ ހަވާލާދީ ބައެއް މީޑިއާތަކުން ރޭ ރިޕޯޓުކޮށްފައިވާ ގޮތުގައި މި އެކްސިޑެންޓުވީ އެމްޓީސީސީގެ ބަހުން ސައިކަލުގެ ފަހަތުގައި ޖެހިގެންނެވެ. ބަސް ދިޔައީ އެކުއްޖާގެ ގައިމަތީން ދުއްވާފައި ކަމަށާއި އެކުއްޖާގެ ސިކުނޑި އޮތީ ނިކުމެފައި ކަމަށްވެސް ބައެއް މީހުން ބުނެފައިވެ އެވެ. އެކްސިޑެންޓު ވުމުން މަޑުނުކޮށް ބަސް ދިޔައީ ކަމަށާއި ފުލުހުން އެ ބަސް ހުއްޓުވީ ހައިވޭގެ ޔޫޓާން ނަގަން އޮންނަ ހިސާބުން ކަމަށް މީޑިއާތަކުން ވަނީ ރިޕޯޓުކޮށްފަ އެވެ.\nމި އެކްސިޑެންޓާ ގުޅޭ ގޮތުން އެކި ގޮތްގޮތަށް ވާހަކަތައް ފެތުރެމުންދާ އިރު، މަރުވެފައިވާ އާއިޝަތު އަންޖުމް ޝަފީގުގެ މޫނުދެއްކުން މިއަދު ހެނދުނު ހުޅުމާލޭ ވަގުތީ މިސްކިތުގައި އޮތެވެ. މޫނު ބަލަން ދިޔަ ބައެއް މީހުން ބުނި ގޮތުގައި ކުއްޖާގެ ހަށިގަނޑު މަތީން އެވަރު ބޮޑު ބަހެއް ދުއްވާފައި ދިޔަ ކަމުގެ ނިޝާނެއް ފެންނާކަށް ނެތެވެ. އެހެން ނަމަވެސް ބޯ ބެންޑޭޖުކޮށް ބަނދެފައި އޮތް އިރުވެސް އެއް ފަރާތުން ލޭގެ އަސަރު ފެންނަން ހުރި ކަމަށް ބައެއް މީހުން ބުނެފައިވެ އެވެ.\nއެކްސިޑެންޓު ވެފައި ވަނިކޮށް ނަގާފައިވާ ބައެއް ފޮޓޯތައް ރޭ ވަނީ ސޯޝައަލް މީޑިއާގައި އާންމުވެފަ އެވެ. އެ ފޮޓޯތަކުން ފެންނަނީ އަންޖުމް ވެއްޓިފައި އޮންނަ އިރު، ކައިރީގައި މަންމަ އައިމިނަތު އަހުމަދު އޮންނަ ތަނެވެ. އަންޖުމްގެ ބޮލުގައި އޮތް ހެލެމްޓު އޭރު ފެންނާކަށް ނޯވެ އެވެ.\nމި އެކްސިޑެންޓު ވީގޮތާ ގުޅޭ ގޮތުން އެކި ގޮތްގޮތަށް ވާހަކަތައް ފެތުރިފައިވާ އިރު، ބަސް ދުއްވަން އިން ޑްރައިވަރު މިހާރު ވަނީ ފުލުހުންގެ ބެލުމުގެ ދަށުގަ އެވެ. އަދި ބަސްވެސް އޮތީ ފުލުހުންގެ ބެލުމުގެ ދަށުގަ އެވެ.\n"ވަން އޮންލައިން" އަށް މައުލޫމާތު ދެއްވި ބޭފުޅަކު ވިދާޅުވީ، އެވަރު ބޮޑު އެކްސިޑެންޓެއް ހިނގައިފި ނަމަ، ބަހަށް ވެސް އެނގުންވާނެ ކަމަށާއި ބަހުގައި އެ ވަގުތު 14 ޕަސެންޖަރުން ތިބި އިރު އެމީހުންނަށް ވެސް އެނގޭނެ ކަމަށެވެ. އަދި އެމީހުން ވެސް ބަސް ހުއްޓުވާނެ ކަމަށް ގަބޫލު ކުރެވޭ ކަމަށެވެ. މީގެ އިތުރުން އެއްޗެއް ވިއްސައިގެންދާ ވަރަށް ޖެހިއްޖެ ނަމަ، ވެހިކަލަށް ކޮންމެވެސް ވަރެއްގެ ގެއްލުމެއް ވެސް ވެފައި ހުންނާނެ ކަމަށް ގަބޫލު ކުރެވޭ ކަމަށާއި އެފަދަ އެއްވެސް ގެއްލުމެއް ބަހުގެ ބޭރު ފުށުން ފެންނަން ނެތް ކަމަށެވެ.\n"ބަހުގައި ކޫރުމެއްގެ ހިސާބުވެސް ނެތް. އަދި ބަހުގައި ތިބި އެއްވެސް ބަޔަކަށް އެކްސިޑެންޓެއް ވިކަން ފާހަގަވެފައެއް ވެސް ނެތް. ފުލުހުން އެދަނީ މައްސަލައިގައި ފުރިހަމަ ފޮރެންސިކް ތަހުގީގެއް ކުރަމުން. އޭރުން އަސްލު އެނގޭނެ ކަމަށް އަޅުގަނޑުމެން އުއްމީދު ކުރަނީ." ވަން އަށް މައުލޫމާތު ދެއްވި އެމްޓީސީސީގެ އޮފިޝަލަކު ވިދާޅުވި އެވެ.\nއޭނާ އިތުރަށް ވިދާޅުވީ މި ހާދިސާއަކީ އިންތިހާއަށް ހިތާމަވެރި ހާދިސާއެއް ކަމަށާއި މަރުހޫމާއަށް ރަހުމަތް ލެއްވުން އެދި ދުއާ ކުރާ ކަމަށާއި އާއިލާގެ ހިތާމައިގައި ވެސް އެމްޓީސީސީން ބައިވެރިވާ ކަމަށެވެ.\nމި އެކްސިޑެންޓާ ގުޅިގެން ޖަމާލުއްދީންގެ ގްރޭޑް ހަތެއްގައި ކިޔަވަމުން އައި، އަންޖުމް ނިޔާވުމާ ގުޅިގެން އެ އާއިލާ މި ވަގުތު ވަނީ ފުން ހިތާމައެއްގަ އެވެ.\nބަހުން ސައިކަލުގައި ޖެހި، މަޑު ނުކޮށް ދިޔަ ނަމަ އެއީވެސް ސީރިއަސް މައްސަލަ އެކެވެ. އަދި އެކަން ފުރިހަމަޔަށް ބެލި ތަހުގީގު ކުރެވެން ޖެހޭނެ އެވެ. ފުލުހުން މިހާރު އަންނަނީ މި މައްސަލަ ތަހުގީގުކުރަމުންނެވެ. ކަން ހިނގައިދިޔަ ގޮތާ ގުޅޭ ގޮތުން ފުލުހުންގެ މީޑިއާއިން ރޭ ބުނެފައި ވަނީ އެކްސިޑެންޓުވީ އެމްޓީސީސީގެ ބަހާއި ސައިކަލު ޖެހިގެން ކަމަށެވެ. އިތުރު ތަފްސީލެއް ދީފައެއް ނުވެ އެވެ.\nގުޅޭ ޓެގު ސިނަމާލެ ބްރިޖް ޕޮލިސް ހުޅުމާލެ އެމްޓީސީސީ މަގުމަތީގެ އެކްސިޑެންޓް


ރިޕޯޓް: އެމް.އެން.ޔޫ.އެސް.ޔޫ ފުޓްސަލް ފިއެސްޓާ – MNUSU\nHome ރިޕޯޓްސް މެއިން ރިޕޯޓްތައް\nރިޕޯޓް: އެމް.އެން.ޔޫ.އެސް.ޔޫ ފުޓްސަލް ފިއެސްޓާ\nin މެއިން ރިޕޯޓްތައް\nދިވެހިރާއްޖޭގެ ޤައުމީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)އިން އިންތިޒާމުކޮށްގެން ބާއްވާ އެންމެ ބޮޑު ޙަރަކާތަކީ ”އެމް.އެން.ޔޫ.އެސް.ޔޫ ފުޓްސަލް ފިއެސްޓާ“ އެވެ. މީގެ7އަހަރުކުރިން ފެށި މި މުބާރާތަކީ އެމް.އެން.ޔޫ.އެސް.ޔޫގެ އެންމެ ދުވަސްވީ ޙަރަކާތެވެ. އަދި މި ޖަމިއްޔާގެ އެންމެ ޝަރަފުވެރި އެއް ޙަރަކާތްވެސްމެއެވެ. މި މުބާރާތް ސިލްސިލާގޮތެއްގައި6ފަހަރު ބޭއްވިފައިވާއިރު، 2019 ސެޕްޓެމްބަރ 12ވީ ބުރާސްފަތިދުވަހުގެރޭ ވަނީ ފެށިފައެވެ.\nދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2018ގެ ތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ\n2013 ވަނަ އަހަރު މި މުބާރާތް ބޭއްވުނީ ޓައިޓްލް ސްޕޮންސަރަކާ ނުލައެވެ. އެ އަހަރު އެންމެ ބޮޑު އެއްބާރުލުމަކާއި އެހީތެރިކަމެއް ދެއްވީ މިހާރުވެސް އެމް.އެން.ޔޫ.އެސް.ޔޫގެ ހުރިހާ ހަރަކާތެއްގައިވެސް އެންމެ ކައިރިން މަސައްކަތް ކުރާ އެއް ފަރާތް ކަމަށްވާ ”ރެޑްބުލް މޯލްޑިވްސް“އިންނެވެ. އޭރު މި މުބާރާތުގައި އޮންނަނީ ފިރިހެން ޑިވިޝަން އެކަންޏެވެ. މުބާރާތް ހުޅުވާލެވިފައި އޮންނަނީ އެމް.އެން.ޔޫގެ ފެކަލްޓީ/ސެންޓަރތަކަށާއި، އެހެނިހެން ކޮލެޖު/ޔުނިވަރސިޓީތަކުގެ އިތުރުން ހައި ސްކޫލްތަކަށެވެ. ކޮންމެ ބަޔަކުވެސް އެއްޓީމު ބައިވެރިކުރާ ގޮތަށެވެ. މުބާރާތުގެ ފުރަތަމަ ތަށި އުފުލާލީ ފެކަލްޓީ އޮފްް މެނޭޖްމަންޓް އެންޑް ކޮމްޕިއުޓިންގ (އެފް.އެމް.ސީ)، މިހާރުގެ އެމް.އެން.ޔޫ ބިޒްނަސް ސްކޫލުންނެވެ.\nއެމް.ޑަބްލިއު.އެސް.ސީ އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2019 ހުޅުވުމުގެ ރަސްމިއްޔާތުގެ ތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ\n2014 ވަނަ އަހަރުގެ މުބާރާތުގެ ޓައިޓްލް ސްޕޮންސަރ އަކީ އެސް.ޓީ.އޯގެ ބްރޭންޑެއް ކަމަށްވާ ”މަކިޓާ“ އެވެ. ”މަކިޓާ އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2014“ ވެސް ކާމިޔާބު ކުރީ ފެކަލްޓީ އޮފް މެނޭޖްމަންޓް އެންޑް ކޮމްޕިއުޓިންގ (އެފް.އެމް.ސީ)އިންނެވެ.\nދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2018 | ފޮޓޯ: އެމް.އެން.ޔޫ.އެސް.ޔޫ މީޑިއާ\n2015 ވަނަ އަހަރުގެ މުބާރާތުގެ ޓައިޓްލް ނެގީ ދިރާގުންނެވެ. ދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2015ގެ ޗެމްޕިއަންކަން ހޯދީ އެމް.އެން.ޔޫގެ ފެކަލްޓީ އޮފް އެޑިއުކޭޝަނުންނެވެ.\nލިޓަސް އިން 2016 ވަނަ އަހަރުގެ ޓައިޓްލް ސްޕޮންސަރކަން ނެގިއިރު، ލިޓަސް އެމް.އެން.ޔޫ.އެސް.ޔޫ ފުޓްސަލް ފިއެސްޓާ ކާމިޔާބުކޮށް ތަށި އަނބުރާ އެމް.އެން.ޔޫ ބިޒްނަސް ސްކޫލުން ގެންދިޔައެވެ. މިއީ މި މުބާރާތުގެ އެންމެ ކާމިޔާބު ޓީމުކަމަށްވާ އެމް.އެން.ޔޫ ބިޒްނަސް ސްކޫލުން ޗެމްޕިއަންކަން ހޯދި3ވަނަ ފަހަރެވެ.\nއެމް.ޑަބްލިއު.އެސް.ސީ އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2019ގެ ތެރެއިން | ފޮޓޯ: އެމް.އެން.ޔޫ.އެސް.ޔޫ މީޑިއާ\n2017 ވަނަ އަހަރުގެ މުބާރާތުގެ ޓައިޓްލް ސްޕޮންސަރަކީ މޯލްޑިވްސް ޕޯޓްސް ލިމިޓެޑް (އެމް.ޕީ.އެލް)ކަމަށްވާއިރު، އެމް.ޕީ.އެލް އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2017 ކާމިޔާބުކޮށް ފުރަތަމަ ފަހަރަށް އެމް.އެން.ޔޫ އިން ބޭރަށް މުބާރާތުގެ ތަށި ގެންދިޔައީ އެމް.އައި ކޮލެޖުންނެވެ. ފައިނަލުގައި ބައްދަލުކުރީ ފެކަލްޓީ އޮފް ހޮސްޕިޓާލިޓީ އެންޑް ޓުއަރިޒަމް ސްޓަޑީޒް (އެފް.އެޗް.ޓީ.އެސް) އެވެ.\n2018 ވަނަ އަހަރަކީ މުބާރާތަށް މުޅީން އަލަށް އަންހެން ޑިވިޝަން ތަޢާރަފު ކުރެވުނު އަހަރެވެ. މި މުބާރާތުގެ ޓައިޓްލް ސްޕޮންސަރަކީ ދިރާގު ކަމަށްވާއިރު، މިއީ ދިރާގުން މި މުބާރާތުގެ ޓައިޓްލް ސްޕޮންސަރކަން ކުރި2ވަނަ ފަހަރެވެ. މި މުބާރާތުގައި ފިރިހެން ޑިވިޝަނުން ޖުމްލަ 18 ޓީމު އަދި އަންހެން ޑިވިޝަނުން ޖުމްލަ 12 ޓީމާއެކު، މުޅި ޖުމްލަ 30 ޓީމު ބައިވެރިވިއިރު، މިއީ މި މުބާރާތުގެ ތާރީޚުގައި އެންމެ ގިނަ ޓީމު ބައިވެރިވި ފަހަރެވެ. ދިރާގު އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2018ގެ އަންހެން ޑިވިޝަނުގެ ފައިނަލުގައި ވާދަކުރީ އެވިޑް ކޮލެޖް އަދި ކްލިކް ކޮލެޖެވެ. އެވިޑް ކޮލެޖް ބަލިކޮށް މުބާރާތުގެ އަންހެން ޑިވިޝަނުގެ ތާރީޚީ ފުރަތަމަ ތަށި އުފުލާލީ ކްލިކް ކޮލެޖުންނެވެ. ފިރިހެން ޑިވިޝަނުގެ ފައިނަލުގައި ޖެހިޖެހިގެން2ވަނަ ފަހަރަށް އެމް.އެން.ޔޫގެ ފެކަލްޓީ އޮފް ހޮސްޕިޓާލިޓީ އެންޑް ޓުއަރިޒަމް ސްޓަޑީޒް (އެފް.އެޗް.ޓީ.އެސް) ވާދަކުރިއިރު، އެފަހަރުވެސް ތަށި އުފުލާލެވޭނެ ގޮތެއް ނުވިއެވެ. އެފް.އެޗް.ޓީ.އެސް ބަލިކޮށް ފިރިހެން ޑިވިޝަނުގެ ޗެމްޕިއަންކަން ހޯދީ މެޕްސް ކޮލެޖުންނެވެ.\n2019 ވަނަ އަހަރުގެ މުބާރާތުގެ ޓައިޓްލް ސްޕޮންސަރ އަކީ މާލޭ ވޯޓަރ އެންޑް ސްވަރޭޖް ކޮމްޕެނީ (އެމް.ޑަބްލިއު.އެސް.ސީ) އެވެ. އެމް.ޑަބްލިއު.އެސް.ސީ އެމް.އެން.ޔޫ.އެސް.ޔޫ ފުޓްސަލް ފިއެސްޓާ 2019ގައި ފިރިހެން ޑިވިޝަނުން 15 ޓީމު އަދި އަންހެން ޑިވިޝަނުން 12 ޓީމު ވާދަކުރެއެވެ. މިފަހަރު، މިދިޔަ އަހަރުގެ އަންހެން ޑިވިޝަނުގެ ޗެމްޕިއަން ކްލިކް ކޮލެޖް އަންހެން ޑިވިޝަނުގައި ބައިވެރިނުވާކަން ފާހަގަކޮށްލެވެއެވެ. މިފަހަރު މުބާރާތުގައި ފެންނާނެ އެންމެ ބޮޑު އެއް ބަދަލަކީ މުބާރާތުގެ ކުރީގެ ޗެމްޕިއަނުންގެ ޖާޒީން ފެންނާނެ ބެޖެވެ. މި ބެޖުން އެ ޓީމަކީ އެމް.އެން.ޔޫ.އެސް.ޔޫ ފުޓްސަލް ފިއެސްޓާގެ ޗެމްޕިއަންކަން ހޯދާފައިވާ ޓީމެއްކަމާއި، ޗެމްޕިއަންކަން ހޯދީ ކިތައް ފަހަރުކަން އެނގޭނެއެވެ.


Miadhu clear kurevunee 15 container: Shahid | Mihaaru\nމާލޭ ކޮމާޝަލް ހާބަރުގައި ކޮންޓެއިނަރަކުން މުދާ ހުސްކުރުމުގެ މަސައްކަތް ކުރަނީ -- ފޮޓޯ:މިހާރު\nމިއަދު ކްލިއާކުރެވުނީ 15 ކޮންޓެއިނަރުގެ މުދާ: އެމްޕީއެލް\n18 އެޕްރީލް 2020 - 20:06\nއެމްޕީއެލްގެ މެނޭޖިން ޑިރެކްޓަރު ޝާހިދު އަލީ ވިދާޅުވީ، ކޮންޓެއިނަރުތައް ކްލިއާކުރުމުގައި ފުރަތަމަ ދުވަހު ކޮންމެވެސް ވަރެއްގެ ދަތިކަމެއް ކުރިމަތިވި ކަމަށެވެ. އެއް ކަމަކީ މުވައްޒަފުން މަދުވެ، ހުޅުލެ އަށް ތަކެތި ނުގެންދެވުމެވެ.\n"ބައެއް ވިޔަފާރިތަކަށް ވެއާހައުސްތައް ހުޅުވުމަށް ވެސް ދަތިތައް ކުރިމަތިވި. އަދި އެ މީހުންގެ މުވައްޒަފުން ނިކުމެ އުޅުމުގައި ވެސް ދަތިތައް ކުރިމަތިވި،" އޭނާ ވިދާޅުވި އެވެ.\nމިއަދު ކްލިއާކުރި މުދަތުގެ ތަފްސީލު\n- 956 ކޭސް ބިސް\n- 580 ބަސްތާ ފިޔާ\n- 440 ބަސްތާ އަލުވި\n- 120 ކޭސް ރޯ ޓޮމާޓޯ\n- 75 ބަސްތާ ކެބެޖް\n- 72 ގަނޑު ދޮންކެޔޮ\n- 150 ކޭސް ލޮނު\n- 24 ކޭސް އަލަނާސި\nމިއަދު އެމްޕީއެލްގެ ކާގޯ ކްލިއަރެންސް ކުރުމުގައި 60 އަށް ވުރެ ގިނަ މުވައްޒަފުން ބައިވެރިވި އެވެ. އަދި މާދަމާއިން ފެށިގެން 70 ވަރަކަށް މުވައްޒަފުން މި މަސައްކަތުގައި ގެންގުޅޭނެ ކަމަށް ޝާހިދު ވިދާޅުވި އެވެ.\nޝާހިދު ވިދާޅުވި ގޮތުގައި އަމާޒަކީ މާދަމާއިން ފެށިގެން 40 ކޮންޓެއިނަރު ކްލިއާކުރުމެވެ. މާލެ ލޮކްޑައުންގެ ހާލަތަށް އައުމުގެ ކުރިން އެމްޕީއެލުން އެވްރެޖުކޮށް ދުވާލެއްގެ މައްޗަށް ގާތްގަނޑަކަށް 150 ކޮންޓެއިނަރު ކްލިއާ ކުރެ އެވެ.\nމިއަދު ކޮންޓެއިނާ ކްލިއާ ކުރުމުގެ މަސައްކަތް ކުރީ ހެނދުނު 8:30 އިން 4:30 އަށެވެ. ނަމަވެސް ކްލިއާކުރި ކޮންޓެއިނަރުތައް އަންލޯޑު ކުރުމުގެ މަސައްކަތް މިރޭ 11:00 އާ ހަމައަށް ކުރިއަށްދާނެ އެވެ.\nކޮވިޑް-19 ފެތުރޭތީ މާލެ ލޮކްޑައުން ކޮށްފައި ވިޔަސް ރާއްޖެ އަށް އެތެރެކުރަން ޖެހޭ މުދާ އެތެރެކޮށް ފިހާރަތަކަށް ދޫކުރުމުގައި އެއްވެސް ދަތިކަމެއް ނާންނެ ކަމަށް އެމްޕީއެލް އާއި ކަސްޓަމްސް އިން ވަނީ ބުނެފަ އެވެ.\nކޮވިޑް-19 އަށް މާލެއިން މިހާތަނަށް 14 މީހަކު ވަނީ ޕޮޒިޓިވް ވެފަ އެވެ. މިއާ އެކު މިބައްޔަށް ރާއްޖެއިން ޕޮޒިޓިވްވި މީހުގެ އަދަދު ވަނީ 34 އަށް އަރައިފަ އެވެ.\nއިތުރު ލިޔުންތައް އެމްޕީއެލް ޝާހިދު އަލީ، މެނޭޖިން ޑިރެކްޓަރު، އެމްޕީއެލް ލޮކްޑައުން


MMPRC in South Korea ai China ge media thah raajje genesfi | Mihaaru\nރާއްޖެއާއި ސައުތުކޮރެއާގެ މީޑިޔާ ޓީމް--ފޮޓޯ:އެމްއެމްޕީއާރްސީ\nއެމްއެމްޕީއާރްސީން ސައުތު ކޮރެއާ އާއި ޗައިނާގެ މީޑިއާތައް ރާއްޖެ ގެނެސްފި\n19 ޖުލައި 2019 - 10:35 11 comments\nމީޑިޔާ ފެމިލިއަރައިޒޭޝަން ޓްރިޕް (ފޭމް ޓްރިޕް)ގެ ތެރެއިން ސައުތު ކޮރެއާގެ ޓީމްގެ ދަތުރު ކުރިއަށް ދިޔައީ މިމަހުގެ 10-16 އަށެވެ. މި ޓީމުން ކަނޑީމާ ރިސޯޓާއި ތާޖް އެގްޒޯޓިކް ރިސޯޓް އެންޑް ސްޕާ އާއި ސަމާ އައިލެންޑަށް ގޮސްފައިވެ އެވެ. ސައުތު ކޮރެއާގެ މީޑިއާގެ ޓީމުގައި ސްޓައިލް މެގަޒިން އާއި އޭބީ ރޯޑް މެގަޒިން ހިމެނެ އެވެ.\nމީގެ އިތުރުން ޗައިނާގެ މީޑިއާ ޓީމް ރާއްޖެ އަށް އައިސްފައިވަނީ މިދިޔަ އަންގާރަ ދުވަހު އެވެ. މި ޓީމުން ދަތުރު ނިންމާލާނީ މާދަމާ އެވެ. މި ޓީމުން ގްރޭންޑް ޕާކު ކޮދިއްޕަރާއި ޝަންގްރިލާ ވިލިނގިލި ރިސޯޓް އެންޑް ސްޕާގެ އިތުރުން ވެލައްސަރު މޯލްޑިވްސް އަށް ދިއުމަށް ވަނީ ހަމަޖެހިފަ އެވެ.\nމި ޓީމަށް ރާއްޖޭގެ ކަނޑު އަޑީގެ ރީތިކަން ތަޖުރިބާކޮށްލުމުގެ ފުރުސަތު ދިނުމަށް ވަނީ ހަމަޖެހިފަ އެވެ. އެގޮތުން ސްނޯކްލިން އާއި ޑައިވިން ކުރުމުގެ ފުރުސަތު ލިބޭނެ އެވެ. މީގެ އިތުރުން ވެލްނަސްގެ ތެރެއިން ޔޯގާ އާއި ސްޕާގެ ތަޖުރިބާތައް ލިބިގެންދާނެ އެވެ.\nޗައިނާގެ މީޑިޔާ ޓީމުގައި ޓްރެވެލް/ ލެޝާ އާއި ކޮންޑޭ ނާސްޓް ޓްރެވަލާ އާއި މެރީ ކްލެއާ އާއި ޝަންހާއީ ގުއާންޒީ އާއި ޒަކަރް ހިމެނެ އެވެ. މި ޓީމުތަކުން ރާއްޖޭގައި ކުރެވުނު ތަޖުރިބާތަކާއި ރާއްޖޭގެ ޓޫރިޒަމާ ގުޅޭ އާޓިކަލްތައް ލިޔުމަށް ހަމަޖެހިފައިވެ އެވެ.\nޗައިނާއަކީ ރާއްޖެ އަށް އެންމެ ގިނަ ޓޫރިސްޓުން އަންނަ ގައުމެވެ. އެގޮތުން މި އަހަރުގެ މެއި މަހުގެ ނިޔަލަށް 116،000 ޓޫރިސްޓުން އައިސްފައިވެ އެވެ. މިއީ މިދިޔަ އަހަރަށް ވުރެ 11 ޕަސެންޓުގެ އިތުރުވުމެކެވެ. ސައުތު ކޮރެއާ މިހާރު އޮތީ ޓޫރިސްޓުން އަންނަ ގައުމުތަކުގެ ލިސްޓުގެ 12 ވަނައިގަ އެވެ.\nއިތުރު ލިޔުންތައް ޗައިނާ ޓޫރިސްޓުން ޓޫރިޒަމް ޕްރޮމޯޝަން ސައުތު ކޮރެއާ އެމްއެމްޕީއާރުސީ


Maradona ge maraa gulhigen 8 meehehge mahchah thahugeegu hinganee - One Online\nޑިއޭގޯ މަރަޑޯނާ --- ފޮޓޯ/ ސްކައި ސްޕޯޓްސް\nއާޖެންޓީނާގެ ފުޓުބޯޅަ ލެޖެންޑް، ޑިއޭގޯ މަރަޑޯނާގެ މަރާ ގުޅިގެން ސިއްހީ ދާއިރާގައި މަސައްކަތްކުރާ އަށް މީހެއްގެ މައްޗަށް "ގަސްދުގައި މީހެއް މެރިކަމުގެ ތަހުގީގު" ހިންގަން ކޯޓުން އަމުރު ކޮށްފިއެވެ.\nދުނިޔެ ދުށް އެންމެ މޮޅު އެއް ފުޓްބޯޅަ ކުޅުންތެރިޔާ މަރަޑޯނާ މަރުވެފައިވަނީ 2020 ވަނަ އަހަރުގެ ނޮވެމްބަރު މަހުގައެވެ. މަރަޑޯނާގެ ކެރިއަރުގައި ކާމިޔާބު، އުފާވެރި ގިނަ ވަގުތުތަކެއް ހޭދަކުރި ނަމަވެސް، އޭނާގެ ކެރިއަރުގައި ކަޅު، ބަނަ ދުވަސްތަކެއް ވެސް ފެނިފައިވެއެވެ. 1986 ވަނަ އަހަރުގެ ވޯލްޑް ކަޕް އާޖެންޓީނާއަށް ކާމިޔާބުކޮށްދީ، މުޅި މުބާރާތުގެ މޮޅު ކުޅުންތެރިޔާގެ މަގާމު ހޯދި މަރަޑޯނާ ސްޕެއިންގެ ބާސާއަށް ކުޅުނު ދުވަސްވަރު ވެސް އޭނާއަށް ކުރިމަތިވީ ޑްރަގުގެ މައްސަލަތެކެވެ.\nސިއްހީ ހާލަތު ވަރަށް ބޮޑަށް ގޯސްވެ މަރަޑޯނާގެ ހަޔާތުގެ ފަހު ދުވަސްތައް ހޭދަކުރީ ހޮސްޕިޓަލުގައެވެ. ހިތުގެ މައްސަލަތައްވެސް ކުރިމަތިވި މަރަޑޯނާ މަރުވެފައިވަނީ އުމުރުން 60 އަހަރުގައި އާޖެންޓީނާގެ ބުއޭނޯސް އެއަރެސްގެ ހޮސްޕިޓަލެއްގައެވެ. މަރަޑޯނާ މަރުވި ކަމަށް ބުނެފައިވަނީ ހާޓް އެޓޭކެއްގައެވެ.\nމަރަޑޯނާގެ މަރަށް ކުޑަ ދުވަސްކޮޅެއް ވީތަނާ އާޖެންޓީނާގެ ޕްރޮސެކިއުޓާ ޖެނެރަލް ވަނީ މަރުގެ ތަހުގީގު ކުރިއަށް ގެންދަން ނިންމައިފައެވެ. އެ ތަހުގީގުގައި 20 ތަޖުރިބާކާރުން ހިމެނެއެވެ. އެ ތަޖުރިބާކާރުން ނެރުނު ރިޕޯޓުން ބުނެފައިވަނީ މަރަޑޯނާގެ މަރާ ގުޅިގެން "މެޑިކަލް ޓީމުން ގަވާއިދާ ހިލާފު ގޯސްތަކެއް، އަވަސް އަރުވާލައިފައި،" ކޮށްފައިވާ ކަމަށެވެ.\nއެ ރިޕޯޓުގައިވާ މައްސަލަތަކަށް ބަލައި، ކޯޓުން ތަހުގީގު ހިންގަން އަންގާފައިވާ މީހުންތަކުގެ ތެރޭގައި މަރަޑޯނާގެ ނިއުރޯ ސާޖަންއާއި ޕާސަނަލް ޑޮކްޓަރު ލެއޮޕޯލްޑޯ ލޫގޭ އާއި ސައިކެޓްރިސްޓެއްގެ އިތުރުން ސައިކޮލޮޖިސްޓް ދެ ޑޮކްޓަރުންނާއި ދެ ނަރުހެއް އަދި އެ ޑޮކްޓަރުންގެ މެނޭޖަރުވެސް ހިމެނެއެވެ. މަރަޑޯނާގެ މަރާ ގުޅިގެން އުފައްދާ ސުވާލުތަކަށް އެ ހުރިހާ ފަރާތްތަކަކުންވެސް ވަނީ އިންކާރު ކޮށްފައެވެ.\nމަރަޑޯނާގެ މަރާ ގުޅިގެން ތަހުގީގު ހިންގާ ފަރާތަކަށް ގަސްދުގައި މީހަކު މަރާލި ކަމުގެ ތުހުމަތާއި، މީހެއް މަރުވުމުގައި އިހުމާލުތަކެއް އޮތް ކަމަށް ސާބިތު ވެއްޖެނަމަ، 25 އަހަރާ ގާތްކުރާ އަދަދަކަށް ޖަލު ހުކުމް އަންނާނެއެވެ. އާޖެންޓީނާގެ ޕީނަލް ކޯޑުގައިވާ ގޮތުން އެ ތަހުގީގުގެ އަޑު އެހުންތައް ފެށޭނެ ތާރީހެއް އަދި ނޭނގެއެވެ.\nގުޅޭ ޓެގު ފުޓްބޯޅަ ޑިއޭގޯ މަރަޑޯނާ އާޖެންޓީނާ\nވޯލްޑްކަޕްގެ ތާރީޚު: ވޯލްޑްކަޕްގެ ޖާރޒީއެއްވެސް9މިލިޔަން ޑޮލަރަށް ވިކިދާނެއެވެ.\nއިންގްލެންޑް ކޮޅަށް އަތުން ގޯލު ޖެހިއިރު، މަރަޑޯނާ ލައިގެން ހުރި ޖާޒީ ނީލަން ކިޔަނީ\nމަރަޑޯނާ ކަޕަށް ތައްޔާރުވަނީ\nމަރަޑޯނާގެ ނަމުން ނަން ދިން މުބާރާތުގެ ތަށި ބޮކަ ޖޫނިއާސްއަށް\nމަރަޑޯނާގެ އޮޓޮޕްސީ ރިޕޯޓް ދައްކާ ގޮތުން ރަލާއި ޑްރަގުގެ އަސަރެއް ހަށިގަނޑުގައި ނެތް